Mohamed Shafiu: ވުޟޫގެ ސުންނަތްތައް\n1- ވުޟޫކުރަން ފަށައިގަންނަ ހިނދު ބިސްމި ކިއުން: ދަލީލަކީ ރަސޫލުﷲ ޞައްލަﷲ ޢަލައިހި ވަސައްލަމަގެ މި ޙަދީޘެވެ . ((لاَ وُضُوءَ لِمن لَم يَذْكُرِ اسمَ اللهِ عَلَيهِ)) [أخرجه أحمد 2/418 وأبوداود برقم 101 والحاكم 1/147 وغيرهم من حديث أبي هريرة رضي الله عنه و حسنه ابن الصلاح وابن كثير والعراقي وقواه المنذري وابن حجر وقال الألباني حسن - إرواء الغليل 1/122 ] މާނައީ: ” (ވުޟޫކުރަން ފެށުމުގެ ކުރިން) ﷲ ގެ އިސްމުފުޅު ޛިކްރު ނުކުރާ މީހަކަށް (ބިސްމި ނުކިޔާ މީހަކަށް) ވުޟޫއެއް ނުވެއެވެ.”\n2- ދަތްއުނގުޅުން. ދަލީލަކީ ރަސޫލުﷲ ޞައްލަﷲ ޢަލައިހި ވަސައްލަމަގެ މި ޙަދީޘެވެ. ((لَوْلاَ أَنْ أَشُقَّ عَلَى أُمَّتِيْ َلأَمَرْتُهُمْ بِالسِّوَاكِ مَعَ كُلِّ وُضُوْءٍ ))” [أخرجه البخاري معلقا بصيغة الجزم: ك الصيام ب سواك الرطب واليابس للصائم. ووصله النسائي (انظر: فتح الباري 4/159)] މާނައީ: “ތިމަންކަލޭގެފާނުގެ އުއްމަތުގެ މީސްތަކުންގެ މައްޗަށް އުނދަގޫ ކަމެއްކަމުގައި ނުވާނަމަ ވުޟޫކުރާ ކޮންމެފަހަރަކު ދަތްއުނގުޅުމަށް އެބައިމީހުންނަށް ތިމަންކަލޭގެފާނު އަމުރުކުރެއްވީމުހެވެ.”\n3- ވުޟޫކުރަން ފަށާއިރު އެންމެ ފުރަތަމަ ދެއަތްތިލަ ތިންފަހަރު ދޮވުން. އެއީ ނަބިއްޔާ ޞައްލަﷲ ޢަލައިހި ވަސައްލަމަ ވުޟޫކުރެއްވިއުރު އެގޮތަށް ކަންތައްތައް ކުރައްވާފައިވާތީއެވެ. އެކަލޭގެފާނު ވުޟޫކުރެއްވި ގޮތް ޞިފަކުރައްވާފައިވާ ޙަދީޘްތަކުގައި އެކަލޭގެފާނު އަތްތިލަ ތިންފަހަރު ދޮންނެވިކަމަށް ވާރިދުވެފައިވެއެވެ.\n4- ރޯދަވެރިޔާ ނޫންމީހާ އަނގަދޮވުމާއި ނޭފަތަށް ފެންލުމުގައި މުބާލަޣާ ކުރުން. މީގެ ދަލީލަކީ ((وَبَالِغْ فِي الاِسْتِنْشَاقِ إِلاَّ أَنْ تَكُوْنَ صَائِمًا ))” [أخرجه أبو داود برقم (142) والنسائي (1/66) رقم (87) وصححه الألباني (صحيح النسائي رقم 85)] މާނައީ: “އަދި ތިބާ ރޯދައަށް ހުންނަޙާލު މެނުވީ ނޭފަތަށް ފެންލުމުގައި މުބާލަޣާ ކުރާހުށިކަމެވެ.”\n[މިތާގައި މުބާލަޣާކުރުމުގެ މުރާދަކީ ބޮޑަށް އެތެރެއަށް ފެންދާނޭހެން އެކަންކުރުމެވެ. ]\n6- ފެން ރަނގަޅަށް ވަންނަންދެން އަތް އުނގުޅުމާއި އިސްތަށިބޯ ތުނބުޅި ވިނަވައިލުން: އެއީ ރަސޫލުﷲ ޞައްލަﷲ ޢަލައިހި ވަސައްލަމަ ވުޟޫކުރެއްވި އިރު އެގޮތަށް ކުރެއްވީތީއެވެ. ރަސޫލުﷲ ޞައްލަﷲ ޢަލައިހި ވަސައްލަމް ޥުޟޫ ކުރައްވާނަމަ އެކަލޭގެފާނުގެ ދެ އަތް ރަނގަޅަށް އުނގުޅުއްވައެވެ. [رواه ابن حبان في صحيحه (3/363) برقم(1082) والبيهقي في السنن الكبرى (1/196) والحاكم في المستدرك (1/243) وصححه وابن خزيمة في صحيحه (1/62) والإمام أحمد في مسنده(4/39).]\nއަދި ހަމައެފަދައިން، އެކަލޭގެފާނުގެ ދަތްދޮޅީގެ ދަށަށް ފެންލައްވައި ތުނބުޅިފުޅު ވިނަވައިލައްވައެވެ. [رواه أبو داود برقم (145) وصححه الألباني (الإرواء برقم 92) ]\n7- އަތާއި ފައި ދޮންނަ ހިނދު ވައަތްފަރާތުގެ މައްޗަށް ކަނާއަތްފަރާތް އިސްކުރުން. ރަސޫލުﷲ ޞައްލަﷲ އަލައިހި ވަސައްލަމަ ފައިވާންޖޯޑުކޮޅަށް އަރާވަޑައިގަތުމުގައްޔާއި ފުނާ އެޅުއްވުމުގައްޔާއި ޠާހިރުވެވަޑައިގެންނެވުމުގައި އަދި އެހެނިހެން ހުރިހާ ކަމެއްގައި ކަނާތްފަރާތް އިސްކުޅައުމަށް ލޯބި ކުރެއްވިއެވެ. [متفق عليه: رواه البخاري برقم (168) ومسلم برقم 226) ].\n8- މޫނާއި ދެއަތާއި ދެފައި ދޮންނަ ހިނދު ތިންފަށް ކުޅައުން: ވާޖިބުވެގެންވަނީ ކޮންމެ ގުނަވަނެއްވެސް އެއްފަހަރު ދޮވުމެވެ. އަދި ސުންނަތް ގޮތަކީ ތިންފަހަރު ދޮވުމެވެ. އެއީ ރަސޫލާ ޞައްލަﷲ ޢަލައިހި ވަސައްލަމަ ކުރެއްވިކަމަށް އެގޮތަށް ކުރެއްވިކަން ސާބިތު ވެގެންވާތީއެވެ. އެކަލޭގެފާނު ޥުޟޫކުރައްވާ ހިނދު (ކޮންމެ ގުނަވަނަކަށް) އެއްފަހަރު ފެންލައިގެންވެސް ވުޟޫކުރެއްވިއެވެ. އަދި (ކޮންމެ ގުނަވަނަކަށް) ދެފަހަރު ފެންލައިގެންވެސް ވުޟޫކުރެއްވިއެވެ. އަދި (ކޮންމެ ގުނަވަނަކަށް) ތިންފަހަރު ފެންލައިގެންވެސް ވުޟޫކުރެއްވިއެވެ.\n8- ޥުޟޫކޮށް ނިމިގެން ކިޔަން ވާރިދުވެފައިވާ ދުޢާ ކިޔުން: ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. (( مَا مِنْكُمْ أَحَدٌ يَتَوَضَّأُ فَيَسْبِغُ الوُضُوءَ ثُمَّ يَقُولُ: أَشْهَدُ أَنْ لاَّ إِلَهَ إِلاَّ اللهُ وَحْدَهُ لاَ شَرِيْكَ لَهُ وَأَشْهَدُ اَنَّ مُحَمَّدًا عَبْدُهُ وَرَسُوْلُهُ ،إِلاَّ فُتِحَتْ لَهُ أَبْوَابُ الْجَنَّةِ الثَّمَانِيَةِ، يَدُخُلُ مِنْ أَيِّهَا شَاءَ)). [أخرجه مسلم برقم (234) وزاد الترمذي: ((اللهم اجعلني من التوابين واجعلني من المتطهرين) برقم (55) وصححه بهذه الزيادة الألباني (الإرواء برقم 96). މާނައީ: “ތިޔަބައިމީހުންކުރެމީހަކު އޭނާ އެންމެފުރިހަމަގޮތުގައި ވުޟޫކޮށް، أَشْهَدُ أَنْ لاَّ إِلَهَ إِلاَّ اللهُ وَحْدَهُ لاَ شَرِيْكَ لَهُ وَأَشْهَدُ أَنَّ مُحَمَّدًا عَبْدُهُ وَرَسُوْلُهُ (މާނައީ: “ﷲ މެނުވީ އަޅުކަންވެވުން ޙައްޤުވެގެންވާ އެހެންއެއްވެސް އިލާހަކުނުވާކަމަށާއި، އެއިލާހުގެ އެއްކައުވަންތަކަމަށާއި، އެއިލާހަށް އެއްވެސް ޝަރީކަކުނުވާކަމަށް އަޅުހެކިވަމެވެ. އަދި މުޙައްމަދުގެފާނީ އެއިލާހުގެ އަޅާކަމަށާއި އެއިލާހުގެ ރަސޫލާކަމަށް އަޅުހެކިވަމެވެ.) މިފަދައިން ކިޔައިފިނަމަ، އޭނާއަށްޓަކައި ސުވަރުގޭގެ އަށްދޮރު ހުޅުވޭނެއެވެ. އޭގެން އޭނާ ބޭނުން ދޮރަކުން އޭނާއަށް ވަދެވޭނެއެވެ.”\nPosted by Mohamed Shafiu at 10:05 PM


Nazim ge mahsala Supreme Court ah vahdhaifi\nނާޒިމްގެ މައްސަލަ ސުޕްރީމް ކޯޓަށް ވައްދައިފި\nކާނަލް ނާޒިމް --\nކުރީގެ ޑިފެންސް މިނިސްޓަރު މުހައްމަދު ނާޒިމް 11 އަހަރަށް ޖަލަށްލުމަށް ކްރިމިނަލް ކޯޓުން ކުރި ހުކުމަށް ތާއިދުކޮށް ހައިކޯޓުން އިއްވި ހުކުމް ސްޕްރީމް ކޯޓުގައި އިލްތިމާސްކޮށްފި އެވެ. މި މައްސަލަ ސްޕްރީމް ކޯޓްގައި އިލްތިމާސްކޮށްފައިވަނީ މިއަދެވެ.\nދަށު ކޯޓުން ނާޒިމްގެ މައްޗަށް ޖަލު ހުކުމެއް ކުރީ މާޗް 27، 2015 އިގަ އެވެ. އެ ހުކުމާމެދު ހިތްހަމަ ނުޖެހޭތީ ނާޒިމްގެ ފަރާތްޕުޅުން ހައި ކޯޓްގައި އިސްތިއުނާފު ކުރުމުން ޝަރީއަތް އަލުން ބެލުމަށްފަހު ބެންޗުން ނިންމީ ދަށު ކޯޓްގެ ހުކުމް ރަނގަޅު ކަމަށެވެ.\n"ދެންފަހެ، އިސްވެ ބަޔާންކުރެވުނު ކަންކަން އެގޮތަށް ހުރުމާއެކު ކްރިމިނަލް ކޯޓުގެ ނަންބަރު 137/Cr-C/2015 ގަޒިއްޔާގައި ކުރައްވާފައިވާ ހުކުމް އިސްތިއުނާފުކުރުމަށް މ. ސީނުކަރަންކާގެ/ މުހައްމަދު ނާޒިމުގެ ފަރާތުން ހުށަހެޅި ނުކުތާތަކުގެ މައްޗަށް ބިނާކޮށް އެ ގަޒިއްޔާގައި ކުރައްވާފައިވާ ހުކުމަށް ބަދަލުގެންނަންޖެހޭ ފަދަ ޝަރުއީ އަދި ގާނޫނީ ސަބަބެއްނެތް ކަމަށް މި ގަޒިއްޔާ ބެލި ދިވެހިރާއްޖޭގެ ހައިކޯޓުގެ ފަނޑިޔާރުންގެ އިއްތިފާޤުގުން ކަނޑައަޅައި އެގޮތުގެމަތިން ހުކުމްކޮށްފީމެވެ،" ހައިކޯޓުން އިއްވި ހުކުމުގައިވެ އެވެ.\nދަށު ކޯޓުން ނާޒިމަށް ހުކުމް އިއްވި އިރު ބުނެފައި ވަނީ ނާޒިމްގެ ކޮޓަރިން ފެނުނު ހަތިޔާރަކީ އޭނާގެ އެއްޗެއް ނޫންކަން ޝަރީއަތުގައި ސާބިތުކޮށް ދެއްވިފައި ނުވާ ކަމަށެވެ.\nސުއޫދު: ބައި އިލެކްޝަން ހުއްޓުވަން ކޯޓަށް ދެވޭނެ ކަމަށް ވިދާޅުވި - އަވަސް ފޮޓޯ: އަހުމަދު ޝުރާއު\nހައިކޯޓުން ކުރި ހުކުމްގައި ބުނެފައިވަނީ ނާޒިމުގެ ހިޔާޒަތުގެ ދަށުގައި ހަނގުރާމަވެރި ހަތިޔާރު ހުއްޓާ ފެނުމުގެ ކުށުގައި އުފުލިފައިވާ ދައުވާއެއް ކަމުގައިވާއިރު، މި މައްސަލާގައި ދައުލަތުން ސާބިތުކޮށް ދޭންޖެހެނީ، ނާޒިމް ދިރިއުޅޭ ކޮޓަރިން ހަނގުރާމަވެރި ހަތިޔާރު ފެނުނުކަމާއި، އެހަތިޔާރު ގެންގުޅުން ނުވަތަ ބެހެއްޓުން ގާނޫނުން މަނާކޮށްފައިވުންކަން ކަމާއި، މިބާވަތުގެ މައްސަލަތަކަކީ މުތްލަގު މަސްއޫލިއްޔަތު އުފުލަންޖެހޭ ޒާތުގެ ކުށެއްކަމުން ހަނގުރާމަވެރި ހަތިޔާރު ނާޒިމްގެ ހިޔާޒަތުގެ ދަށަށް އައިގޮތެއް ސާބިތުކޮށްދިނުމުގެ ބުރަ އުފުލަންޖެހޭނީ ނާޒިމް ކަމާއި، މި ހާލަތުގައި މިތަކެތި ނާޒިމުގެ ހިޔާޒަތުގެ ދަށަށް އައިގޮތެއް އަދި މިތަކެތީގެ ޒިންމާ ޝަރުއީ އަދި ގާނޫނީ ހަމަތަކުގެ މަތިން އުފުލަންޖެހޭ އެހެން ފަރާތެއް ނާޒިމަށް ނުދެއްކޭހާ ހިނދަކު، އެތަކެއްޗާއި މެދު ޝަރީއަތާއި ގާނޫނުގެ ކުރިމަތީގައި ޖަވާބުދާރީވެ، ޒިންމާ އުފުލަ ންޖެހޭ ފަރާތަކީ، މިތަކެތި އެމީހެއްގެ ހިޔާޒަތުގެ ތެރެއިން ފެނުނު މީހާ ކަމަށެވެ.\nނާޒިމްގެ ވަކީލުންގެ ނިއުސް ކޮންފަރެންގައި ނާޒިމުގެ ގާނޫނީ ވަކީލު ހުސްނުއް ސުއޫދު މިއަދު ވިދާޅުވީ ގ. އެނިފްގައި ކުރީގެ ޑިފެންސް މިނިސްޓަރު މުހައްމަދު ނާޒިމް ދިރިއުޅުއްވާ އެޕާޓްމަންޓަށް ހަތިޔާރު ވެއްދި މީހަކު މިހާރު ހޯދިފައިވާ ކަމަށެވެ. ނަމަވެސް ނާޒިމްގެ އެޕާޓްމަންޓަށް ހަތިޔާރު ވެއްދި މީހެއްގެ ނަމެއް ސުއޫދު ވިދާޅެއް ނުވެއެވެ. ސުއޫދު ވިދާޅުވީ ނާޒިމްގެ އެޕާޓްމަންޓަށް ހަތިޔާރު ވެއްދި މީހެއްގެ މައުލޫމާތު ލިބިވަޑައިގަތީ މިވަގުތު ގޭބަންދުގައި ހުންނެވި ނާޒިމަށް ކަމަށާއި ގާނޫނީ ޓީމަށް ނާޒިމު އެމައުލޫމާތު ހިއްސާކުރައްވާފައިވާ ކަމަށެެވެ. އެމީހާއާ ބެހޭ މައުލޫމާތު ވަނީ ސުޕްރީމް ކޯޓަށް ހުށަހަޅާފަ އެވެ.\nސުޕްރީމް ކޯޓް މުހައްމަދު ނާޒިމް\nކާނަލް ނާޒިމްގެ ޖަލު ހުކުމް ސުޕްރީމް ކޯޓުން ބާތިލްކޮށްފި\nކާނަލް ނާޒިމްގެ މައްސަލާގައި ހުކުމް އިއްވުން މިރޭ\nދެ ނާޒިމްގެ މައްސަލާގައި މިއަދު ހުކުމް ކުރަނީ\nއަދީބުގެ ޑީއެންއޭއާއެކު ނާޒިމްގެ ހުކުމަށް އަސަރު ކުރާނެ: ޕީޖީ


Roadhaige zeenai\n24 އޭޕްރީލް 2021 - 10:20:47\nބަރަކާތްތެރި ރަމްޟާން މަހަކީ ރޯދަ ހިފުމުގެ މަތިވެރި އަޅުކަން ވާޖިބު ކުރައްވާފައިވާ މައްސަރެވެ. ރޯދައިގެ ޒީނަތަކީ އެ މަތިވެރި އަޅުކަން ފުރިހަމަ ގޮތުގައި އަދާ ކުރުމަށްޓަކައި ﷲ އާއި އެކަލާނގެ ރަސުލާ ދަސްކޮށްދެއްވާފައިވާ ރޯދައިގެ އަދަބުތަކެވެ. އެ އަދަބުތަކާއި ނުލައި އެ އަޅުކަން ފުރިހަމައެއް ނުވާނެއެވެ. އަދި ރޯދަ ފަރުޟު ކުރެއްވުމުގެ އަސްލު ހިކުމަތް 'އައްތަޤުވާ' ގެ ދަރަޖައަށް އަޅާ އަށް ވާސިލުވެވޭނީ ރޯދައިގެ ޒީނަތްތެރި ކަމާއި އެކުގައި ހިފޭ ރޯދައިންނެވެ.\nރޯދަވެރިޔާގެ މައްޗަށް ވާޖިބު ބައެއް އަދަބުތައް\n1- އީމާންކަމާއި، އިޚުލާސްތެރިކަމާ އެކުގައި ﷲގެ ވަޖުހުފުޅަށްޓަކައި ތަޤުވާގެ ސިފަ ލިބިގެންވާ ހާލު ރޯދަހިފުމެވެ. އިތުރު އެކަލޭގެފާނު ހަދީޘް ކުރައްވާފައި ވެއެވެ. ((مَنْ صَامَ رَمَضَانَ إِيمَانًا وَاحْتِسَابًا غُفِرَ لَهُ مَا تَقَدَّمَ مِنْ ذَنْبِهِ)) މާނައަކީ: "އީމާންކަމާއި ޘަވާބުގެ ނިޔަތުގައި ﷲ ގެ ވަޖުހުވުފުޅަށްޓަކައި ރަމްޟާން މަހުގެ ރޯދަ ހިފައިފި މީހެއްގެ އިސްވެގޮސްފައިވާ ފާފަތައް ހަމަކަށަވަރުން ފުހެވިއްޖެ އެވެ." [البخاري ومسلم]\n2- ﷲ ސުބްޙާނަހޫ ވަތަޢާލާ ވާޖިބު ކުރައްވާފައިވާ އެއްމެހާ އަޅުކަމެއް ފުރިހަމަޔަށް އަދާކުރުމެވެ. އެގޮތުން އެއްމެ އިސްކަމަކީ ފަރުޟު ފަސްނަމާދު އޭގެ ވަގުތުގައި އަދާކުރުމެވެ. ނަމާދާއި ނުލައި އަޅުކަމެއްގެ ފައިދާއެއް ނުވެއެވެ.\n3- ﷲ ތަޢާލާ ހަރާމް ކުރައްވާފައިވާ އެއްމެހާ ކަންތައްތަކުން ދުރުހެލިވުމެވެ. ތިމާގެ ލޮލާއި ދުލާއި ކަންފަތާ އަދި އަތްފައި އެކަލާނގެ ނަހީކުރެއްވި ކަންތައްތަކުން ރައްކާތެރި ކުރުމަކީ ރޯދަވެރިޔާގެ ވާޖިބެކެވެ. އިތުރު އެކަލޭގެފާނުން ހަދީޘް ކުރައްވާފައި ވެއެވެ. (( مَنْ لَمْ يَدَعْ قَوْلَ الزُوْرِ وَالْعَمَلَ بِهِ وَالْجَهْلَ، فَلَيْسَ لِلَّهِ حَاجَةٌ فِي أَنْ يَدَعَ طَعَامَهُ وَشَرَابَهُ)) "ދޮގުހެދުމާއި ޣީބަ ބުނުމާއި އެފަދަ ޢަމަލުތައް ކުރުމާއި، ޒުވާބުކޮށް ހުތުރު އެއްޗެތި ގޮވައި އެފަދަ ކަންތައްތައް ކުރުން ހުއްޓާ ނުލައިފި މީހަކު ކެއުމާއި ބުއިމުން ދުރުހެލިވުމުގެ ބޭނުމެއް މާތް ﷲ އަކަށް ނުވެއެވެ." [البخاري]\n4- ރޯދައިގެ ހުކުމްތައް ދަސްކުރުމެވެ. އެއީ ރޯދަ ފާސިދު ވެދާފަދަ ކަންތައްތަކުން ރައްކާތެރިވެ ހުރުމަށްޓަކައެވެ. ކޮންމެ ޢަޅުކަމެއް ކުރުމުގެ ކުރިން އެކަމުގެ ޟަރޫރީ ޢިލްމު އުނގެނުމަކީ ކޮންމެ މުސްލިމެއްގެ މައްޗަށްވާ ޢައިނިއްޔަ ފަރުޟެކެވެ.\n5- ފިޠުރު ޒަކާތް ދިނުމެވެ. ގޮދަން ނުވަތަ ހަނޑޫ ފަދަ އެ ގައުމެއްގައި މައިގަނޑު ކޮށްތެއްގެ ގޮތުގައި ބޭނުންކޮށް އުޅޭ އެއްޗަކުން، އާއިލާގެ ކޮންމެ ބޮލަކަށް ސޯއެއްގެ (3 ކިލޯގެ) މިންވަރު ޢީދު ނަމާދުގެ ކުރިން ފަގީރަކަށް ދިނުމަކީ ވާޖިބެކެވެ. ((فَرَضَ رَسُولُ اللَّهِ صَلَّى اللَّهُ عَلَيْهِ وَسَلَّمَ زَكَاةَ الْفِطْرِ صَاعًا مِنْ تَمْرٍ أَوْ صَاعًا مِنْ شَعِيرٍ عَلَى كُلِّ عَبْدٍ أَوْ حُرٍّ صَغِيرٍ أَوْ كَبِيرٍ)) "ފިޠުރު ޒަކާތުގެ ގޮތުގައި ކަދުރު ނުވަތަ ގޮދަނުގެ ޞާއެއްގެ މިންވަރު އަޅުންނާއި މިނިވަނުންނާއި ކުދި ބޮޑު އެއްމެންގެ ފަރާތުން ނެރުމަށް ރަސޫލު ﷲ ވަނީ ފަރުޟު ކުރައްވާފައެވެ." [البخاري ومسلم]\nބައެއް މުސްތަހައްބު އަދަބުތައް\n1- ހާރުކެއުމާއި ވީހައި ލަސްކޮށް ހާރު ކެއުމެވެ. ((تَسَحَّرُوا فَإِنَّ فِي السُّحُورِ بَرَكَةً)) "ހާރު ކާށެވެ! ހަމަކަށަވަރުން ހާރު ކެއުމުގައި ބަރަކާތް ވެއެވެ." [البخاري ومسلم]\n2- އިރު އޮށްސުމާއެކުގައި ކޯދޮވުން އަވަސްކުރުމެވެ. ރޯކަދުރު ނުވަތަ ހިކިކަދުރު ނުލިބިއްޖެ ނަމަ ރޯދަވީއްލާނީ ފެނުންނެވެ. ((لَا يَزَالُ النَّاسُ بِخَيْرٍ مَا عَجَّلُوا الْفِطْرَ)) "ރޯދަވީއްލުން އަވަސް ކުރާހައި ހިނދެއްގައި މީސްތަކުން ވާނީ ހެޔޮކަމެއްގައެވެ." [البخاري ومسلم]\n3- ރޯދަ ވީއްލާ ވަގުތު ދުޢާކުރުމެވެ. ހަދީޘްގައި ވެއެވެ. ތިން މީހެއްގެ ދުޢާ ރައްދު ނުކުރެވޭހުއްޓެވެ. އޭގެ ތެރެއިން އެކަކީ ((وَالصَّائِمُ حِينَ يُفْطِرُ)) " ރޯދަ ވީއްލާ ވަގުތުގައި ރޯދަވެރިއާގެ ދުޢާއެވެ." [الترمذى]\n4- ރޯދަވީއްލުމަށް ފަހުގައި (( ذَهَبَ الظَّمَأُ، وابْتَلَّتِ الْعُرُوْقُ، وَثَبَتَ الأَجْرُ إِنْ شَاءَ اللهُ )) މިފަދައިން ކިޔުމެވެ. [صحيح أبي داود]\n5- ރޯދަމަހުގެ ކޮންމެ ރެއަކު ރޭއަޅުކަން ނުވަތަ ތަރާވީޙް ކުރުމެވެ. (( مَنْ قَامَ رَمَضَانَ إِيْمَانًا وَاحْتِسَابًا غُفِرَ لَهُ مَا تَقَدَّمَ مِنْ ذَنْبِهِ )) "އީމާންތެރިކަމާއި ޘަވާބުގެ ނިޔަތުގައި ރޯދަމަހު ރޭގަނޑުގައި ޤިޔާމު ކޮށްފި މީހެއްގެ އިސްވެދިޔަ ފާފަ ފުހެވިގެން ވެއެވެ." [البخاري ومسلم]\n6- ގިނަގިނައިން ޤުރުއާން ކިޔެވުމާއި ޛިކުރު އަޛްކާރާއި ދުޢާ ކުރުމާއި ދީނީ ފޮތް ކިޔުމެވެ. ރަސޫލު ﷲ ޞައްލަﷲ ޢަލައިހި ވަސައްލަމް ޖިބްރީލްގެ ފާނާއި އެކުގައި ރަމްޟާން މަހުގައި ކީރިތި ޤުރްއާން ކިޔަވައި ވިދާޅުވެއެވެ. އަދި އެކަލޭގެފާނުންގެ އަޞްހާބުންނާއި ޞާލިޙުން ރަމްޟާންމަހުގައި ކީރިތި ޤުރްއާން ކިޔެވުން އިތުރު ކުރައްވައެވެ.\n7- ގިނަގިނައިން ޟަދަގާތް ކުރުމާއި ކާންދިނުމެވެ. "މީސްތަކުން ކުރެ އެއްމެ ދީލަތި މީހާ ކަމުގައި رَسُولُ اللَّهِ صَلَّى اللَّهُ عَلَيْهِ وَسَلَّمَ ވެއެވެ. ((وَكَانَ أَجْوَدُ مَا يَكُونُ فِي رَمَضَانَ حِينَ يَلْقَاهُ جِبْرِيلُ)) "އަދި އެކަލޭގެފާނު އެއްމެ ދީލަތިވެ ވަޑައިގަންނަވަނީ ރަމްޟާންމަހުގައި ޖިބްރީލްގެ ފާނާއި ބައްދަލުވެވަޑައިގަންނަވާ ހިނދުގައެވެ." [البخاري ومسلم]\nނޯޓު: މިއީ ޑރ. އާދަމް ޝަމީމް ބިން އިބްރާހީމް ދީނުގެ މަގަށް ލިޔުއްވާފައިވާ ލިޔުމެކެވެ. މި ލިޔުމަށް އެއްވެސް އުނިއިތުރެއް ގެނެވިފައެއް ނުވާނެއެވެ.\nރޯދަ މަހު ހަވީރު ގުޑިއަރުވަން ދަންތަ؟\nރޯދަ މަހުގައި އާއިލާ އެއްކޮށް ގުރުވާން ކިޔެވުން\nލަވަކިޔުން ހުއްޓާލުމާއެކު އިޝާންއަށް ގުޅައި އަލީ ރަމީޒު ހިތްވަރުދީފި\nރޯދަމަސް ފެށެން ތިންދުވަސް، ދޫވި ރޯދަތައް ހިފައިފިންތަ؟\nދިވެހި ސިވިލް ސަރވިސްގެ ގަވާއިދު 2014 އަށް7ވަނަ އިޞްލާޙު ގެނައުމުގެ ގަވާއިދު


މެންބަރުންގެ ޚިޔާލު: ނޭފަތުން މައްޗަށް ފެންނާރަނީސް ވިސްނާން ވެއްޖެއެވެ. – Maldivian Democratic Party\nމެންބަރުންގެ ޚިޔާލު: ނޭފަތުން މައްޗަށް ފެންނާރަނީސް ވިސްނާން ވެއްޖެއެވެ.\nއިދިކޮޅު ފަރާތްތަކުން ސަރުކާރު ޒިންމާ ކުރުވުމުގެ ނަމުގައި ރައްޔިތުންގެ ލޮލުގައި އަނދުންއަޅުވައިގެން ފެށި މަސައްކަތުގައި ފޮރުވިފައިވަނީ ކޮންކަމެއްކަން މިއަދު މިވަނީ މިޤައުމުގެ އެންމެންނަށްވެސް އެނގިފައެވެ. އަމިއްލައަތުން ގެއްލިގެންދިޔަ ބާރާ އަނިޔާވެރި ވެރިކަން އަލުން އަނބުރައި އިއާދަކޮށް ޑިމޮކްރެސީ ނައްތާލައި މުޅި ގައުމު ފަސާދަކުރުންނޫން އެހެން އެޖެންޑާއެއް އެމީހުންގެ ނެތްކަން މިއަދު މިދަނީ އެނގިފާޅުވަމުންނެވެ.\nދައުލަތުގެ ކަންކަން އެންމެ ފުރިހަމަގޮތުގައި ސަރުކާރުން ހިންގުމުގައި އިހުމާލު ވަމުންދާނަމަ ސަރުކާރު ޒިންމާދާރުކޮށް ކަންކަން ރަނގަޅުމަގަށް އެޅުވުމުގައި ޚިޔަލާ މަޝްވަރާ ދިނުމަކީ ޑިމޮކްރެސީއެއްގައި އިދިކޮޅު މައިޕާޓީއެއްގެ ނުވަތަ އެހެންވެސް ސިޔާސީ ޕާޓީތަކުގެ ވާޖިބެއްގެ ގޮތުގައި އޮންނަނީ މިނިޒާމުގައި ބެލެވިފައެވެ. މިގޮތުން މިއަދު މިސަރުކާރުން ހިންގާ ކަންކަމާމެދު ސީދާ އެމްޑީޕީންވެސް ސަރުކާރަށް ޚިޔާލާ މަޝްވަރާދޭންޖެހޭނެއެވެ.\nޕާޓީތަކުންނާއި އާންމުންގެ ފަރާތުން ސަރުކާރު ޒިންމާ ދާރު ކުރުވުމުގެ މެންޑޭޓް ރަސްމީ ގޮތުން ޙަވާލު ކުރެވިފައި އޮންނަނީ ގާނޫނު ހަދާ މަޖްލިސްއަށެވެ. މިމަޖްލިހަކީ މިކަމުގައި ފިސާރި ތަސައްރަފުފުދޭ އަދި ރަނގަޅު ވަގުތުގައި ރަނގަޅު ފިޔަވަޅު އަޅާ ބަޔެއްގެ ގޮތުގައި ރައްޔިތުން ދެކޭން ބޭނުންވާނެއެވެ. އަދި އެމަޖްލިހުގެ މެންބަރުންނަކީ ތިމާމެންގެ އަމިއްލަ ޒާތީ މަސްލަޙަތާ ޕާޓީގެ މަސްލަޙަތު ހަމައެކަނި ޙިމާޔަތް ކުރާ ބަޔަކަށްނުވެ ރައްޔިތުންގެ ޙައްޤުގައި ޤައުމުގެ ލާބަޔާ މަންފާއަށް އިސްކަންދީގެން ކަންކުރާ ބަޔަކަށް ވުމަކީ ޤައުމު ސީދާމަގުން ކުރިޔަށް ގެންދިއުމުގައި ކޮންމެހެން ބޭނުންކަމެކެވެ.\nކަންމިހެން އޮންނައިރު މިމަޖްލީހުގައި ބައިވެރިވާ ސަރުކަރާ އިދިކޮޅު މެންބަރުން ފާޅުކަން ބޮޑުގޮތެއްގައި ސަރުކާރު ވައްޓާލުމަށާ ވެރިކަމުގެ ބާރުތައް ނިގުޅައިގަތުމަށް ތާއަބަދު މަސައްކަތް ކުރާނަމަ އެމީހުންގެ ތާއީދު ކުރިމަގުގައި ގެއްލިގެންދާނޭ ކަމާމެދު ޝައްކެއްވެސް ނެތެވެ. ހަމައެފަދައިން ސަރުކާރަށް ތާއީދު ކުރާ މެންބަރުންވެސް ސަރުކާރު ޒިންމާދާރު ކުރުމަށް މަސައްކަތް ނުކޮށް ދާގޮތަކަށްދާން ދޫކޮށްލައިގެން ތިބޭނަމަ އެފަރާތްތަކާ މެދުވެސް މީހުންދެކޭގޮތްދާނީ ބަދަލުވަމުންނެވެ.\nކަން އެކިމީހުން އެކިގޮތައް މާނަކުރިކަމުގައި ވީނަމަވެސް މިއަދު ކަންހިގަމުން މިދާގޮތުން ރައްޔިތުން މިހާރަށްވުރެ ބޮޑަށް ވިސްނައި ފިކުރު ހިންގާން އެބަޖެހެއެވެ. އަލަށް ބަލައިގަތް ނިޒާމެއްގެ ދަށުން ދިވެހީން މިކުރާންފެށި ވެރިކަމުގައި މާގިނަދުވަހެއްނުވެ ސިއްކަޖެހި އަނެއްކާވެސް އެހެންގޮތްތަކެއް ޚިޔާރުކުރާން ޖެހިއްޖެނަމަ ދެންއެކަމުގެ ދެމިއޮތުމުގެ އިތުބާރެއް ރައްޔިތުންނަކަށް ނޯންނާނެއެވެ. މިހާރު މިއެޅިފައިވާ ބިންގާ އަނެއްކާ އެއްލާލައި އެހެންގޮތަކަށް މިގައުމުގެ ކުރިމަގު ބައްޓަންކުރާން އުޅޭނަމަ އެކަމަކީ މާފަސޭހައިން ކުރެވޭނެ ކަމެއްނޫނެވެ. ދުނިޔޭގެ ފާޑުކިޔުމާ ރައްޔިތުންގެ ފާޑުކިޔުން އިތުރުވެ ރައްޔިތުންގެ އިތުބާރު ގެއްލިގެންދާނޭ ކަމެއްކަން ގައިމެވެ.\nނަމަވެސް މިއަދު މިޤައުމު މިއޮތް ހާލަތުން ރައްޔިތުން މިތިބޭން ޖެހެނީ ހަތަރު އަނގޯޅިއެއްގެ މެދުގައި އާގަމަވެފައެވެ. ދެދުވަހު ރަނގަޅުވީ ކަމުގައި ހިތައިގެން ހިންހަމަ ޖައްސާލައިގެން ތިއްބައި ތިންވަނަ ދުވަސް މިފެންނަނީ ހަމަނުޖެހުމާއި އެކު މުޅި ގައުމު ހަލަބޮލިވެގެންދާ ދުވަހެއްގެ ގޮތުގައެވެ. ދުނިޔެދިގިއްޔާ ދިގުވާގޮތަކަށް ސިލްސިލާކޮށް މިކަން މިގޮތައް ހިނގަމުން ދާނަމަ ކޮންމެވެސް އެއްދުވަހަކުން މިކަން ނިމިގެންދާނީ އުންމީދުތައް އާކޮށްގެން މިތިބަ ރައްޔިތުންގެ އަރުގައި ހިތިރަހަ ލައްވައި ލޮލުން ކަރުނަ އޮހޮރުވާފައި ކަމުގައި ގަބޫލުކުރާން އެބަޖެހެއެވެ.\nމަޖްލީހުގެ އެތެރޭންނާއި ބޭރުން އިދިކޮޅު ފަރާތްތަކުން ސަރުކާރު ޒިންމާދާރު ކުރުމުގެ ނަމުގައި ކުރަމުން އެގެންދާ މަސައްކަތްތަކަށް ފުންކޮށް ބަލާލާއިރު އެއްބަސްވެވޭކަށް ނެތެވެ. ސަރުކާރު ޒިންމާދާރު ކުރުވުމަކީ އަބަދުވެސް ސަރުކާރު ހުއްޓުމަކަށް ގެނެސް ރައްޔިތުންނަށް ދޭންޖެހޭ ޚިދުމަތްތައް ހުއްޓާލުން ކަމުގައި ވާނަމަ މިކަން ގަބޫލުކުރާން ފަސްޖެހޭން މަޖުބޫރުވާނެއެވެ. ހަމައެފަދައިން އެއްދުވަހުން އަނެއްދުވަހަށް ގައުމު ހޫނުވެ ރައްޔިތުންނަށް ސަރުކާރުން ފޯރުކޮށްދޭ އެހީތައް މެދުކެނޑިގެންދާން ދޫކޮށްލައިގެން ސަރުކާރު ހިންގާ ޕާޓީން އޮންނަނަމަ ސަރުކާރާ މެދު ރައްޔިތުން ދެކޭން ބޭނުންވާ ގޮތަށް ބަދަލު އަންނާނެއެވެ.\nބަލަމާހިނގާށެވެ. ވަށްކަންކުރާ މީހުން ހިފައި ހައްޔަރުކުރަނީ ހަމައެކަނި އެމީހުންނަށް އަދަބު ދިނުމަކަށް ނޫނެވެ. އެމީހުންގެ ކިބައިން ރައްޔިތުންގެ މުދާ ސަލާމަތްކޮށްދީ ރައްޔިތުންގެ ހަމަޖެހުމަށް އުންމީދު އާކޮށްދިނުމުގެ ގޮތުންނެވެ. މިވެސް ޚިދުމަތެކެވެ. އެހެންކަމުން ރައްޔިތުންނަށް އަމާންއޮމާން ކަމާއެކު ދިރިއުޅުމަށް ބޭނުންވާ ކަންކަން ހުއްޓުވައި ދަތިކުރުމަށް ކޮންމެ ބަޔަކު ކޮންމެ ކަމެއް ކުރިކަމުގައިވިޔަސް އެކަމެއް ހުއްޓުވުމަކީ ސަރުކާރުގެ ބޮލުގައި އެޅިފައި އޮންނާނެ ޒިންމާއެކެވެ. އެގޮތުން ފާޅުގައި ޤާނޫނީ ސަރުކާރު ވައްޓާލުމަށް އިދިކޮޅު ފަރާތްތަކުން މެދުނުކެނޑި މަސައްކަތް ކުރަމުން ގެންދާއިރު މިހާރަށްވުރެ ބޮޑަށް ފިޔަވަޅުއެޅޭނެ ގޮތެއް ސަރުކާރަށް އޮންނާންވާނެއެވެ. އެކަމަކީ ކާފިއުއެއްގެ ދަށުންނަމަވެސް ކުރާންޖެހޭނެ ކަމެކެވެ. މިކަންކަމަށް ޤާނޫނެއްނެތޭ ބުނެ ދޫކޮށްލުމުގެ އެއްވެސް ޙައްޤެއް ސަރުކާރަކަށް ނޯންނާނެއެވެ. އެހެނީ ޤާނޫނެއް ނެހެދިއޮތުމަކީ ރައްޔިތުން އެކަމުގެ ޝިކާރަޔަކަށް ވާން ދޫކޮށްލެވޭނެ ކަމެއްނޫނެވެ. ޤާނޫނެއް ބޭނުންވަނީވެސް ރައްޔިތުންގެ ހަމަޖެހުމަށެވެ. ޤާނޫނެއް ނެތަސް ރައްޔިތުންނަށް ހަމަޖެހުން ލިއްބައި ދެވޭނަމަ އެބޭނުން ފުދުނީތާއެވެ.\nވެރިކަން ޒިންމާދާރު ކުރުމުގެ ނަމުގައި މިއަދު އިދިކޮޅު ފަރާތްތަކުން ނުކުމެ ދައުލަތުގެ ސަލާމަތީ ބާރުތަކުގެ މަރުކަޒު ތަކަށް ހަމަލާދޭން ރައީސުލް ޖުމްހޫރިއްޔާގެ ގަނޑުވަރަށް ހަމަލާދޭން އެކުރާ މަސައްކަތްތަކާއި ރާއްޖޭގެ އަދުލު އިންސާފު ގާއިމްކުރުމުގެ އެންމެ މަތީ އިދާރާއަށް ކަޅުތެޔޮ ޖެހުމަކީ ޒިންމާދާރު ކުރުވުމަށްވުރެ ބަޣާވާތެއް ގެންނާން ބޭނުންވެ ކުރާކަމެއްގެ ގޮތުގައި ސިފަވަމުން އެބަދެއެވެ. އަދި ޚޮދު އެމީހުންގެ ތެރެއިން މިކަމުގައި ޚިޔާލު ތަފާތުވެ ދެކެވޭ ވާހަކަތަކުން މިކަމުގައި ފޮރުވިފައިވާ އެހެން ކަންތައްތަކެއް ވާކަން އެބައެނގެއެވެ. ފަހަރެއްގައި މިކަމަކީ ތިމާމެންގެ އޮޅީގެ ތެރޭގައި ޚިޔާލުތަފާތުވެ ހިނގަމުންދާ އެތެރޭގެ ދެބަސްވުންތައް ނައްތާލުމަށް ބޭނުންކުރާ އުކުޅަކަށް ނުވަތަ ބަޣާވާތެއް ގެނައުމަށް ރާވައި އެކަމަށް ހަށިހޫނު ކުރުމުގެ ގޮތުން ކުރާ ކަމެއްނަމަ މިހާރަށްވުރެ ބޮޑަށް މިކަމާމެދު ވިސްނާން އެބަޖެހެއެވެ. ސަބަބަކީ ތިމާމެންގެ އަމިއްލަ އެޖެންޑާއަކާ ގުޅިގެން މުޅިގައުމު ފަސާދައިގެ ވަޅުގަނޑަކަށް ވައްޓާލުން ނޫންކަމެއް މިކަމުގެ ސަބަބުން ނުވާތީއެވެ.\nސަރުކާރުންނާއި ސަރުކާރު ހިންގާ ޕާޓީން މިއަދު މިކަމުގައި ވިސްނައިގެން ފިސާރި އަވަސް ފިޔަވަޅުތަކެއް އަޅާން އެބަޖެހެއެވެ. ނޫންނަމަ އެއްދުވަހުން އަނެއްދުވަހަށް މިކަމުގެ ސަބަބުން ރައްޔިތުންނަށް ނިކަމެތިކަންލިބި ސަރުކާރަށް ކުރަމުންގެންދާ އިތުބާރު ގެއްލުމަށް މަގުފަހިވެގެން ގޮސް ހަމައެޔާއެކު ޑިމޮކްރެސީގެ ޅަފަތުގައި އެއަށް އިތުބާރު ގެއްލި އަނެއްކާވެސް ޚޮދުމުޚުތާރު ކަމެއްގެ ތެރެއަށް ޤައުމު ހިނގައިދާނެއެވެ. ގައުމުގައި ހަމަނުޖެހުންތައް ހިންގައި އޭގެސަބަބުން ރައްޔިތުންގެ ނޭފަތުން މައްޗަށް ފެންނާރަނީސް މިކަން ހުއްޓުވާން ވެއްޖެއެވެ.


Indonesia Ga Fen Boduve 80 Ah Vure Gina Meehun Maru Vejje - Vaguthu\nއިންޑޮނޭޝިއާ އާއި އީސްޓް ޓީމޯގައި ފެން ބޮޑުވެ ބިންގަނޑު ކަނޑައިގެން ދިއުމުގެ ހާދިސާގައި މަރުވި މީހުންގެ އަދަދު 100 އަށް ވުރެ ގިނަ ގިނަވެއްޖެއެވެ.\nމި ދެ ގައުމަށް ކުރި ގަދަ ވިއްސާރައިގައި ފެންބޮޑުވެ އެތައް ބަޔެއްގެ ގެދޮރަށް ގެއްލުން ވެފައިވެއެވެ. އިންޑޮނޭޝިއާއިން އެކަނިވެސް މި ހާދިސާގައި 80 މީހުން މަރުވެ ބާރަ ވަރަކަށް މީހުން ގެއްލިފައި ވެއެވެ. ފެންބޮޑުވެ ބިންގަނޑު ޗަކަވެ، ކަނޑަައިގެން ގޮސްފައި ވުމުން ގެއްލިފައިވާ މީހުން ހޯދުމަށް ގޮންޖެހުންތަކެއް ކުރިމަތި ވެފައިވާ ކަމަށް އިންޑޮނޭޝިއަން ޑިޒާސްޓާ އެޖެންސީ އިން ބުނެފައިވެއެވެ.\nއީސްޓް ޓީމޯއިން 21 އަށް ވުރެ ގިނަ މީހުން މަރުވެފައިވާކަމަށް ރިޕޯޓުތައް ބުނެއެވެ. ވިއްސާރައިގައި ފެންބޮޑުވުމާއި ބިންގަނޑު ކަނޑައިގެން ދިޔުމަކިީ އިންޑޮނޭޝިއާގައި އާންމު ކަމެކެވެ. މި އަހަރުގެ ޖެނުއަރީ މަހު ކުރި ވިއްސާރައިގައި ފެންބޮޑުވެ 40 އަށް ވުރެ ގިނަ މީހުންގެ ފުރާނައަށް ނުރައްކާވެފައިވެއެވެ.\nއެ ގައުމުގެ ޑިޒާސްޓާ އެޖެންސީއިން ބުނެފައި ވަނީ އާބާދީގެ ދެބައި ކޮށްްފަ އެއްބައި މީހުން އުޅެނީ ނުރައްކަލެއްގެ ތެރޭގައި ކަމަށެވެ. އިންޑޮނޭޝިއާގެ ރައީސް ޖޯކޯ ވިޑޯޑޯ ވިދާޅުވީ މި ދަނޑިވަޅުގައި ސަމާލުކަން ދޭންވީ އޮފިޝަލުންގެ އިރުޝާދުތަކާއި އެއްގޮތަށް އަމަލުތައް ބެހެއްޓުމަށް ކަމަށެވެ. އާންމުންނަށް ދޭން ޖެހޭ ސިއްހީ ހިދުމަތްތަކާއި އެހެންވެސް ކަންކަމުގައި އެހީތެރިކަން ފޯރު ކޮށްދޭނެ ކަމަށް ބުނެފައިވެއެވެ.


Resortthakugai Thibi Firin Nidhan Geah Genesdhinumakee Amaazeh - Nasheed - Vaguthu\nރިސޯޓްތަކުގައި ތިބި ފިރިން ނިދަން ގެއަށް ގެނެސްދިނުމަކީ އަމާޒެއް - ނަޝީދު\n4 މަސް ކުރިން ( މާޗް 25, 2019 )\nޖަލްސާއެއްގައި ނަޝީދު ވާހަކަފުޅު ދައްކަވަނީ – ފޮޓޯ: އެމްޑީޕީ\nރިސޯޓްތަކުގައި މަސައްކަތް ކުރަމުންދާ ފިރިން ނިދަން ގެއަށް ގެނެސްދިނުމަކީ އެޖެންޑާ 19ގެ އަމާޒެއްކަމަށް ރައީސް މުހައްމަދު ނަޝީދު ވިދާޅުވެއްޖެއެވެ.\nލ.މާވަށުފައި ބޭއްވި ޖަލްސާގައި ވާހަކަދައްވަމުން ނަޝީދު ވިދާޅުވީ، ހަގީގަތުގައި ތަރައްގީއަކީ ދެމަފިރިޔަކަށް ރީތި ދިރިއުޅުމެއް އުޅެވި އެ މީހުންނަށް ރަނގަޅު އެއްޗެއް އާމްދަނީއަކަށް ލިބުން ކަމަށެވެ. އަދި ދަރިން ގޮވައިގެން އުޅެވި، އެކީގައި ދެ މީހުންގެ ހަޔާތް ހޭދަކުރެވޭނެ ގޮތް ހޯދާދިނުން ކަމަށް ނަޝީދު ވިދާޅުވިއެވެ.\n"ރިސޯޓްތަކުގައި މަސައްކަތް ކުރާ ކުދިން ރަށަށް މި އާދެވެނީ ކޮންމެ ތިން މަހުން ހަތަރު މަހުން އެއްފަހަރު އަނބިން ދަރިންނާއެކު އެކަނި ބިކަވެފައި ރަށްރަށުގައި މި ތިބެނީ. އެޖެންޑާ 19ގެ އަނެއް އަމާޒަކީ ފިރިހެން ގެއަށް ގެނެސްދޭނަމޭ އަޅުގަނޑުމެން". ނަޝީދު ވިދާޅުވިއެވެ.\nއަދި އަނބިން އެކަނި ނިދަން ނުޖެހޭނެ ކަމަށްވެސް ނަޝީދު ވިދާޅުވިއެވެ. އަދި ރިސޯޓްތަކުގައި މީހުން ނިންދެވުން ހުއްޓެން ޖެހޭކަމަށް ނަޝީދު ވިދާޅުވިއެވެ. އަދި ރިސޯޓްތަކުގައި މަސައްކަތް ކުރާ މުވައްޒަފުން އޮފް ޑިއުޓީ ގަޑީގައި އެހެން ރަށްރަށަށް ދެވޭނެ ގޮތް ލިބެން ޖެހޭކަމަށް ނަޝީދު ވިދާޅުވިއެވެ.\n"އެއްތަނުން އަނެއްތަނަށް ފަސޭހައިން ދަތުރުކުރެވި ދަތުރުފަތުރުގެ ނިޒާމުން ރާއްޖޭގެ ރަށްތައް ގުޅާލެވޭ އިރުގާ އެ ނިޒާމުގެ ތެރޭގައި ޓުއަރިސްޓް ރިސޯޓްތައްވެސް ހިމަނަން ޖެހޭ". ނަޝީދު ވިދާޅުވިއެވެ.\nނަޝީދު ވިދާޅުވީ، މާވަށުގެ ބިން ކުޑަވެއްޖެ ކަމަށާއި، މާވަށުގެ ބިން ފުރިފައިވާކަމަށެވެ. އަދި މިތަނުގައި ބިން ހިއްކަން ޖެހިއްޖެ ކަމަށާއި، ބިން ހިއްކުމަށް އެޖެންޑާ 19 ހަމަތަކެއް ފާހަގަކުރާކަމަށް ނަޝީދު ވިދާޅުވިއެވެ.\n"ރަށެއްގެ ބިން ހިއްކާނެ ގޮތާއި، އެ ބިން ހިއްކުމަށް އަމަލު ކުރާނެ ގޮތާއި، އަދި ހިއްކޭބިން ބޭނުން ކުރާނެ ގޮތް މާބޮޑަށް ގާނޫނު އެބަ ކަނޑައަޅަން ޖެހޭ". ނަޝީދު ވިދާޅުވިއެވެ.\nނަޝީދު ވިދާޅުވީ، ގެވަޅެއް ލިބުނީމާ އަދި ގެއެއް ނޭޅޭނެ ކަމަށާއި، ގެއެއް އަޅަން ކުރާ ހަރަދު އެންމެންނަށްވެސް ފެންނަ ކަމަށެވެ.\n"އަލަތު ކައިވެންޏާއިއެކީގައި ރިސޯޓަށް ދާނެ. ނުވަތަ ކަންނެލި އޮޑިއަށް އަރާނެ، ފުރަތަމަ އަހަރު ނިންމާފައި ފައުންޑޭޝަން ދަމާލާނީ. ދެވަނަ އަހަރު ފަހަރުގައި ފާރުތައް ރާނާަލަފާނެ. ތިން ވަނަ އަހަރު ގެ ހިޔާކޮށްފާނެ. އަނެއްް އަަހަރު އިރުމަތީ ބިތުގެ ފާރުގައި ސިމެންތި ޖަހާފާނެ. ގެއެއް އަޅާ ނިމޭއިރުގާ ފަށާގަތް ކައިވެނި މި އޮންނަނީ ރޫޅިފައި. 10،15 އަހަރު ނިމިގެން ދާއިރުގާ ގެއެއް އަޅާ ދެމަފިރިއަކަށް ރީތި ދިރިއުޅުމެއް ފެށޭކަށް ނެތް". ނަޝީދު ވިދާޅުވިއެވެ.\nނަޝީދު ވިދާޅުވީ، އެޖެންޑާ 19ގެ އަމާޒަކީ ބާނާ މަހަށް ހަމަ އަގު ހޯދާދިނުން ކަމަށެވެ. ރާއްޖޭގެ މަސްވެރިން ބާނާ މަހުގެ އަގު އުފުލުމަކީ އެމްޑީޕީން ދެކޭގޮތުގައި، ގާނޫނަށް ގެންނަ ބަދަލުން ކުރެވޭނެ ކަމެއް ކަމަށް ނަޝީދު ވިދާޅުވިއެވެ.\nއިންޑިއާގެ އިގްތިސާދާ އެހެން ގައުމުތައް ގުޅޭނެ ގޮތެއް ހޯދަންޖެހޭ - ނަޝީދު\nއޭސީސީ އަށް މެންބަރުން އައްޔަން ކުރަން ނަޝީދު ނުފޫޒު ފޯރުއްވާ!\nފަނޑިޔާރުން ނަގަން ހާއްސަ ކޮމެޓީއެއް ހަދަން ނަޝީދު ހުށަހަޅުއްވައިފި\nމާޗް 25, 2019 16:52\nމިހާރު ނިދަން ނާދޭ ދެއްތޯ. ދެވައް ދޮންކެޔޮލާ ކިރުތަށްޓޭ ކިޔާބަލަ!.....\nމާޗް 25, 2019 17:37\nޙާދަ ވައުދުތަކާއި ކުލަ ހުވަފެނެއް ތިޔަ ދައްވަނީ، ދިވެހިން ތިބީ ތިބޭފުޅުގެ ސިޔާސީ ވައުދުތައް އަޑުއަހާ އަހާ ކަންފަތު ތޫރި ފޫގޮސްފައި، ޔާމީނުއާއި ނަޝީދު ތިލަފަތަކަށް ލިޔަސް ދެމީހުން އެޖެންޑާ ހަމަހަމަވާނެ\nމާޗް 25, 2019 17:45\nކަލޯ ހަމަހޭގައިތަ؟ އައްޑޫ މީހާ މަސައްކަތްކުރަނީ ބ އަތޮޅުގައި! ކަލެޔަށް އެ މީހުން ކޮންމެ ރެޔަކު ގެނެވޭނެތަ؟ ތި އުޅެނީ ހަމަހޭވެރިމަުގައި ކޮޅަށްވެސް ނުހުރެވެގެން!\nމާޗް 25, 2019 18:54\nމި މޮޔަސޮރު ދައްކާ މޮޔަ ވާހަކައަށް ހެއްލޭ މޮޔައިންވެސް އުޅޭތީ ހައިރާންވަނީ! މިއީ ތަޖުރިބާކުރެވިފައި ހުރިކަމެއް. އެޖެންޑާ 19 އަކީ ނުރައްކާތެރި އެޖެންޑާއެއް. ނޫނެކޭ ބުނަން ހިތްވަރުކުރޭ!\nމާޗް 25, 2019 18:56\nމިހާރު މިޤައުމުގެ ރައީސް އަކީ ކާކުތަ؟؟؟\nމާޗް 26, 2019 10:42\nތިޔާ އުޅެނީ، ރާއްޖޭގެ ރައްޔިތަކަށް ވުމަށް ގާނޫނު އަސާސީގައި އޮންނަ މާއްދާގެ ރ ކަނޑާލަން. އެކަމެއް ހަމަ ހިލާ ނުވުމަށް އޮތް ހަމަ އެކަނި ހައްލަކީ އެމް.ޑީ.ޕީ އަށް މަޖިލިސްގެ މެޖޯރިޓީ ނުދީ އަދި ނަޝީދު މަޖިލީހަށް ނުވެއްދުން. މިކަން ރައްޔިތުން ވިސްނާށެވެ.


Covid-19: Vaccine ge test thah April gai | Mihaaru\n23 ފެބުރުއަރީ 2020 - 15:41\nޗައިނާގެ މެދުތެރޭގެ ހުބެއި ޕްރޮވިންސް އިން ޑިސެމްބަރު މަހު ފަހުކޮޅު ވައިރަސް ފެނުނު ފަހުން ދުނިޔޭގެ އެކި ހިސާބުތަކުގެ ޕަބްލިކް އަދި ޕްރައިވެޓް ރިސާޗް ކުންފުނިތަކުން ދަނީ ކޮރޯނާވައިރަހަށް ވެކްސިނެއް އީޖާދު ކުރުމުގެ މަސައްކަތް ކުރަމުންނެވެ.\n"ކޮވިޑް-19 އަށް ވެކްސިނެއް ތައްޔާރު ކުރުމަށް ވަރަށް ގިނަ ރިސާޗް ޓީމުތަކުން ދަނީ މަސައްކަތް ކުރަމުން. ކްލިނިކަލް ޓެސްޓްތަކަށް އެންމެ އަވަހަށް ވެސް ފޮނުވޭވަރު ވާނީ އެޕްރީލް މަހު ފަހުކޮޅު،" ޗައިނާގެ ވައިސް ސައެންސް އެންޑް ޓެކްނޮލޮޖީ މިނިސްޓަރު ޒޫ ނަންޕިން ވިދާޅުވި އެވެ.\nޑަބްލިއުއެޗްއޯ އިން ބުނެފައި ވަނީ ކޮރޯނާވައިރަހުގެ ވެކްސިނެއް ލިބެން އަހަރެއް ނުވަތަ އެއަށްވުރެ ގިނަ ދުވަސް ވެސް ނަގާނެ ކަމަށެވެ.\nޗައިނާގެ ނޭޝަނަލް ހެލްތު ކޮމިޝަންގެ ޑެޕިއުޓީ ޑިރެކްޓަރު ޒެންގް ޔިޒިން ވިދާޅުވީ ކޮވިޑް-19 ގެ ވެކްސިނެއް އިޖާދު ކުރުމަށް ތަފާތު ގޮތްގޮތަށް މަސައްކަތް ކުރަމުން އަންނަ ކަމަށެވެ.\n"މީގެ ތެރޭން ބައެއް ޕްރޮޖެކްޓްތައް މިހާރު ވަނީ ޖަނަވާރުން ބޭނުންކޮށްގެން ޓެސްޓް ކުރުމުގެ މަރުހަލާގައި،" އޭނާ ވިދާޅުވި އެވެ.


އައި.ޖީ.އެމް ހޮސްޕިޓަލުގެ ވާރޑް ތަކަށް ބޭނުންވާ ޓެބްލެޓް ހޯދުން\nމިހޮސްޕިޓަލަށް Apple iPad 10.2 WIFI 32GB ގެ 40 އައިޕެޑް ހޯދަން ބޭނުންވެއެވެ.ވީމާ މިމަސައްކަތައް ބީލަން ހުށަހެޅުމުގެ ދަޢުވަތު މިކަމަކަށް ޝަރުތުހަމަވާ ހުރިހާ ފަރާތްތަކަށް ހުޅުވާލަމެވެ.\nޚިދުމަތްދޭފަރާތަކީ، އެ ޚިދުމަތެއް ފޯރުކޮށްދިނުމަށް ހުއްދަ ލިބިފައިވާ، ދާއިމީގޮތެއްގައި ހިނގަމުންދާ ތަނެއްކަމުގައިވުން. އަދި ސަރުކާރުގެ ގަވާއިދާއި އެއްގޮތްވާގޮތުގެމަތިން، ސަރުކާރުގެ ތަންތަނަށް މަސައްކަތްކޮށް ދިނުމަށް އެެއްބާރުލުމަށް އެއްބަސްވާ ފަރާތެއްކަމުގައިވުން.\nމި މަސައްކަތަށް ޝަރުޠުހަމަވާ ފަރާތެއް ހޯދުމުގެ ކަންތައް ކުރިޔަށް ގެންދާ ބީލަންތަކައް ކުރިމަތީލާ ފަރާތްތަކުގައި ހުންނަންޖެހޭ ޝަރުތުތަކާއި އިވެލުއޭޓްކުރެވޭ ކްރައިޓީރިއާތައް ބީލަމުގެ މައުލޫމާތު ކަރުދާހުގައި “Doc 01”ގައި ބަޔާންކޮށްފައިވާނެއެވެ. އަދި މިޑޮކިއުމަންޓްސް 30 އޮގަސްޓް 2021 ގެ 14:00 ން ފެށިގެން މިހޮސްޕިޓަލުގެ ވެބްސައިޓް އިން ޑައުލޯޑް ކުރެވެން ހުންނާނެއެވެ.\nމިމަސައްކަތާބެހޭ އެންމެހައި ލިޔެކިޔުންތައް، ސޮފްޓްކޮޕީ ފޯރމެޓުގައި މިހޮސްޕިޓަލުގެ ވެބްސައިޓް http://www.igmh.gov.mv/publications/tenders އިން 30 އޮގަސްޓް 2021 ގެ 14:00 ން ފެށިގެން ޑައުލޯޑް ކުރެވެން ހުންނާނެއެވެ. އަދި މިބީލަމާއި ގުޅިގެން ދޫކުރެވޭ އެންމެ ފަހުގެ މައުލޫމާތުތައް ވެބްސައިޓް މެދުވެރިކޮށް ހޯދުމަކީ ބީލަމަށް ކުރިމަތިލާ ފަރާތްތަކުގެ ޒިންމާއެވެ.\nމިމަސައްކަތާބެހޭގޮތުން އެއްވެސް ސުވާލެއްވާނަމަ 02 ސެޕްޓެމްބަރ 2021 ވާ ބުރާސްފަތި ދުވަހުގެ 14:00ގެ ކުރިން އީމެއިލް ކުރެއްވުން އެދެމެވެ. އީމެއިލް އެޑްރެސްތައް ތިރީގައި ބަޔާންކުރެވިފައިވާނެއެވެ.\nބީލަން ހުޅުވުން އޮންނާނީ 06 ސެޕްޓެމްބަރ 2021 ވާ ހޯމަ ދުވަހު 11:00 ގައި މިހޮސްޕިޓަލުގެ ޕްރޮކިއުމަންޓް މީޓިންގ ރޫމްގައެވެ. ގަޑިޖެހުމަށްފަހު ހުށަހަޅާ ބިޑުތައް ބަލައިނުގަނެވޭނެއެވެ. ބީލަންތައް ހުންނަންވާނީ މައުލޫމާތު ކަރުދާހުގައި ބަޔާން ކުރެވިފައިވާގޮތައް ސިޓީއުރައިގައި ބަންދުކޮށްފައެވެ\nސުންގަޑި: 06 ސެޕްޓެންބަރު 2021 00:00


ފަނޑިޔާރު ރާގިބު އިސްތިއުފާ ދެއްވައިފި | Jazeera\tފަނޑިޔާރު ރާގިބު އިސްތިއުފާ ދެއްވައިފި - Jazeera\nފަނޑިޔާރު ރާގިބު އިސްތިއުފާ ދެއްވައިފި\nފާތިމަތު ފަޔާޟާ October 24, 2019 58 views0\nކ ޖުޑީޝަލް ދާއިރާގެ އިސް މެޖިސްޓްރޭޓް މުހައްމަދު ރާގިބު އަހުމަދު މިއަދު މަގާމުން އިސްތިއުފާ ދެއްވައިފިއެވެ.\nރާގިބު ވަނީ މަގާމުން އިސްތިއުފާ ދެއްވިކަން ވަނީ ޔަގީން ކޮށްދެއްވާފައެވެ.\nރާގިބު މަގާމުން އިސްތިއުފާ ދެއްވާފައިވަނީ އެމަނިކުފާން މަގާމުން ވަކިކުރުމަށް ޖުޑިޝަލް ސާވިސް ކޮމިޝަނުން ރައްޔިތުންގެ މަޖިލީހަށް ހުށަހެޅުމަށް ނިންމާފައި ވަނިކޮށެވެ.\nރާގިބު މިއަދު ވިދާޅުވީ އެމަނިކުފާން މަގާމުން އިސްތިއުފާ ދެއްވީ މި ސަރުކާރުގެ ޖުޑިޝަރީގެ ކަންކަން އިސްލާހު ކުރުމުގެ ނަމުގައި ހިންގާ އަނިޔާވެރިކަމުން ދުރުވުމަށް ކަމަށެވެ. އެގޮތުން ޖޭއެސްސީން ނިންމާ ނިންމުން ތައް ހަމަހަމަ ނޫންކަމަށް ރާގިބު ވިދާޅުވިއެވެ.\nރާގިބު ވިދާޅުވީ ދާދި ފަހުން ޖޭއެސްސީން ނިންމި ފެމެލީ ކޯޓުގެ ފަނޑިޔާރު ހުސެއިން ސައީދުގެ މައްސަލަ އާއި އެމަނިކުފާންގެ މައްސަލައަކީ އެގޮތް ދެމައްސަލަ ކަމަށާއި ޖޭއެސްސީން އެމައްސަލަ ބަލައި ހުސެއިން ސައީދަށް ދިނީ ޕްރޮމޯޝަން ކަމަށެވެ. އަދި އެމަނިކުފާންގެ މައްސަލަ ބަލައި ނިންމީ މަގާމުން ވަކިކުރުމަށް މަޖްލިސްއަށް ފޮނުވުމަށް ކަމަށެވެ.\nޖޭއެސްސީން ބުނީ ކ. ޖުޑީޝަލް ދާއިރާގެ އިސް މެޖިސްޓްރޭޓް މުހައްމަދު ރާގިބް އަހުމަދާ ބެހޭގޮތުން ޖޭއެސްސީން ތަހުގީގު ކުރެވުނު މައްސަލާގައި ގާނޫނުގައި ބަޔާންކޮށްފައިވާ ހުރިހާ މަރުހަލާއެއް ފުރިހަމަ ކުރުމަށްފަހު ފަނޑިޔާރު ރާގިބު މަގާމުން ވަކިކުރުމަށް ރައްޔިތުންގެ މަޖިލީހަށް ހުށައެޅުމަށް ނިންމާފައިވާ ކަމަށެވެ.\nކޮވިޑް-19: މިއަދު ޕޮޒިޓިިވްވީ 107 މީހުން\n"އިންސާނީ ވަގުފާރި ހުއްޓުވުމަށް ސަރުކާރުން ހާއްސަ އިސްކަމެއް ދެއްވާ"\nތަކަންދޫ މޮނިޓަރިންގެ ހާލަތަށް ގެނެއްސި!\nވެކްސިން ޖެހޭ އާބާދީއަށް ވާވަރަށް ވެކްސިން ހޯދައިފި\nމާލޭ ދެކުނު ފަރާތުގައި މަސް ކަނޑާ ތަނެއް ގާއިމް ކުރަނީ\nމާލެއިން ޒުވާނަކު ގެއްލިގެން ހޯދަނީ!\nރާއްޖެއަށް6ލައްކަ ފަތުރުވެރިން އަތުވެއްޖެ\nއައްޑޫގައި ބެޓެރީ އެނަރޖީ ސްޓޯރޭޖެއް ގާއިމްކުރަނީ


Lelido: heyo ageh vas meeru quality bodyspray eh\nލެލީޑޯ: ހެޔޮ އަގެއް، ވަސް މީރު ކޮލިޓީ ބޮޑީ ސްޕްރޭއެއް\nލެލީޑޯ ބްރޭންޑް ރާއްޖެ އެތެރެކޮށް ވިއްކާ ނިއު އެޑިޝަން ފިހާރަ. -- އަހްމަދު ޝުރާއު | އަވަސް\nމީރުވަސް ދުވާ އަދި ގިނަ ވަގުތު ވަސް ހުންނަ ބޮޑީ ސްޕްރޭ ނުލިބޭ ވާހަކަ އަކީ އާންމު ވާހަކަ އެެވެ. އާންމުކޮށް ބޭނުންކުރާ ބޮޑީ ސްޕްރޭއިން ގިނަ ވަގުތު ވަސް ނުހިފައްޓައިދޭތީ ގިނަގިނައިން ބޮޑީ ސްޕްރޭ ބޭނުންކުރަން ޖެހޭ ވާހަކަ އެވެ. ބޮޑީ ސްޕްރޭއަށް ކުރަން ޖެހޭ ހަރަދު ބޮޑުވާ ވާހަކަ އެވެ.\nއެ މީހުންނަށް ބައެއް މީހުން ދޭ ރައްދަކީ ސެންޓު ބޭނުންކުރަންވީ ނޫން ހެއްޔެވެ؟ އެހެން ނަމަވެސް އެންމެންނަކީ ސެންޓު ބޭނުންކުރެވޭ މީހުންނެއް ނޫނެވެ. ފަހަރުގައި އަގު ތަންކޮޅެއް ބޮޑީ ކަންނޭނގެ އެވެ. އެ މީހުންނަށް ހާއްސަކޮށް ބްރޭންޑެޑް ބޮޑީ ސްޕްރޭ ވިއްކާ ބަޔަކީ "ނިއު އެޑިޝަން" ފިހާރަ އެވެ.\nގަލޮޅު ސަހަރާ ކައިރީގައި ހުންނަ އެ ފިހާރައިން މަޝްހޫރު ލެލީޑޯ ބްރޭންޑްގެ ސެންޓާ ބޮޑީ ސްޕްރޭ ހުންނާނެ އެވެ. އެ ފިހާރައިގެ ފައުންޑާ އަބްދުﷲ ރަޝީދު ވިދާޅުވީ ސެންޓާއި ބޮޑީ ސްޕްރޭގެ ވަހުގަ އެއްވެސް ތަފާތެއް ނުހުންނާނެ ކަމަށެވެ. ލެލީޑޯ ބްރޭންޑަކީ ފްރާންސްގެ ބްރޭންޑެކެވެ.\nލެލީޑޯ ބްރޭންޑްގެ ބޮޑީ ސްޕްރޭ. -- އަހްމަދު ޝުރާއު | އަަވަސް\nއެ ފިހާރައިން ލެލީޑޯ ބްރޭންޑްގެ އަންހެން އަދި ފިރިހެން ސެންޓާއި ބޮޑީ ސްޕްރޭ ލިބެން ހުންނާނެ އެވެ. ލެލީޑޯ އަކީ ތަފާތު މީރުވަހެއް ހުންނަ އަދި ގިނަ ވަގުތު ވަސް ހުންނަ ބްރޭންޑެކެވެ. ބޮޑީ ސްޕްރޭއިންވެސް ގިނަ ވަގުތު ވަސް ހިފަހައްޓައިދޭނެ އެވެ.\n"ލެލީޑޯގެ އެންމެ ހާއްސަ ސިފަޔަކީ އެއީ، ބްރޭންޑެޑް ވެފަ ތަފާތު މީރު ވަސް ގިނަ ވަގުތު ހުންނާތީ، މީގެ ވެރައިޓީސް އުޅޭނެ، ހުރިހާ ވެރައިޓީސް އެއްގައިވެސް އޮރިޖިނަލް ސެންޓުގައި ހުންނަ ވަސް ހުންނާނީ." ރަޝީދު ވިދާޅުވި އެވެ.\nނިއު އެޑިޝަން ފިހާރައިން ބައިނަލް އަގްވާމީ އެ ބްރޭންޑް ރާއްޖެ އެތެރެކޮށް ވިއްކާތާ މިހާރު ވަރަށް ދުވަސްވެއްޖެ އެވެ. ލެލީޑޯ ބްރޭންޑް ރާއްޖެ އެތެރެކޮށް ހޯލްސޭލް ކުރަނީ ނިއު އެޑިޝަން އިންނެވެ. މާލޭގެ އެހެން ފިހާރަތައް އަދި އަތޮޅު ތެރެއިންވެސް މިހާރު ލެލީޑޯ ބްރޭންޑްގެ ސެންޓާ ބޮޑީ ސްޕްރޭ ލިބެން ހުންނާނެ އެވެ. އެގޮތުން އައްޑޫ، ރ، އއ، އދ އަދި މ އޮތޮޅުގެ ބައެއް ފިހާރަތަކުން މިހާރުވެސް ލިބެން ހުންނާނެއެވެ. މީގެ އިތުރުން ރާއްޖޭގެ ހުރިހާ ހިސާބަކުން ލެލީޑޯ ބްރޭންޑް ލިބޭނެ އިންތިޒާމް ހަމަޖެއްސުމަކީ ނިއު އެޑިޝަންގެ އަމާޒެވެ. އެގޮތުން އެ ފިހާރައިން ވަނީ އަތޮޅުތަކާއި މާލޭގެ ފިހާރަތަކަށް ހޯލްސޭލްކޮށް ނަގާ ފަރާތްތަކަށް ހާއްސަ އަގެއްގައި ލިބޭނެ އެވެ. ހޯލްސޭލްކޮށް ނަގަން ބޭނުންވާ ފަރާތްތަކުން 7483120 އަށް ގުޅާލުމުން ހަމަޖެހޭނެ އެވެ.\nނިއު އެޑިޝަން އިން އޮލިމްޕިއާ، ގުޑް ގާލް ފަދަ މަޝްހޫރު ބްރޭންޑްުތަކުގެ އޮރިޖިނަލް ސެންޓުތައް ލިބެން ހުންނާނެ އެވެ. އެ ފިހާރައަކީ ހަމައެކަނި ސެންޓާ ބޮޑީ ސްޕްރޭއަށް ހާއްސަ ފިހާރައެއް ނޫނެވެ. މޭކަޕްގެ ސާމާނާއި، ފައިވާން އަދި ދަބަސް ފަދަ ހުރިހާ އެއްޗެއް އެ ފިހާރައިން ލިބެން އެބަހުއްޓެވެ. އެ ފިހާރައިން ވިއްކާ މޭކަޕަކީވެސް ބްރޭންޑެޑް އަދި ދިވެހިންގެ މެދުގައިވެސް މަގުބޫލު ބްރޭންޑްތަކެެވެ.\nބޯހިމެނުމަށް މީހުން ނުލިބުމު މައްސަލަ


SunOnline: Majilis ge aa membarun huvaa kuravvaifi\nރައްޔިތުންގެ މަޖިލިސްގެ އާ މެމްބަރުން ހުވާ ކުރައްވައިފި\nމުހައްމަދު މުޒައްޔިން ނާޒިމް 28 May 2019, 21:56\n19 ވަނަ މަޖިލީހުގެ މެމްބަރުން ހުވާކުރައްވަނީ -- ފޮޓޯ/ މަޖިލިސް\nއަލަށް އިންތިހާބުވި ނަވާރަ ވަނަ ރައްޔިތުންގެ މަޖިލިސް މެމްބަރުން މެމްބަރު ކަމުގެ ހުވާ ކުރައްވައިފި އެވެ.\nމަޖިލިސް ކުރާ ގޭގައި މިރޭ ބޭއްވި މެންބަރުންގެ ހުވާ ކުރުމުގެ ރަސްމިއްޔަތުގައި ހުވާ ކުރެއްވީ 87 މެމްބަރުންގެތެރެއިން 86 މެމްބަރުންނެވެ. އުމުރާގެ އަޅަކަމުގައި އުޅުއްވާތީ ހުވާ ކުރުމުގެ ރަސްމިއްޔާތުގައި ބައިވެރިވެވަޑައި ނުގަންނަވަނީ، ކ. ގުރައިދޫގެ މެމްބަރު އިބްރާހިމް ރިޒާއެވެ. މެމްބަރުންނަށް ހުވާ ލައިދެއްވީ، އުއްތަމަ ފަނޑިޔާރު، ޑރ. އަހްމަދު އަބްދުﷲ ދީދީ އެވެ.\nހުވާ ކުރުމުގެ ރަސްމިއްޔާތައްފަހު، މިރޭ 10:30 ގައި އޮންނާނީ، ނަވާރަ ވަނަ ރައްޔިތުންގެ މަޖިލިސްގެ ފުރަތަމަ ޖަލްސާ އެވެ. ފުރަތަމަ ޖަލްސާގައި މަޖިލިސްގެ ރިޔާސަތު ބަލައްހަޓަވާނީ މީދޫ ދާއިރާ މެމްބަރު އަދި އެމްޑީއޭ ލީޑަރު އަހްމަދު ޝިޔާމް މުހައްމަދެވެ.\nމި ޖަލްސާގައި މަޖިލިސްގެ ރައީސް އަދި މަޖިލިސްގެ ނައިބު ރައީސަކު ހޮވާނެއެވެ. އެމްޑީޕީން މަޖިލިސްގެ ރައީސް ކަމަށް ފޮނުއްވައިފައިވަނީ އެ ޕާޓީގެ ރައީސް އަދި މައްޗަންގޯޅި މެދު ދާއިރާ މެމްބަރު، ކުރީގެ ރައީސް މުހައްމަދު ނަޝީދެވެ. ނައިބު ރައީސް ކަމަށް އެމްޑީޕީން ފޮނުވަފައިވަނީ، ގަލޮޅު އުތުރު ދާއިރާ މެމްބަރު އީވާ އަބްދުﷲ އެވެ.


BREAKING: Rey Maraali Kujjaa, Maraali Meehun Hayyaru Kohfi - Vaguthu\nރޭ މަރާލި ކުއްޖާ، މަރާލި މީހުން ހައްޔަރުކޮށްފި\nރޭ މާލޭގައި މަރާލި އުމުރުން 14 އަހަރުގެ ކުއްޖާ މަރާލުމުގައި ބައިވެރިވި މީހުން ހައްޔަރުކޮށްފިއެވެ.\nރޭ ދަންވަރުގެ ވަގުތެއްގައި ގ. ސަބްދޭރިޔާ މަގުގައި ހިނގި މާރާމާރީއެއްގައި މަރާލާފައި ވަނީ، ށ. ފޭދޫ ހީނާމާގޭ (ގ. ކޯޒީ) އިސްމާއިލް ޝައްފާން ޝަރީފެވެ. އޭނާއަކީ ގްރޭޑް7ގައި ކިޔަވަމުންދާ ދަރިވަރެކެވެ.\nފުލުހުން މީގެ ކުޑައިރުކޮޅެއް ކުރިން ބޭއްވި ނޫސްވެރިންގެ ބައްދަލުވުމެއްގައި ވިދާޅުވީ، އެ މައްސަލައާ ގުޅިގެން ބަޔަކު ރޭ ހައްޔަރުކޮށްފައި ވާކަމަށެވެ. އެހެން ނަމަވެސް ހައްޔަރުކޮށްފައި ވަނީ ކިތައް މީހުންނެއް ކަމެއް ފުލުހުން ހާމަކޮށްފައެއް ނުވެއެވެ.\n"ރޭގެ މި ހާދިސާ ހިނގައިގެން އޭގެ ކުޑަކުޑައިރުކޮޅެއްގެ ތެރޭގައި.މި ހާދިސާގެ ތުހުމަތު ކުރެވޭ އެކިއެކި ފަރާތްތަށް ފުލުހުންގެ ބެލުމުގެ ދަށަށް ވަނީ ގެނެސްފައި،" ސުޕްރިންޓެންޑެންޓް އޮފް ޕޮލިސް އަހުމަދު ޝިފާން ވިދާޅުވިއެވެ.\nޝިފާން ވިދާޅުވީ، ރޭގެ މި ހިނގާދިޔަ ހާދިސާ ހިނގާ ދިއުމުގެ ކުރިން ރޭ އިރާކޮޅުގެ ވަގުތެއްގައި ވަޅިތަކަކާއެކު ފަސް މީހަކު ހައްޔަރުކޮށްފައިވާ ކަމަށެވެ. ރޭގެ މި ހާދިސާވެސް ހިނގާދިޔައީ މިފަދަ މާރާމާރީތަކާއި، މާލެ އަމާންތަނަކަށް ހެދުމަށް ފުލުހުން ކުރަމުން އަންނަ މަސައްކަތް ކުރަމުން ދަނިކޮށް ކަންވެސް ޝިފާން ފާހަގަކުރެއްވިއެެވެ.\nޝިފާން ވިދާޅުވިގޮތުގައި، އައްޑޫ ސިޓީ އާއި މާލެއާއެކު މިދިޔަ ދުވަސްތަކުގައި ހިނގި ހަ މާރާމާރީއަކާއި ގުޅިގެން މިހާތަނަށް 32 މީހަކު ފުލުހުންގެ ބެލުމުގެ ދަށަށް ވަނީ ގެންގޮސްފައެވެ. މީގެ ތެރޭގައި ތިން ކުޑަކުއްޖަކުވެސް ހިމެނޭކަމަށް ޝިފާން ވިދާޅުވިއެވެ. އަދި މިވަގުތު ފުލުހުންގެ ބެލުމުގެ ދަށުގައި 17 މީހަކު ތިބިކަމަށް ފުލުހުން ވިދާޅުވިއެވެ.\n"އަޅުގަނޑުމެން މި އާއިލާތަކަށް ނަސޭހަތްތެރިވަން ކުދިން ބޭރަށް ނުކުމެ އުޅޭ އުޅުމުގައި ނުވަތަ މުޖުތަމައު ތެރެއަށް ދޫކޮށްލާއިރުގާ އެ ކުދިންނަކީ ޒިންމާދާރު ބައެެއްކަމަށް ވިސްނައި ދިނުމަށްފަހު މުޖުތަމައު ތެރޭގައި އެކިކަންކަމުގައި އެންގޭޖްވުމަށް ދޫކުރުމަށް" ޝިފާން ވިދާޅުވިއެވެ.\nމި އަހަރު ތެރޭގައި މިހާތަނަށް މާރާމާރީގެ އެކި ހާދިސާތަކުގައި ތިން މީހަކު ވަނީ މި ދުނިޔެ ދޫކޮށްފައެވެ.\nއޮކްޓޯބަރ 11, 2018 15:16\nތިންދުވަހުގެ ތެރޭ ހާމަކަންބޮޑުތަނެއްގައި ޝަރީއަތްކޮށް ހުކުމް އިއްވާ އަވަހަށް ދަންޖައްސާ...\nއޮކްޓޯބަރ 12, 2018 15:04\nޝައްފާން މަރާލި ހުރިހާ އެންމެން ދަންޖައްސާ..އެއީ އިންސާފް...\nއޮކްޓޯބަރ 11, 2018 15:17\nމިރައީސް ދައުރުނިންމައިފި.....މަރުގެހުކުމް ތަންފީޒެއްނުވި...ބޮޑުބަސްބުނުމުގަ އެވަރެއްނެރް\nއޮކްޓޯބަރ 11, 2018 15:22\nތިހެން ބުނާނެ ! ދެން ދޫކޮލާ!!!!!\nއޮކްޓޯބަރ 11, 2018 15:42\nމަރާލާ ތި އެންމެން\nއޮކްޓޯބަރ 11, 2018 16:13\nހުއްޓުވަންވެސް ތިބީ ހަމަ ފުލުހުން، ކުއްވެރިން ނިކުމެ ހުސްކުރަން ތިބިއްޔާ ކަލޭމެން ވެސް ކަތިލާ ހުސްކުރާނެ. ތި ޔުނިފޯމަކުން ވާކަމެއް ހަރާމް ?\nއޮކްޓޯބަރ 11, 2018 16:27\nދެން އަވަހަށް ދޫކޮށްލާ! ފުލުހުންގެ ވާޖިބު އަދާކުރެވިއްޖެ. ނޫސްކޮންފަރެސްބާއްވާ ނޫސްތަކުގައި ތި ޚަބަރު ލިޔެފި. ވަރަށް ސަލާމް!\nއޮކްޓޯބަރ 11, 2018 16:34\nމިރައީސް މަރުގެ ޙުކުމް ތަންފީޒް ކުރުމަށް ކުރަންޖެހޭ ކަންކަން ކުރުމުން އެކަމާ ދެކޅަށް އެންމެ އަޑު ގަދަ ކުރީ އެމްޑީޕީ ބައިގަނޑު މިގައުމަށް ފިޔަވަޅު އަޅަން ގޮވީ\nއޮކްޓޯބަރ 11, 2018 21:11\nބޭކާރު ގޮތުގަ ބޮޑު މުސާރަ ދީފަ ތިބޭ ބަަައެއް.ލަދުގަނޭ ދިވެހިފުލުހުންދެެކެ\nއޮކްޓޯބަރ 12, 2018 08:22\nކަމެއް ދިމާވުމުން އެކަކު އަނެކެއްކެ ބޮލުގައި އިލްޒާމް އެޅުވުމުން މިކަން އެބަ ޙައްލު ވޭބާ! މި ކުދިން ކުއްތަކުގެ ތެރެއަށް ވަނުމުގެ ކުރިން މައިން ބަފައިން އަދި މުޖްތަމައުން ވެސް އަދާ ކުރަން ޖެހޭ ޒިންމާ ތަކެއް އެބަވޭ. ކުށެއް ކުރީމަ ހިފާ ހައްޔަރު ކުރަންޖެހޭ. އެކަމަކު ތިޔަ ކުދިންނަށް ބޭނުންވާ ތަރުބިއްޔަތުގެ މައްސަލައަކަށް ތިކަން ނުވެދާނެބާ!!!!\nއޮކްޓޯބަރ 14, 2018 10:01\nހައްޔަރު ކުރެވުނީނު. ދެން އެއެންމެންތައް ހެކިނުލިބުނީއޭ ކިޔާފަ ދޫކޮށްލާ. ދުވަހަކުވެސް ހެއްކެއް ފެންނަ ބައެއް ނޫންތީކީ


Yameen ge isthiunaaf shareeathah JSC in eba nufooz foaruvaa Opposition | Mihaaru\nޔާމީންގެ އިސްތިއުނާފް ޝަރީއަތަށް ޖޭއެސްސީން ނުފޫޒު އެބަ ފޯރުވާ: އިދިކޮޅު\nޔާމީން: އެމަނިކުފާނުގެ އިސްތިއުނާފް ޝަރީއަތަށް ޖޭއެސްސީން ނުފޫޒު ފޯރުވާ ކަމަށް އިދިކޮޅުން ތުހުމަތު ކުރޭ -- ފޮޓޯ/މިހާރު\nއިދިކޮޅު ޕީޕީއެމް އާއި ޕީއެންސީ ކޯލިޝަނުން ނެރުނު ބަޔާނެއްގައިވަނީ ޔާމީންގެ ބޭންކް އެކައުންޓްތައް ފްރީޒްކުރީ ގާނޫނާ ޚިލާފަށް ކަމަށް ސުޕްރީމް ކޯޓުން ކުރި ހުކުމަށް ފަހު ހައި ކޯޓުގައި ކުރިއަށްދާ ޔާމީންގެ ޖަލު ހުކުމުގެ އިސްތިއުނާފް ޝަރީއަތަށް ޖޭއެސްސީން ނުފޫޒު ފޯރުވާ ކަމުގެ މައުލޫމާތު އެ ކޯލިޝަނަށް ލިބިފައިވާ ކަމަށެވެ. އެއީ ޔާމީނަށް ކުރީ ސިޔާސީ ހުކުމެއްކަން ޔަގީންވެފައިވާ ދަނޑިވަޅެއްގައި ޖޭއެސްސީ އާއި ސަރުކާރުގެ އިސް ވެރިންގެ ގޮތް ހުސްވެގެން ކުރާ ކަމެއް ކަމަށް އެ ބަޔާނުގައިވެ އެވެ.\nއެ ބަޔާނުގައިވަނީ ރައްޔިތުންގެ މަޖިލީހުގެ ރައީސާއި އެ މަނިކުފާނުގެ ވަކީލުން ޖޭއެސްސީގައި ތިއްބަވައިގެން ޔާމީންގެ ޝަރީއަތަށް ނުފޫޒު ފޯރުވަމުން ދިއުމުން ސަރުކާރުން ޝަރުއީ ނިޒާމުގެ ތެރެއަށް ބާރު ފޯރުވާ މިންވަރު ސާފުވާ ކަމަށެވެ. އަދި ޔާމީންގެ ޝަރީއަތަށް ނުފޫޒު ފޯރުވަނީ އެމަނިކުފާނު ޖަލުގައި ބަހައްޓައިގެން ގައުމު ވިއްކާލަން މި ސަރުކާރުން ކުރާ ކަންކަމަށް ފުރުސަތު ހޯދުމުގެ ގޮތުން ކަމަށް ވެސް އެ ބަޔާނުގައިވެ އެވެ.\nއެ ބަޔާނުގައި ގޮވާލާފައިވަނީ ޔާމީން ވަގުތުން މިނިވަން ކުރުމަށެވެ. އަދި އެމަނިކުފާނު ދޫކޮށްލައިފި ނަމަ ރައްޔިތުން ދިފާއުގައި ތެދުވާނެ ކަމަށް އެ ބަޔާނުގައިވެ އެވެ.\nޔާމީންގެ ނަމުގައި އޮތް އަށް އެކައުންޓެއް ކްރިމިނަލް ކޯޓުގެ އަމުރެއްގެ ދަށުން ފްރީޒްކުރީ ގާނޫނާ ޚިލާފަށް ކަމަށް ސުޕްރީމް ކޯޓުން ވަނީ ހުކުމްކޮށްފަ އެވެ.\nޔާމީން ފަސް އަހަރަށް ޖަލަށްލާން ކުރި ހުކުމުގެ އިސްތިއުނާފް ޝަރީއަތް ހައި ކޯޓުގައި މިހާރު އޮތީ ހުކުމް އިއްވުމުގެ މަރުހަލާގަ އެވެ.\nއިދިކޮޅު ފަރާތްތައް ޖުޑީޝަލް ސާވިސް ކޮމިޝަން ޕީޕީއެމް ރައީސް އަބްދުﷲ ޔާމީން\nނިކަން ތަންކޮޅެއް އޮށްޓަރުހުރި ވާހަކައެއްދައްކަބަލަ؟\nފާޑުފާޑުގެ ބަޔާންނެރުމުގެ ބަދަލުގައި ތިމާމެންނަށް ކަންކުރެވުނުގޮޔާމެދު ތިގުރޫޕް ވިސްނާލަބަލަ\nމަށަށްވެސް ހީވެ ޔާމީނުގެ ޝަރީއަތަށް އަބްދުއްރަހީމް ނުފޫޒުފޯރުވާހެން\nނުފޫޒް ނުފޯރުވިޔަސް ވެރިކަންގެއްލި ތިޖޫރީގެއްލި ގަދަރާއި އިއްޒަތް ގެއްލުނީމާ ހުޅުނބުފައިބާވަރައް ތެޅުނަސް ދިވެހިތާރީޙަކުން ފިލުވައެއްނުލެވޭނެ\nމަ ހަމަ ހީހީ ހަލާކު. ނުފޫޒު ނުފޯރުވާކަން އެގެން އެ އޮތީ. ސުޕްރީމް ކޯޓުން އެއޮތީ ޔާމީން އެކައުންޓް ތައް ދޫކޮށްލަން އަމުރު ކޮށްފައި. ނުފޫޒު ފޯރުވާ ނަމަ އެކަން އެހެން ނުވީސް. ބޯ ހަމަ ޖެހޭ ވާހަކަ ދައްކާ. އެއްދުވަހު ބުނާނެ ކޯޓު ގޯހޭ. އަނެއް ދުވަހު ބުނާނެ ކޯޓް ކޮރަޕްޓޭ. އެކަމަކު މި ސަރުކާރު އައިސް އައްޔަން ކޮށްފައި ތިބި ފަނޑިޔާރުން ހުކުމް އެކުރީ ޔާމީން އެކައުންޓްތައް ދޫކޮށްލަން. މިއީ ސާފު މައްސަލައެއް.\nސުޕްރީމްކޯޓުން ވަރަށް މަސައްކަތް ކޮށްދިން އެކައުންޓު ހިފަހައްޓަން. އެކަމަކު ޗާޓުން ބޭރުން ހުރިހާ ކަމެއް ކޮށްފަ ހުރީމަ ކޯޓުތަކަށް ކުރެވޭނެ މާބޮޑު ކަމެއްވެސް ނޯވޭ\nއަސްލު މިއީ މިމީހުންގެ ސްޓަންޓެކޭ. ކޮންމެ ދުވަހަކު އެއްވެސް އޮއްޓަރެއްނެތް ވާހަކައެއްކަން އެނގޭއިރުވެސް އެވާހަކަތައް މިދައްކަނީ ނޫސްތަކުގެ ސުރުހީއަށް އަރަންވެގެން. އޭރުން ނުފޫޒުގަދަ ބައެއްކަމަށް ރައްޔިތުން ބަލައިގަންނާނެކަމަށް ހީވާކަހަލަ. މިއީ އެކަމަކު ކުރީގެ ތިކަހަލަ ފިލޯސަފީތަކުން ފައިދާއެއް ކުރާނެ ޒަމާނެއް ނޫން.


Million akun ekaku: Hajj ge furusathu libunu meehunnah bodu ufaleh | Mihaaru\nހައްޖުވެރިން އަރަފާތު ބިމުގައި އިއްޔެ ދުއާ ކުރަނީ --ފޮޓޯ:އޭއެފްޕީ\nމިލިއަނަކުން އެކަކު: ހައްޖުގެ ފުރުސަތު ލިބުނު މީހުންނަށް ބޮޑު އުފަލެއް\n31 ޖުލައި 2020 - 08:383comments\nމައްކާ (ޖުލައި 31) - މި އަހަރުގެ ހައްޖުގެ އަޅުކަމުގައި ބައިވެރިވުމަށް އޮންލައިންކޮށް ހުށަހެޅި އެތައް މިލިއަން ބައެއްގެ ތެރޭން ހައްޖުގެ ފުރުސަތު ލިބުމާ އެކު ޗައިނާގެ ހައްޖާޖީއެއް ކަމަށްވާ ނީ ހައޮޔޫ އަށް އުފަލުން ރޮވުނެވެ.\nކޮރޯނާވައިރަހުގެ ސަބަބުން މި އަހަރުގެ ހައްޖުގައި ބައިވެރި ކުރަން ސައުދީން ނިންމީ މުޅިން ވެސް އެ ގައުމުގައި އުޅޭ މީހުންނެވެ. މި އަހަރުގެ ހައްޖުގެ ފުރުސަތު ދިނީ 1،000 މީހުންނަށް ކަމަށް ސައުދީގެ ކަމާބެހޭ ފަރާތްތަކުން ބުނި ނަމަވެސް އެ ގައުމުގެ މީޑިއާތަކާ ހަވާލާދީ ބައިނަލްއަގުވާމީ ނިއުސް އެޖެންސީތަކުން ބުނެފައި ވަނީ ހައްޖުގައި ބައިވެރި ވަނީ ގާތްގަނޑަކަށް 10،000 މީހުން ކަމަށެވެ. އޭގެ ތެރޭން 70 ޕަސެންޓަކީ ސައުދީގައި އުޅޭ ބިދޭސީންނެވެ. އަނެއް 30 ޕަސެންޓަކީ ސައުދީގެ ރައްޔިތުންނެވެ. އެއީ ކޮރޯނާވައިރަހާ ދެކޮޅަށް ފްރަންޓްލައިންގައި މަސައްކަތް ކުރަނިކޮށް ބަލިޖެހި ރަނގަޅުވެފައިވާ މީހުންނެވެ.\n"ހައްޖުގައި ބައިވެރިވާން ނެގި މީހުންގެ ތެރޭގައި އަހަރެން ހިމެނުމުން ވަރަށް ބޮޑު އުފަލެއް ލިބުނު،" މަދީނާގެ އިސްލާމިކް ޔުނިވާސިޓީގައި މާސްޓާސް ޑިގްރީ އަށް ކިޔަވަމުން އަންނަ ޗައިނާގެ 43 އަހަރުގެ ނީ ބުންޏެވެ. "ހައްޖުގެ ފުރުސަތު މާތްﷲ އަހަންނަށް ތަނަވަސްކޮށްދިނުމުން ލިބުނު އުފަލުން ރޮވުނު. އަހަރެންގެ އަތުން ހައްޖަކަށް އެއްވެސް ފައިސާއެއް ޚަރަދު ކުރާކަށް ނުޖެހޭ."\nއަރަފާތު ބިމުގައި ހައްޖުވެރިން އިއްޔެ ދުއާ ކުރަނީ. --ފޮޓޯ:އޭއެފްޕީ\nހައްޖަށް ދިއުމަށްޓަކައި ދުނިޔޭގެ އެކި ކަންކޮޅުތަކުން އެތައް ބަޔަކު ދުރާލައި އެތައް އަހަރެއްގެ މަސައްކަތުން ފައިސާ އެއްކުރެ އެވެ. ހައްޖުގެ އަޅުކަން ފުރިހަމަ ކުރުމަށް އެ މީހުން ބޮޑު ޚަރަދެއް ކުރެ އެވެ. ނަމަވެސް މި އަހަރު ހައްޖުގައި ބައިވެރިވާ މީހުން ހޮޓާތަކުގައި ތިބުމާއި ކެއުން އަދި ސިއްހީ ޚިދުމަތްތަކުގެ ހުރިހާ ޚަރަދެއް ހަމަޖައްސަނީ ސައުދީ ސަރުކާރުންނެވެ.\nކޮރޯނާވައިރަސް ފެތުރުނު ނަމަވެސް މި އަހަރުގެ ހައްޖުގެ އަޅުކަން އަދާކުރާ އިރު އަޅާފައިވާ ރައްކާތެރިކަމުގެ ފިޔަވަޅުތަކުގެ ސަބަބުން، ހުރިހާ ހައްޖުވެރިން ވެސް ތިބީ ހިތްހަމަޖެހިފަ އެވެ. ބައިގިނަވެގެން މީގެ ކުރިން ހިތާމަވެރި ހާދިސާތައް ހިނގާފައިވީ ނަމަވެސް މި އަހަރު މީހުން ތޮއްޖެހިގެން ހާދިސާއެއް ހިނގައިފާނެ ހާލަތެއް ނެތެވެ.\nހައްޖުވެރިން އަރަފާތުގެ ނަމިރާ މިސްކިތުގައި. --ފޮޓޯ:އޭއެފްޕީ\n"ގައިދުރުކޮށް ތިބެ ހައްޖުގެ ހުރިހާ ކަމެއް ނިންމާލެވޭނެ،" ހައްޖުވުމުގެ ފުރުސަތު ލިބުނު، ކޮވިޑް-19 ޖެހި ރަނގަޅުވެފައިވާ ސައުދީ ނަރުހެއް ކަމަށްވާ ވަޖްދާން އަލީ، 25، ބުންޏެވެ.\nޖިއްދާ އަށް ނިސްބަތްވާ ވަޖްދާން ބުނީ އެހެން އަހަރުތަކަށް ވުރެ މި އަހަރު މައްކާގެ މާހައުލު ހާސްބައި ތަފާތު ކަމަށެވެ.\nރައްކާތެރިކަމުގެ ފިޔަވަޅުތައް ވަރުގަދަ\nހައްޖުވެރިން އުޅޭ ތަންތަން މޮނިޓާ ކުރުމަށް ކޮންމެ ހައްޖާޖީއެއްގެ ވެސް އަތުގައި ވަނީ އިލެކްޓްރޯނިކް ބޭންޑެއް އަޅައިފަ އެވެ. ކޮރޯނާވައިރަހަށް ހުރިހާ ހައްޖުވެރިން ޓެސްޓްކޮށްފައިވާ އިރު ހައްޖުވެރިން ހުރިހާ ވަގުތެއްގައި ވެސް ތިބެންޖެހޭނީ މާސްކް އަޅައިގެންނެވެ. ހައްޖުގެ އަޅުކަމުގެ ތެރޭގައި އުޅެން ޖެހޭނީ ގައިދުރުކޮށެވެ. ދޭތެރެދޭތެރެއިން ހުން ބަލާނެ އެވެ.\nހައްޖުވެރިން އަރަފާތުގެ ނަމިރާ މިސްކިތުގައި އިއްޔެ ނަމާދު ކުރަނީ. --ފޮޓޯ:އޭއެފްޕީ\nމި އަހަރު ހައްޖުވެރިންނަށް ސައުދީން ދީފައި ވަނީ ބެކްޓީރިއާ ނާރައި މެޓީރިއަލް އިން ހަދާފައިވާ އިހްރާމެވެ.\n"ހައްޖުގެ އަޅުކަމުގައި ބައިވެރިވާން އަހަރެން ހޮވުނު ގޮތެއް ވެސް ނޭނގޭ،" މައްކާގެ އުއްމުލް ގުރާ ޔުނިވާސިޓީގައި ކިޔަވާ 31 އަހަރުގެ ދަރިވަރެއް ކަމަށްވާ ސައި ހައޮބީ ބުންޏެވެ. "އަހަރެންނާ އެކު ކިޔަވާ ވަރަށް ގިނަ ކުދިން ހުށަހެޅި. އެކަމަކު އެ މީހުން ނުހޮވުނު."\nސައުދީގެ ރެސްޓޯރެންޓެއްގައި މަސައްކަތް ކުރާ ފިލިޕީންސް މީހެއް ކަމަށްވާ އައް ސައްމާރު ބުނީ ހޮވޭނެ ކަމަށް އޭނާ ހީވެސް ނުކުރާ ކަމަށެވެ.\n"އަހަރެން ސައުދީ އަށް ދިޔައީ އަހަރެއްހާ ދުވަސް ކުރިން. ހައްޖުވުމަށް ފައިސާ އެއްކުރާތާ ދެ އަހަރެއްހާ ދުވަސް ވެއްޖެ. އެކަމަކު ކޮރޯނާވައިރަހުގެ ސަބަބުން އަހަރެންނަށް މި އަހަރު މިވަނީ ހައްޖުގެ ފުރުސަތު ހިލޭ ލިބިފައި،" ސައްމާރު ބުންޏެވެ.\nއިތުރު ލިޔުންތައް ހައްޖު ސައޫދީ އަރަބިއްޔާ


Dhapparah Noomadi eh araafaane!\nދައްޕަރު ތާރީހާއި އެރަށް ނެގި ސަބަބުގެ ވަށައިގެންވާ ވާހަކަތަކުގެ މައްޗަށް ބަލައި އަވަސް އިން ހަދާފައިވާ ވީޑިއޯއެއް-- މުހައްމަދު ހުމާމް އަހުމަދު | އަވަސް\nބޮޑު މިނުގައި ގާތްގަނޑަކަށް ވިއްސަކަށް ހެކްޓަރު ހުންނަ ހދ. ދައްޕަރު މިހާރު ވަނީ ރާއްޖޭގެ އޮތް އެންމެ އަގު ބޮޑު ރަށަށެވެ. އަގު ބޮޑު "ތެޔޮ ވަޅަ" ކަށެވެ. ފަޅު ރަށެއްގެ ގޮތުގައި އޮތް ނަމަވެސް އެންމެން އެ ރަށެއްގެ ވާހަކަ ދައްކާ އެއް ރަަށެވެ. ސަބަބަކީ މި ރަށުގައި ފަށަން ސަރުކާރުން ތައްޔާރުވާ މަސައްކަތް ހާއްސަ ވުމެވެ. ރާއްޖޭގެ ޓޫރިޒަމްގެ އެންމެ އަގު ބޮޑު ވިޔަފާރި ކަމަށްވާ "ވިލާ ވިއްކަން" މި ރަށް ހާއްސަ ކުރުމުގެ ވިސްނުމެއް ސަރުކާރުން ގެންގުޅެ އެވެ.\nލާމަރުކަޒީ ވެރިކަމަށް ވަކާލާތު ކުރަމުން އައި ސަރުކާރުން ކުއްލިއަކަށް ހއ. ފިއްލަދޫގެ ރައްޔިތުންގެ އިހުތިސޯސުން ދައްޕަރު ބޭރު ކުރުމުގެ ބޮޑު ނިންމުން ނިންމީ ވެސް އެހެންވެ އެވެ. ހއ. އަތޮޅުގެ އެއް ބިތުގައި އޮންނަ ރީތި ދައްޕަރުން ވިލާ ވިއްކަން ނުވަތަ "ރިއަލް އެސްޓޭޓް ޓޫރިޒަމް" އަށް މުހިންމު ވަނީ ކީއްވެގެން ހެއްޔެވެ؟ މި ރަށް ބަޔަކަށް ދޭން ވިސްނުމުގެ އެޖެންޑާއެއް ސަރުކާރުގެ ބޮލުގައި އޮތީ ހެއްޔެވެ؟\nދައްޕަރު ސަރުކާރުން ނެގުމާއެކު ހިލާފު އުފެދި އަރައިރުންތަކެއް ފެށިފައިވާއިރު، ސަރުކާރުގެ ތަރުޖަމާނު މަބުރޫކް އަޒީޒް ވިދާޅުވާ ގޮތުގައި މި ރަށް ހާއްސަ ކުރަން ސަރުކާރުން ވިސްނަނީ ރާއްޖޭގެ ޓޫރިޒަމްގައި ތަޖުރިބާކޮށްފައިވާ ވިލާ ވިއްކާ ކޮންސެޕްޓުގެ ރަށެއްގެ ގޮތުގަ އެވެ.\nވިލާ ވިއްކަން އެ ރަށް ހާއްސަވީ ކީއް ވެގެން ހެއްޔެވެ؟ ދައްޕަރުގައި ކުރިން ވެސް ވިލާ ވިއްކަން މަަސައްކަތް ކުރި ހެއްޔެވެ؟ މި ރަށާ ލަގްޒަރީ ވިލާ ވިއްކުމާ އޮތް ގުޅުމަކީ ކޮބައި ހެއްޔެވެ؟\nކުރިން ދައްޕަރަށް ނޫމަޑި އެރި!\nޗެޑީ ދައްޕަރުގެ ނަމުގައި ހަދަން ނިންމި ވިލާތަކުގެ ކުރެހުމެއް\nފިއްލަދޫއާ އިން ވެގެން ގޮނިކޮށް އޮންނަ ދައްޕަރަކީ ގުދުރަތީ ގޮތުން ހާއްސަ ސިފަ ތަކެއް ލައްވާފައިވާ ހިތްގައިމު ރީތި ރަށެވެ. މި ރަށުގެ ތެރޭގައި މީރު ފެނުގެ ކުޅިއެއް އޮންނައިރު މި ރަަށް އުފެދިފައިވާ ގޮތުން ގުދުރަތީ އެހެނިހެން ދިރުންތައް ވެސް ރަށު ތެރޭގައި ވެއެވެ. ވާ ބޮޑު މި ރަށުގައި މީގެ ކުރިން ވެސް "ވިލާ ވިއްކުމުގެ" މަޝްރޫއެއް ހިންގަން ސަރުކާރުން މަސައްކަތް ކުރި އެވެ. މިގޮތުން ރައީސް މުހައްމަދު ނަޝީދުގެ ވެރިކަމުގައި 500 ހައުސިން ޔުނިޓު އަޅަން ހަވާލުކުރި އަދި މި ސަރުކާރުން 55 މިލިއަން ޑޮލަރުގެ ބަދަލެއް ދިން ނޫމަޑި ކުންފުނިން ވެސް މި ފަދަ މަޝްރޫއެއް ހިންގަން މި ރަށް ދޮން ކުރި އެވެ. ރައީސް މުހައްމަދު ނަޝީދު ނޫމަޑި ކުންފުންޏަށް މި ރަށް ދިނީ ހައުސިން މަޝްރޫއު ހިންގާތީ ބަދަލެއްގެ ގޮތުގަ އެވެ. ނުވަތަ ހައުސިން ޔުނިޓުތައް އަޅަން ޝަރުތުކޮށްފަ އެވެ. ނަމަވެސް އެ ކުންފުންޏަށް ދިން ޓާސްޓް ފުރިހަމައެއް ނުވި އެވެ. އެކަމަކު ލަގްޒަރީ ވިލާ ހަދަން ހަދަން ކުރަން ޖެހޭ ގިނަ މަސައްކަތްތައް އެ ކުންފުނިން ފުރިހަމަ ކުރި އެވެ.\nދައްޕަރުގައި ލަގްޒަރީ ވިލާ އަޅަން ނޫމަޑި ކުންފުނިން ތިމާވެށީގެ ދިރާސާ ވެސް ހަދާފައިވެ އެވެ. އަދި ސިންގަޕޫރުގެ ކުންފުންޏަކާ ހަވާލުކޮށްގެން 350 މިލިއަން ޑޮލަރުގެ ބޮޑު ފަންޑެއް ހޯދައި ޗެޑީ ދައްޕަރު ގެ ނަމުގައި ކުރެހުންތައް ކުރަހައި ދުބާއީގެ މަޝްރޫއު ޕްރޮޕަޓީ ވިއްކާ ކުންފުންޏެއް މެދުވެރިކޮށް ރާއްޖޭން "އަމިއްލަ ގެ" ބޭނުންވާ މީހުން ހޯދަން ދުނިޔޭގައި އިސްތިހާރު ވެސް ކޮށްފައި އެބަހުއްޓެވެ. ނަމަވެސް އެ ކުންފުންޏަށް މި މަޝްރޫއު ފުރިހަމަ އަށް ކާމިޔާބުވާ ގޮތެއްނުވި އެވެ. ނަމަވެސް މި ސަރުކާރުގެ ވެރިކަމުގެ ކުރީކޮޅު "ބަދަލު ބެހިއިރު" ނޫމަޑިއަށް 55 މިލިއަން ޑޮލަރުދީ އެ ރަށް ސަރުކާރަށް ނެގި އެވެ. އަދި މި ރަށުގައި 1000 އެނދުގެ ރިސޯޓެއް ހަދާނެ ކަމަށް ރިސޯޓު ހަދާ ރަަށްތަކުގެ ދަފުތަރަށްލި އެވެ.\n1،000 ކޮޓަރީގެ ރިސޯޓެއް ހެދުމުގެ ޕްލޭން\nޓޫރިޒަމަށް ރަށްތައް އިއުލާނު ކުރަން ބޭއްވި ރަސްމިއްޔާތުގައި ކުރީގެ ޓޫރިޒަމް މިނިސްޓަރު އަލީ ވަހީދު ވަނީ މި ރަށުގައި ހަދާ ރިސޯޓާއެކު 2،000 ވަޒީފާ އިތުރު ވާނެ ކަމަށް ވިދާޅުވެފަ އެވެ. ނަމަވެސް އޭގެ ފަހުން ފެނިގެން ދިޔައީ މި ސަރުކާރުގެ "ބްރޯ" ގެ ގޮތުގައި މަޝްހޫރުވެފައިވާ އިކޮނޮމިކް މިނިސްޓަރު ފައްޔާޒު އިސްލާއިލް މި ރަށަކީ މަހުޖަނުންނަށް "ދެވަނަ ގެއެއް" އަޅަން ރަނގަޅު ރަށެއްގެ ގޮތުގައި ވިދާޅުވި ތަނެވެ.- ސެކަންޑް ހޯމްގެ ވާހަކަ ދައްޕަރުން ތިލަވީ މި ހިސާބުނެނެވެ.\nދުވަހު ނޫސް "މިހާރަ" ށް ދެއްވި އިންޓަވިއުއެއްގައި މިނިސްޓަރު ފައްޔާޒު ވިދާޅުވެފައިވާ ގޮތުގައި ރާއްޖޭގެ އިގްތިސޯދު ޑައިވާސިފައިކޮށް އެހެން ދޮރު ތަކުން ބޭރު ފައިސާ ވަންނާނެ ގޮތް ތަކެއް ހޯދަން ސަރުކާރުން ވިސްނަމުން ގެންދާ ކަމަށެވެ. އެއް ވިސްނުމަކީ ދައްޕަރުގައި ސެކަންޑް ހޯމް ތަކެއް ހެދުން ކަމަށާ، މި ސެކްންޑް ހޯމްގައި ހަދާނީ ބޭރު މީހުންނަށް ވިއްކާ ލަގްޒަރީ އެޕާޓްމެންޓް ތަކެއް ކަމަށެވެ.\n"މިއީ ދުނިޔޭގެ އެހެން ގައުމުތަކުގައި ވެސް ކޮށް އުޅޭ ކަމެއް. އަޅުގަނޑުމެންނަށް ފެންނާނެ އެއީ ދުނިޔޭގައި ކާމިޔާބު މޮޑެލެއްކަން\nމިހާރު އޭގެ މަޝްވަރާތައް ވެސް ކުރި އަށް އެބަދޭ ވަރަށް ބާރަށް،" މިނިސްޓަރު ފައްޔާޒު ވިދާޅުވި އެވެ.\nދައްޕަރު އޮންނަތަން: މި ރަށް އޮންނަނީ ރާއްޖޭގެ މުހިންމު ހިސާބެއްގައި\nމި ހިސާބުން ފެށިގެން މި ރަށުގައި "ސެކްޑް ހޯމް" ހަދަން ސަރުކާރުން ދިޔައީ މަސައްކަތް ކުރަމުންނެވެ. ނަމަވެސް އޭރު ވެސް މި ރަށް އޮތީ ފިއްލަދޫ ރަށްޔިތުންގެ ދަށުގަ އެވެ. އެހެންވެ ރައީސްގެ ގަރާރަނުން މި ރަށް ސަރުކާރަށް ނެގި އެވެ. މި ރަށުގެ މައްސަލާގައި އަރައިރުން އުފެދުނީ މި ހިސާބުންނެވެ. ފިއްލަދޫ ކައުންސިލުން ބުނަމުން ދިޔައީ މި ރަށް ނެގީ ހޭވެސް އަރާ ނުލަ އެވެ.\nމި ރަށް ރިއަލް އެސްޓޭޓް ޓޫރިޒަމަށް ފައްކާ ކުރަން ސަރުކާރުން އެހާ ވާން ކުރަނީ ކީއްވެގެން ހެއްޔެވެ؟ މި ރަށުގައި ކުރިން ވިލާ ހަދަން މަސައްކަތް ކުރި ނޫމަޑި މި ރަށަށް އަރާފާނެ ހެއްޔެވެ؟ މި ރަށުގައި އިންވެސްޓް ކުރަން ނޫމަޑި ކުންފުންޏަށް ނުވަތަ އެ ކުންފުނީގެ ހިއްސާދާރުންނަށް ފުރުސަތު އެބައޮތް ހެއްޔެވެ؟\nރާއްޖޭގެ އެއްވެސް ގާނޫނަކުން ނޫމަޑި ކުންފުންޏަށް ނުވަތަ ހިއްސާދާރުންނަށް މި ރަށަށް އިންވެސްޓް ކުރަން ފުރުސަތު ބަންދެއް ނޫނެވެ. އެކަން އޮތީ ހުޅުވިފަ އެވެ. އެހެންވެ މިއީ ނުވާނެ ކަމެއްގެ ގޮތުގައި ބެލުމުގެ ފުރުސަތު ކުޑަ އެވެ. އަނެއްކާ މި ރަށް އުފެދިފައިވަނީ އިންޑިއާއާ ވެސް ގާތުގަ އެވެ. މި ރަަށުގެ އަތިރިމަތިން ނައްޓާލައިގެން ކެލާ ފިޔަވައި އެންމެ ގާތުގައި އޮތީ އިންޑިއާ އެވެ. އެހެންވެ މި ރަަށް ވެފައިވަނި އިންޑިއާ އަށް ވެސް މުހިންމު ރަށަކަށެވެ. އެ ގައުމުގެ ކުންފުންޏަކުން މި މަަސައްކަތްކޮށް އެ މީހުން ބޭނުންވާ "އިންޑިއާ ކަނޑުން އަމިއްލަ އެދުން ފުއްދުމުގެ ސިޔާސަތު" ކުރިއަށް ނެރެން ވެސް މި ރަށް މިއީ ލިބޭނެ ރަނެއް މަލެއް ފަދަ ރަށެކެވެ. އެހެންވެ މި ރަށުގެ މަޝްރޫއު އިއުލާނު ކުރާ ހިސާބުން އިންޑިއާ ކަނޑުން ވެސް ނޫމަޑެއް ތިލަވުމުގެ ފުރުސަތު ކުޑައެއް ނޫނެވެ. އެ މަޑި އެ އޮތީ ދެ ފެންދޭތެރޭގަ އެވެ. މަޑުކޮށްގެން އެ އޮތީ ރަނގަޅު ވަގުތަކަށް ކަމަށް ވެސް ވެދާ އެވެ.\nއެންމެ "ޕްރިމިއަމް" ޕްރޮޑަކްޓު\nދައްޕަރުގެ މަތިން ނަގާފައިވާ ފޮޓޯއެއް\nސަރުކާރުން ބުނަނީ މި ރަށުގައި ހިންގާ މަޝްރޫއަކީ ރާއްޖޭގެ ޓޫރިޒަމަށް އާ ކަމަށް ނުވާނެ އެވެ. މިއީ ރާއްޖޭގައި ކުރާ ކަމެކެވެ. އެކަމަކު ސަރުކާރުން މިހެން ބުންޏަސް މި ރަށުގެ މަޝްރޫއު ރާއްޖޭގެ ޓޫރިޒަމްގެ މި ފަދަ އެހެން މަޝްރޫއުތަކާ ތަފާތުވާނެ އެވެ. އެއް ސަބަބަކީ މިއީ މިގޮތަށް ވަކި ރަށެއް ވިލާ ހަދަން ސަރުކާރުން ނެރޭ ފުރަތަމަ ރަށަށްވުމެވެ. ރާއްޖޭގެ ޓޫރިޒަމަށް ބަލާނަމަ ވިލާ ވިއްކާ ގޮތަށް މިހާތަނަށް ހިންގަނީ ނިސްބަތުން މަދު ރިސޯޓުތަކެވެ. އެ ފަދަ ރިސޯޓުތަކުގެ އަދަދު ފަސް އިނގިލިން\nގުނާލެވޭހާ މަދުއިރު ގިނަ ރިސޯޓުތަކުގައި ވިލާ ގޮތުގައި ވިއްކަނީ ރަށުގެ ބައެއް ސަރަހައްދު ތަނެކެވެ.\nއެހެންވެ މިއީ ރާއްޖޭގެ ޓޫރިޒަމްގެ އެންމެ "ޕްރިމިއަމް" ޕްރޮޑަކްޓުގެ ގޮތުގައި ވަނީ ބެލިވިފަ އެވެ. ނަމަވެސް މިހާރު ރިއަލް އެސްޓޭޓަށް ފަހި ކުރަން ކަމަށް ބުނެ ސަރުކާރުން ޓޫރިޒަމް ގާނޫނަށް ގެނެސްފައިވާ ބަދަލާއެކު 250،000 ޑޮލަރު ނުވަތަ ހަތަރު މިލިއަން ރުފިޔާ ހޭދަކޮށްގެން މި ފަދަ ވިލާއެއް ބޭރު މީހަކަށް ގަނެވިދާނެ އެވެ. އަދި މި ގެ "އަމިއްލަކޮށް" ރާއްޖޭން ގިނަ އިނާޔަތް ތަކެއް ހޯދުމުގެ ފުރުސަތު ވެސް ގާނޫނު ތަކުން މިވަނީ ދީފަ އެވެ. އެހެންވެ ކުރިން "ޕްރިމިއަމް" ޕްރޮޑަކްޓެއްގެ ގޮތުގައި ބެލުމުގެ "ވިލާ ވިއްކާ" އުސޫލު ވެސް މި ހިސާބުން "އުނގު ވިޔަފާރި" އަށް ބަދަލު ވެގެން ދިއުމުގެ ފުރުސަަތު އެބައޮތެވެ. ސަބަބަކީ ހަތަރު މިލިއަން ރުފިޔާއަކީ ރާއްޖޭގެ ބްރޭންޑް ވެލިއުއާ އަޅާ ބަލާނަމަ ކުޑަ އަގަކެވެ. މާލޭގައި ރަނގަޅު ހިސާބަކުން ހަތަރު މިލިއަން ރުފިޔާ އަށް ބިމެއް ވެސް ނުލިބޭނެ އެވެ. އަދި ރާއްޖޭގައި ހަދާ ނޯމަލް އެޕާޓްމަންޓެއްގެ އަގަކީ ވެސް ހަތަރު މިލިއަނެއްހާ ރުފިޔާ އެވެ.\nކޮންމެއަކަށް މި ހުރިހާ ކަމެއް މިގޮތުގައި ހުރިނަމަވެސް ދައްޕަރުގައި އަމިއްލަ ގެ އެޅުމުގެ މަޝްރޫއެއް ފަށަންވާން ޖެހޭ ތައްޔާރީތައް ދަނީ ވަމުންނެވެ. މި މަޝްރޫއު ވާނީ ރާއްޖޭގައި މިގޮތަށް ހިންގާ ފުރަތަމަ މަޝްރޫއަށެވެ. މަޝްރޫއު އިއުލާނު ކުރުމުން މި ރަށަށް ވާގޮތް ފިއްލަދޫ ރަށްޔިތުންނަށް ފެންނާނެ އެވެ. ދައްޕަރަށް އިންޑިއާ ކަނޑުން އަރާނީ ނޫމަޑިއެއް ތޯ ނުވަތަ އެހެން އެއްޗެއް ތޯ އެނގެން ފަށާނީ އެ ހިސާބުންނެވެ.\nރައީސް އިބްރާހިމް މުހައްމަދު ސޯލިހު ޓޫރިޒަމް ފައްޔާޒް އިސްމާއީލް + ޑރ. އަބްދުﷲ މައުސޫމް ފިއްލަދޫ މުހައްމަދު މަބްރޫކް އަޒީޒް ޓޫރިޒަމް ރިއަލް އެސްޓޭޓް


Israel in fulufulugai Gaza ah bon alhaifi\nއިޒްރޭލް އިން ދެކުނުގެ ގާޒާއަށް ދިން ބޮމުގެ ހަމަލައެއްގައި އިމާރާތެއްގައި ރޯވެ އަނދަނީ: އިޒްރޭލުން ގިނަ ހަމަލާތަކެއް ދިން\nއިޒްރޭލުން މިއަދު ފަލަސްތީނުގެ ގާޒާއަށް ބޮން އަޅައި ވަރުގަދަ ހަމަލައެއްދީފި އެވެ. ގާޒާއަށް މިއަދު ހަމަލަ ދިން އިރު ގާޒާ ބަންދުކޮށް އިޒްރޭލް ސިފައިން ވަނީ ހިސާރެއްގެ ތެރެއަށް ގެންގޮސްފަ އެވެ.\nފަލަސްތީނުގެ ރަސްމީ ނޫސް އެޖެންސީ "ވަފާ" އިން ރިޕޯޓް ކޮށްފައިވާ ގޮތުގައި އިޒްރޭލްގެ މަތިންދާ ބޯޓުތަކުން ގާޒާ ސްޓްރިޕްގެ އުތުރުގެ ބައިތު ލަހިޔާގެ އަމާޒުތަކަށް މިސައިލް ހަމަލަތަކެއް ދީފައި ވެއެވެ. އޭގެ އިތުރަށް ހަމަލަ ދިން ތަންތަނުގެ ތެރޭގައި މެދުތެރޭ ގާޒާގެ ދާރުލް ބަލާހް އާއި ދެކުނު ގާޒާގެ ހާން ޔޫނިސް ވެސް ހިމެނެ އެވެ. މި ހަމަލަތަކުގައި މުދަލާއި ތަކެއްޗައް ބޮޑެތި ގެލުން ލިބިފައިވެ އެވެ. އެކަމަކު މިއިން އެއްވެސް ހަމަލައެއްގައި މީހަކަށް ގެއްލުންވި ކަމަކަށް ރިޕޯޓްތައް ބުނެފައެއް ނުވެއެވެ.\nމިއަދު ހެނދުނު އިޒްރޭލްގެ އެއްގަމު ސިފައިން ނެރުނު ބަޔާނެއްގައި ބުނީ އެމީހުން ފަލަސްތީނުގެ ހަމާސްގެ އަމާޒުތަކަށް 10 ހަމަލަ ދީފައިވާނެ ކަމަށެވެ.\nއިޒްރޭލުން ގާޒާއަށް ފުލުފުލުގައި ދިން ހަމަލާތަކަކީ އިއްޔެ ގާޒާ އިން އިޒްރޭލަށް ފޮނުވާލި ރޮކެޓް ހަމަލާއެއްގެ ބަދަލު ހިިފުމެއް ކަމަށް ވަނީ ބެލެވިފަ އެވެ.\nޔަހޫދީ އިޒްރޭލުން އިއްޔެ ބުނެފައި ވަނީ ގާޒާ ސްޓްރިޕުން އިޒްރޭލަށް ރޮކެޓް ބޭނުން ކޮށްގެން ދެ ހަމަލަ ދިން ކަމަށެވެ. އެތަނުން އެއް ހަމަލަ އިޒްޜޭލްގެ އަޔަން ޑޯމް އެންޓި މިސައިލް ސިސްޓަމުން ދިފާއުކޮށް ނާކާމިޔާބު ކޮށްލާފައިވާ ކަމަށާއ އަނެއް ހަމަލަ އަމާޒުވީ ބަނދަރު މަތީ ސިޓީއެއް ކަމުގައިވާ އަޝްޑޯޑް އަށެވެ. އަދި އެ ހަމަލައިގައި ދެ މީހަކު ޒަހަމްވި ކަމަށް ވެސް އިޒްރޭލުން ބުނެފައި ވެއެވެ.\nގާޒާއަށް ދިން ހަމަލައާ ގުޅިގެން ހަމާސް އިން މިއަދު އިޒްރޭލަށް އިންޒާރު ދެމުން ބުނީ އެމީހުންނަށް އެއްވެސް ހަމަލައެއް ދީފިނަމަ އޭގެ ބަދަލު ހިފާނެ ކަމަށެވެ. އިޒްރޭލުން ދިން ހަމަލަތަކާއި ގުޅިގެން ފަލަސްތީނުގެ އިސްލާމިކް ޖިހާދުން ބުނެފައި ވަނީ ޖިހާދު ކުރާ ފަރާތްތަކުން އިޒްރޭލަށް ހަމަލަ ދީފައިވާނެ ކަމަށެވެ. އެކަމަކު އެ ޖަމާއަތުން އެ ހަމަލަ ދިން ފަރާތެއް ނުބުނެ އެވެ. އަދި ހަވާލެއް ވެސް ނުވެއެވެ.\nފަލަސްތީނުގެ ތެރެއިން ރޮކެޓް ހަމަލަތައް އިޒްރޭލަށް އަމާޒުވީ ޔޫއޭއީ އާއި ބަހުރައިން އިން އެމެރިކާގެ ވައިޓް ހައުސް ގައި އިޒްރޭލާއެކު ޑިޕްލޮމެޓިކް ގުޅުން ގާއިމް ކުރުމުގެ އެގްރީމެންޓެއްގައި ސޮއި ކުރި ވަގުތުގަ އެވެ.\nމެދު އިރުމަތި ފަލަސްތީން އިޒްރޭލް + ގާޒާ\nއިޒްރޭލުން ޖެނުއަރީގައި 456 ފަލަސްތީން މީހުން ހައްޔަރުކުރި


Raahjeygai kuraa koalu thakah 50 insahthaige diskunt dhey pekeyjeh dhiraagun thaaarafu kohfi\nރާއްޖޭގައި ކުރާ ކޯލު ތަކަށް 50 އިންސައްތައިގެ ޑިސްކްއުންޓް ދޭ ޕެކޭޖެއް ދިރާގުން ތައާރަފު ކޮށްފި\nރާއްޖޭގައި ކުރާ ކޯލު ތަކަށް 50 އިންސައްތައިގެ ޑިސްކްއުންޓް ދޭ ޕެކޭޖެއް ދިރާގުން ތައާރަފު ކޮށްފި އެވެ.\nދިރާގުން ” ޕްރިޕެއިޑް ޕްލަސް” ގެ ނަމުގައި މި ޕެކޭޖް ތައާރަފު ކޮށްފައި ވަނީ ޕްރިޕެއިޑް ކަސްޓަމަރުންނަށެވެ. މި ޕެކޭޖްގައި ދުވާލަކު 10 މިނެޓް ވާހަކަ ދެއްކުމުން މިނެޓަކު އެންމެ 49 ލާރި އަށް ދިރާގު ކޮންމެ ނަމްބަރަކަށްވެސް ގުޅޭނެއެވެ.\n” ޕްރިޕެއިޑް ޕްލަސް” އިތުރުން ޑިސްކައުންޓްތައް ލިބޭ އިތުރު3ޕެކޭޖެއްވެސް ދިރާގުން ދަނީ ފޯރުކޮށްދެމުންނެވެ. އެއީ “ހައި ފައި”، “ބެސްޓްފްރެންޑް”، ސްޓޭންޑާރޑް ޕްލޭންއެވެ. މިކަމުގެ ސަބަބުން ދިރާގުގެ ޕްރިޕެއިޑް ކަސްޓަމަރުންނަށް ކުޑަ ޚަރަދަކާއެކު، ގިނަވަގުތު ވާހަކަ ދެއްކޭނެ މަގު ވަނީ ހުޅުވިފައެވެ.\nމިޕެކޭޖަށް ސަބްސްކުރައިބު ކުރުމަށް ޕީކޭޖީ ޖެއްސެވުމަށްފަހު ހުސްތަންކޮޅެއް ދޫކޮށްފައި ޕްލަސް ޖައްސަވާފައި 444 އަށް އެސްއެމްއެސް އެއް ފޮނުވާލެވިދާނެއެވެ. ނުވަތަ މިކަމަށް ޚާއްސަ ކުރެވިފައިވާ ފޯމެއް ފުރުއްވުމުންވެސް އެކްޓިވޭޓް ކުރެވޭނެއެވެ.\nމިޕެކޭޖާ ބެހޭ ގޮތުން ވާހަކަ ދައްކަމުން ދިރާގުގެ މާކެޓިންގ ކޮމިއުނިކޭޝަންސް އެންޑް ޕަބްލިކް ރިލޭޝަންސް މުހައްމަދު މިރްޝާން ހަސަން ވިދާޅުވީ، 350،000 އަށް ވުރެ ގިނަ ކަސްޓަމަރުންނަށް ޚިދުމަތް ފޯރު ކޮށްދެމުންދާ ދިރާގުން އަބަދުވެސް އެންމެ ހެޔޮއަގުގައި ޚިދުމަތްތައް ފޯރުކޮށްދިނުމަށް މަސައްކަތް ކުރައްވަމުން އަންނަ ކަމަށެވެ.


Arshadh: Umurun Ehme Hagu Azza Ge Ehme Bodu Eh Supporter - Vaguthu\nއަރުޝަދު: އުމުރުން އެންމެ ހަގު އައްޒަގެ އެންމެ ބޮޑު އެއް ސަޕޯޓަރު\nމަޝްހޫރް ފިލްމީ ތަރިންގެ ތެރެއިން ތަރިއަކާ ޕާސަނަލީ ދިމާވެ ވާހަކަ ދައްކާ "ގާތް" އެކުވެރިކަން ބޭއްވުމަކީ ކޮންމެ ކޮންމެ މީހަކަށް ލިބޭނެ ފުރުސަތެއް ނޫނެވެ. އެމީހުންގެ ކިތަންމެ ގާތް ފޭނަކަށްވެސް މިއީ ވަރަށް މަދު ފަހަރަކު ނޫނީ ނުވާނެ ކަމެކެވެ. އެކަމަކު މިފަހަރު މިއޮތީ ވަރަށް ނަސީބުވެރި ކުއްޖެއްގެ ވާހަކައެވެ.\nރާއްޖޭގެ އެންމެ ޑިމާންޑިން ފިލްމީ ތަރި މަރިޔަމް އައްޒަގެ ފޭނެއް ކަމުގައިވާ އިބްރާހިމް އަރްޝަދް އައްޒަ އާއި ޕާސަނަލީ ދިމާވެ އަދި އެންމެ ޚާއްސަ ކަމަކަށް އައްޒަގެ އުފަންދުވަހު ފޭނެއްގެ ފަރާތުން ދެވޭނެ އެންމެ ޚާއްސަ ހަދިޔާ ދިނުމުގެ ފަޚްރު ހޯދީއެވެ. މިއީ އައްޒަގެ ފޭނުންގެ ތެރެއިން މިފަދަ ގާތް ކަމެއް އޮތް އުމުރުން ހަގު ފޭނަށް ވުން ވެސް އެކަށީގެންވެއެވެ. މި އަހަރުގެ އޯލެވްލް އިމްތިހާނުގައި ބަިއވެރިވާ މުހްޔިއްދީން ސްކޫލްގެ ގްރޭޑް 10 ގެ ދަރިވަރެކެވެ.\nއައްޒަ އާއިއެކު އަރުޝަދު އެންމެ ފުރަތަމަ ނެގި ފޮޓޯ\nދާދިފަހުން އައްޒަ އިންސްޓަގްރާމްގައި ވަނީ އަރުޝަދުގެ ފަރާތުން އޭނާއަށް ލިބުނު "ހަދިޔާ" އާއިއެކު އޭނާ އަދި އަރުޝަދު ނަގާފައިވާ ޕޮޓޯއެއް އާންމުކޮށްފައެވެ. ނަމަވެސް އެއީ އިހައްދުވަހުގެ ފޮޓޯއެއް ނޫނެވެ. އެއީ މި އަހަރު އައްޒަގެ އުފަންދުވަހާއި ގުޅިގެން އައްޒައަށް ލިބުނު "އެންމެ ސަޅި" ހަދިޔާ ތަކުގެ ތެރެއިން ހަދިޔާ އާއެކު ނަގާފައިވާ ފޮޓޯއެކެވެ.\nއަރުޝަދު އައްޒައަށް ހަދިޔާ ކުރި ކުރެހުން\nއުފަންދުވަހެއްގެ ހަދިޔާއެއްގެ ގޮތުން އައްޒައަށް އަރުޝަދު ދީފައިވަނީ އޭނާއާއި އައްޒަ ނަގާފައިވާ ސެލްފީއެއްގެ ކުރެހުމެކެވެ. އަރުޝަދުގެ އަމިއްލަ ކުރެހުމެއް ނޫނަސް، އޭނާ ބޭނުންވީ އޭނާ އާއި އައްޒަގެ ސެލްފީގެ ކުރެހުމެއް އުފަންދުވަހުގެ ހަދިޔާގެ ގޮތުގައި ދޭށެވެ.\nއަބަދުވެސް އައްޒައަށް އެންމެ ސަޕޯޓްކުރާ އަރުޝަދު "ވަގުތު" އާ ވާހަކަ ދައްކަމުން ބުނީ އެއީ މިދިޔަ އަހަރު އޮގަސްޓް ހިސާބުގައި އައްޒައާއިއެކު ނެގި ސެލްފީ އެއް ކަމަށެވެ.\n"ފުރަތަމަ އަސްލު އައްޒަ އާއި ދިމާވީ ވިލިނގިލި އޭޓީއެމް އިން. އެއީ މިދިޔަ އަހަރުގެ އޮގަސްޓް ހިސާބުގަ. އޭރު ފުރެންޑެއް ނުވާނެ. ދެން އައްޒަ ކައިރީ ބުނެގެން ސެލްފީ އެއް ނަގާފަ އިންސްޓަގްރާމް އަށް ލީމަ އައްޒަ އިނީ އެޔަށް ކޮމެންޓް ކޮށްފަ. ދެން ފަހުން ސްނެޕްޗެޓުން އެޑް ކޮށްގެން ސްނެޕުން ވާހަކަ ދެއްކަން ފެށީ. އޭގެފަހުން ދެން އަނެއްކާވެސް އައްޒައާ ދިމާވީ މި އަހަރުގެ ޖެނުއަރީ ފެބުރުއަރީ ހާ ތާނގައި." ފުރަތަމަ އައްޒަ އާއި ބައްދަލުވި ގޮތް ކިޔައިދެމުން އަރުޝަދު ބުނެފައިވެއެވެ.\nއައްޒަ އާއި ވާހަކަ ދައްކަން ފެށިފަހުން ނެގި ފޮޓޯ\nއައްޒައަށް އުފަންދުވަހުގެ ހަދިޔާ ދިނުމަށްވެސް އަރުޝަދު ބޭނުން ކުރީ ވަރަށް ތަފާތު އުކުޅެކެވެ. އެ ދުވަހު އެހެން މީހެއްގެ އެހީތެރިކަމާ އެކު ވަކި ތަނަކަށް ގެނެސް އައްޒަ "ސަޕްރައިޒް" ކޮށްލީއެވެ.\n"އެހެން މީހަކު ކައިރީ ބުނެގެން އަރުޝަދު ބުނި ތާކަށް އައްޒަ ގެނައީ. އައްޒަ ހުރީ ވަރަށް އުފާވެފަ" އެ ދުވަހުގެ ހަނދާންތައް އައު ކުރަމުން އަރުޝަދު ބުންޏެވެ.\nއެފަދަ ހަދިޔާއެއް ފޭނެއްގެ ފަރާތުން ލިބުމުން އުފާވެފައި ހުރި އައްޒަ އޭނާގެ އިހްސާސްތައް "ވަގުތު" އާ ހިއްސާ ކުރަމުން ބުނީ އެ ގޮތަށް ކުއްޖަކު އަމިއްލައަށް އެހާ އެފޯޓް ލައިގެން އެހާ ހާއްސަ ގިފްޓެއް އުފަންދުވަހު ދިނުމުން ވަރަށް އުފާވި ކަމަށެވެ.\n"އެންމެ ސްޕެޝަލް ގިފްޓް ތަކުގެ ތެރެއިން އެއް ގިފްޓް އެއީ އަސްލު. އައްޒަގެ ހުރިހާ ކަމެއް ބަލާ، ފޮލޯ ކުރާ ވަރަށް ލޯބި ކުއްޖެއް އަރުޝަދް އަކީ." އައްޒަ ބުންޏެވެ.\nއައްޒަ އިތުރަށް ބުނީ މިއީ އުފަންދުވަހެއްގައި ފޭނެއްގެ ފަރާތުން އޭނާ އަށް ލިބުނު ދެވަނަ ކުރެހުން ކަމަށެވެ.\nއަރުޝަދުގެ ނަން ކާޑުކޮޅުގައި ވެސް އައްޒަގެ ފޮޓޯ\nއަރުޝަދު ވަނީ އިތުރު އުފާވެރި ޚަބަރެއްވެސް ދީފައެވެ. އެއީ އައްޒަގެ ކުރިއަށް އޮތް އުފަންދުވަހުވެސް އޭނާއަށް އިތުރު ސަޕްރައިޒްއެއް ދޭނެ ކަމުގެ ޚަބަރެވެ. ގައިމުވެސް މިހާ ކުޑަ ފޭނަކު އައްޒަ ފަދަ މަޝްހޫރް ފަރާތެއް ދެކެ ލޯބިވާނީ މިހާވަރަކަށެވެ.\nއެހެންކަމުން، އަރުޝަދު އުމުރުން ހަގު ނަމަވެސް އޭނާ އައްޒަ ދެކެ ވާ ލޯބި ކުޑައެއް ނޫންތާއެވެ.\nސެޕްޓެމްބަރު 25, 2018 11:11\nމަވެސް އައްޒަ ދެކެ ލޯބިވަން... އެކަމަކު އަހަރެން ބުނިތަނަކަށް އައްޒަ ނައި..\nސެޕްޓެމްބަރު 25, 2018 11:47\nނޫން ނުވާނެ ތިހެނެއް ދޯ އައްޒާ.\nސެޕްޓެމްބަރު 25, 2018 12:06\nޗީޗީ....ދެން އުޅޭ ގޮތެއް ލޮލް\nސެޕްޓެމްބަރު 25, 2018 19:36\nނޮވެމްބަރު 9, 2018 19:15\nޕްލޭޒް އޯ ހަހަ މޮޔައިން\nސެޕްޓެމްބަރު 25, 2018 12:51\nއައްޒަ އަހަރެން ބުނީމަވެސް ނައި\nސެޕްޓެމްބަރު 25, 2018 14:23\nއައްޒަ އާދެބަލަ ޕުލީޒް\nސެޕްޓެމްބަރު 25, 2018 14:46\nއައްޒަ މަ ބޭނުން ސެލްފީ އެށް......އުލިގަމު ތޮށި ކޮޅަށް އައުން އެދެން.\nސެޕްޓެމްބަރު 25, 2018 14:53\nއައްޒަ ލައިކްސް ދެމް ޔަންގް\nސެޕްޓެމްބަރު 25, 2018 15:01\nއުސްވާ ކިޔާ އަންހެން ކުއްޖެއް އައްޒަ ދެކެ ވަރަށް ލޯބިވޭ\nސެޕްޓެމްބަރު 25, 2018 16:07\nއުޅޭ ވައްތަރުދެން ލަދުން ބޯހަލާކު ތީ މުޅިން ހަމަ ސޮރެއްހެނެއް ހިއެއްނުވޭ ހަމަ އެހާވަރު ވާންޖެހޭތަ\nސެޕްޓެމްބަރު 25, 2018 17:42\nނޫނޭ އެސޮރު ހަމަ. ބައެއް މީހުން މަޝްހޫރުވާން ކުރާނެ ނުކުރާނެ ކަމެއް ނޭނގިގެން ތެޅޭ ވައްތަރު.\nސެޕްޓެމްބަރު 25, 2018 17:59\nމިއީ ޢިޝްޤީލޯބި ފިޔަވައި ދެވަނަ އެއްޗެއްނޫން. މަށަށްވެސް އެއުމުރުގައި އެންމެ ފުރަތަމަ ލޯބިވެވުނީ މަށަށްވުރެ ހަތްއަހަރު ދޮށީ އަންހެނަކުދެކެ. އޭނަގެ ދަރިންވެސްތިބި. އެކަމަކު ދެމީހުންތިބީ އެކަކު އަނެކަކާ ހެދި މޮޔަވެފަ. ބައްދަލު ކުރާކަށް ފަތިހެއް ދަންވަރެއްނޯވޭ. މަށަށް ކުރެވުނު ތަޖްރިބާއަށް ބަލާއިރު މިނޫންގޮތަކަށް މިކަމެއް ނުވާނެ. މިސޮރެކޭ އެއްގޮތަށް ގެންގުޅޭ ކޮންމެ އެއްޗެއްގަވެސް އޭނަގެ ހަނދާން އާވާނެ ކޮންމެވެސް އެއްޗެއް ހަރުކޮށްފަ ހުންނާނެ.\nސެޕްޓެމްބަރު 25, 2018 22:48\nސެޕްޓެމްބަރު 26, 2018 12:51\nބަލަ ބަލާބެލުމަށް އެސޮރަށްވުރެ އައްޒަ ލަކަމަށް ދައްކަ އެ ނިމުނީނު ދޯ އަރްޝަދު\nސެޕްޓެމްބަރު 26, 2018 12:53\nއެއީ ހަގީގީލޯބި ދެން އިތުރު ވާހަކަ ނުދައްކާ\nސެޕްޓެމްބަރު 26, 2018 12:54\nއަހަރެން އެއްރޭ ބުނިން އައްޒަ ގާތު ބީޗަށް ގޮސްލަން ނައި\nސެޕްޓެމްބަރު 26, 2018 13:04\nތިޔޮއް އައްޒައެއްދޯ މަށަށް މަށަށް!\nސެޕްޓެމްބަރު 28, 2018 19:41\nސެޕްޓެމްބަރު 30, 2018 13:50\nދެން އެސޮރާ އިންނަންވީނު ހުސްކޮށް ހުރިއްޔާ ރީތިކޮށް އުޅެން


"Verikan Badhalu Vumuge Maruhalaa Ah Housing Ministry Ge Ehbaarulumeh Nulibey" - Vaguthu\n"ވެރިކަން ބަދަލުވުމުގެ މަރުހަލާއަށް ހައުސިން މިނިސްޓްރީގެ އެއްބާރުލުމެއް ނުލިބޭ"\nވެރިކަން ބަދަލުވުމުގެ މަރުހަލާއަށް ހައުސިން މިނިސްޓްރީގެ އެއްބާރުލުން ނުލިބޭ ކަމަށް އިދިކޮޅު ފަރާތްތަކުން ބުނެފިއެވެ.\nހައުސިން މިނިސްޓްރީއާ ގުޅޭ މައްސަލަތަކެއް އޭސީސީ އަށް ހުށަހެޅުއްވުމަށް ފަހު ނޫސްވެރިންނާ ވާހަކަ ދައްކަވަމުން އެމްޑީޕީ ސަރުކާރުގެ ހައުސިން މިނިސްޓަރު މުހައްމަދު އަސްލަމް ވިދާޅުވީ ހައުސިން މިނިސްޓްރީގެ ފަރާތުން ފެނިގެންދަނީ ވަރަށް ބޮޑަށް އެއްބާރުލުން ނުދެއްވަން އުޅުއްވާތަން ކަމަށާއި އެ މިނިސްޓްރީން ކަންތައްތައް ކުރަމުންދަނީ ވަރަށް ނާތަހުޒީބު ގޮތަކަށް ކަމަށެވެ.\nއެގޮތުން ހައުސިން މިނިސްޓަރު ޑރ. މުހައްމަދު މުއިއްޒަށް ވަގުތެއް ދެވޭނީ ބުދަ ދުވަހުގައި ކަމަށް އަންގާފައިވާ ކަމަށާއި މުއިއްޒު އަށް ވަގުތު ދެވެން ނެތްނަމަ އެ މިނިސްޓްރީގެ އިސް މުވައްޒަފުންނާއި ބައްދަލުކުރުމުން އެދުމުން އެކަން ވެސް ކޮށްދީފައިނުވާ ކަމަށް އަސްލަމް ވިދާޅުވިއެވެ.\nހައުސިން މިނިސްޓްރީން ހޯދަން ބޭނުންވާ މައުލޫމާތު މިހާރު އެމިނިސްޓްރީގެ ސިވިލް ސާވެންޓުންނާ ހިއްސާކޮށްފައިވާ ކަމަށް ވެސް އަސްލަމް ވިދާޅުވިއެވެ.\nއަސްލަމްގެ މި ވާހަކަތަކާ ގުޅިގެން ހައުސިން މިނިސްޓްރީން އަދި އެއްޗެކޭ ވިދާޅުވެފައެއް ނުވެއެވެ.\nއަސްލަމް މިހެން ވިދާޅުވެފައިވާއިރު ވެރިކަން ބަދަލުވުމުގެ މަރުހަލާއަށް ފިޝަރީޒް މިނިސްޓަރ ޑރ.މުހައްމަދު ޝައިނީ އެއްބާރުލުން ނުދެއްވާ ކަމަށް ބުނެ އެމްޑީޕީގެ ޕޮލިސީ ކޮމިޓީގެ ޗެއާޕާސަން ހުސައިން އަމުރު އިއްޔެ ވަނީ ޓްވީޓެއް ކުރައްވާފައެވެ.\nނަމަވެސް އެ ޓްވީޓު އަމުރު ފަހުން ޑިލީޓް ކޮށްފައިވާއިރު ޝައިނީ ވަނީ ވެރިކަން ބަދަލުވުމުގެ މަރުހަލާއަށް އެއްބާރުލުން ނުދޭ ކަމަށް ބުނެ ދައްކަމުންދާ ވާހަކަތައް ދޮގުކޮށްފައެވެ.\nއޮކްޓޯބަރ 7, 2018 19:19\nމިހިނގަމުންދާ ވެރިމަމުގައި ރައްޔިތުންނަށް ފޯރުކޮށްދޭން ހަމަޖައްސާފައިވާ ޚިދުމަތްތައް އަދާކުރުމަކީ އެއީ ބަދަލުވާ ވެރިކަމަށް އެއްބާރުލުން ނުދެނީ ކަމުގައި ނުބެލެވޭނެއެވެ. އަދި ވެރިކަމަށް ހުވައި ނުކުރެވެވެނީސް ތިމީހުންގެ ބަހާއި އަމަލުން ދައްކާދެނީ ރައްޔިތުންނަށް ބަޚީލުވެ ޑާކޫވާތަނާއި ޚުދުމުޚުތާރުކަމެވެ.\nއޮކްޓޯބަރ 7, 2018 19:25\nހުރިހާ މަޅިއެއް، އަދި އެއްމެ ބޮޑެތި މަޅިތަށް އަރާނީވެސް މުއީޒްގެ ބޮލަށް.\nއިންތިހާބުން ބަލިވިފަހުން ފެންނަ ހުރިހާ ފޮޓޯއެއްގައި ޔާމީނަށްވުރެ ދެރަވެފައި ހުންނަ ސަބަބު އަހަރުމެންނަށް އިނގޭ.\nއޮކްޓޯބަރ 7, 2018 19:50\nމުއިއްޒު ކަލޭ މާ ފެންމަތިވެގެން ނޫޅެއްޗޭ ދެފަހަރު އެއްކަމެއް ހަމަޔަށް ކުރަންނޭނގޭ ބީތާ\nއޮކްޓޯބަރ 7, 2018 19:59\nސާބަހޭ މުއިއްޒު އެއްގޮތަކަށްވެސް އަޅާލާނެ ކަމެއްނެތް، އެއުޅެއީ ޕީޕީއެމްގެ ވޯޓު ޖޯރުކޮށްލައިގެން އަވަހަށް ބެޗޭތޯ. މުއިއްޒު މެންގެ ބުރަމަސައްކަތުން އުފެއްދި ދައުލަތުގެ ހަރުމުދާ ނުއަގުގަ ވިއްކާލުމަށް ކެތްމަދުވެފައިވާ ބައެއް. އެއްގޮތަކަށްވެސް ރައްޔިތުންނަށް ފައިދާހުރި ކަމެއްކުރާކަށް އުޅޭބައިގަނޑެއް ނޫން އެމްޑީޕީ މީހުންނަކީ.\nއޮކްޓޯބަރ 7, 2018 20:17\nކޮށްމެހެނަކޫ އެއްބާރުލުންދޭކަށް ނުޖެހޭ. މޮޔަފުޅުވީތޯ.\nއޮކްޓޯބަރ 7, 2018 20:18\nއިބޫގެ ސަރުކާރުން މިފަހަރު ވާނެ މިހާރު ސިޔާސީ މަގާމުތަކުގައި ތިބި އެންމެން (މިނިސްޓަރުންނާ، ސްޓޭޓް މިނިސްޓަރުންނާ އެފެންވަރުގައި ވެރިންގެ ލިސްޓުގައި ތިބިމީހުންނާ، މިނިސްޓަރުންގެ ނައިބުންނާ އެފެންވަރުގެ މީހުންނާ، ކޯޑިނޭޓަރުންނާ، އެމްބަސެޑަރުންނާ، ދެންވެސް ސިޔާސީ މަގާމުތަކުގައި ތިބި ހަމައެންމެން، އިސްތިސްނާއެއްނެތި) ވަކިކުރަން. ކޮޅުބަދަލުކުރިޔަސް ވަކި ކުރަންވާނެ. އެހެންނޫނީ މިއޮއްހާދުވަހު ޔާމީނުގެ "އިފްޔޫއާ ނޮޓްވިތު އަސް، ޔޫއާރ އެގެއިންސްޓްސް އަސް" ފަލްސަފާގެ ދަށުން ހަވާސާޔަށް ލާފައި ގިއްގަޅުވާލާފާ ތިބި އަހަރުމެންކަހަލަ މީހުންގެ ތާއީދު އިބޫއަށް ގެއްލޭނެ. އެކަންވާނީ ވަރަށް ދެރަކަމަކަށް! މިކަމުގައި ނުހައްދަވާތި!\nއޮކްޓޯބަރ 7, 2018 23:07\nކަލޯމުއިއްޒޫ މިހާރު އިބޫގެ ސަރުކާރު އައުމުގެ ކުރިން ތިޔަމުއިއްޒު ވާންފެށީ. އެހެންވީމަ އަހަރެމެން ބޭނުމީ ހަމަ ސީދާ ހަވަރަށް ތިޔަ ބައިގަޑު ދޭން. އިބޫވެސްއެކަމަށް ނޫނެކޭ ނުބުނެ. އެހެންވީމާ ތިޔަ ބަލަވެރިންނަށް ހަމަ ހައްޤީ ހަވަރުގެ އަދަބު. ހަމަ ބުރިން ހަންނަގާފަ ގަންހިންގާފަ އެންމެ އުސް އިމާރާތުގެ މަތީން އެއްލާލާނީ. ތައްޔާރުވޭ އަވަހަށް\nއޭސީސީ ގެ އެންގުމާއި ޚިލާފަށް އަމަލުކޮށް ޖަލަށް ވަންނަން އޭނާ ބޭނުންވަނީ އެއީ އެމީހުން ބޮޑެތި މީހުންނާއި އެކު އެތަނުގައި ފޫހި ފިލުވުމަށް އެތަނުގައި އުޅުމަށް، އެމީހުންނާއި އަޅާނުލާ ބައިތިއްބާ އަންނަ ދައުރަށް ހުވާކުރުމަށްފަހު ހުރިހާ ކަމެއް ހަމަޖެހިލާނެ.


ފަސް ސަރަހައްދެއް ހިމާޔަތްކޮށްފި - DhiDaily\nފަސް ސަރަހައްދެއް ހިމާޔަތްކޮށްފި\nދިވެހިރާއްޖޭގެ ތިމާވެށި ރައްކާތެރިކޮށް ދެމެހެއްޓުމާބެހޭ ޤާނޫނުގެ ދަށުން 05 ސަރަހައްދެއް ހިމާޔަތްކޮށްފިއެވެ.\nމިކަމާއި ގުޅިގެން މިނިސްޓްރީ އޮފް އެންވަޔަރަންމަންޓުން ރޭ ބުނީ 8 އޮކްޓޫބަރު 2020 އިން ފެށިގެން ޅ.އަތޮޅު މާގަނޑު ތިލަ (އެނިމޯން ތިލަ) ސަރަހައްދާއި، ސެއްޅިފުށި – ހިރިޔަދޫ ސަރަހައްދާއި، މާކޯ ސަރަހައްދާއި، ވައްވަރާއި ދަނޑިފަޅު ފިނޮޅާއި ދަނޑިފަޅު ކަނޑުއޮޅި ސަރަހައްދުގެ އިތުރުން ދަށުގިރި ފިނޮޅު ސަރަހައްދަކީ ޙިމާޔަތްކޮށްފައިވާ ސަރަހައްދުތަކެއް ކަމަށް ހަމަޖައްސާފައިވާ ކަމަށެވެ.\nމީގެ އިތުރުން އެންވަޔަރަންމަންޓު މިނިސްޓްރީ ބުނީ މި ސަރަހައްދުތައް ބެލެހެއްޓުމުގައި ޢަމަލު ކުރާނީ ޤުދުރަތީ ނުވަތަ ޠަބީޢީގޮތުގައި ރައްކައުތެރިކޮށް ދަމަހައްޓާ ތަންތަނާބެހޭ ޤަވައިދުގައިވާގޮތުގެ މަތިންކަމަށެވެ.\nމި ފަސް ސަރަހައްދަށް ބަލާއިރު, ޅ.އަތޮޅު މާގަނޑު ތިލަ (އެނިމޯން ތިލަ) ސަރަހައްދަކީ ޅ.އަތޮޅު އުތުރަށްވާ ގޮތަށް އަތޮޅުގެ މެދުގައި އޮންނަ ގިނަ ޢަދަދަކަށް މާގަނޑު ހުންނަ ސޮފްޓް ކޮރަލް އަދި ހާރޑް ކޮރަލް ގިނަ ސަރަހައްދެކެވެ. ޅ.އަތޮޅު އުތުރު ބިތުގައި އޮންނަ ފަޅު ރަށެކެވެ. ޅ.މާކޯއަކީ މާފިލާފުށީގެ އިރުން އޮންނަ ބޮޑު ކަކުންޏާއި ބޮނޑު ދިރިއުޅޭކަމަށް ފާހަގަކުރެވިފައިވާ ގަސް ބޯ ރަށެކެވެ. އޭގެ އިތުރުން އެ ރަށުގައި އޮންނަ ކުޅިއެއްގެ ސަބަބުން އެރަށް ޚާއްސަވެގެންދެއެވެ. ޅ.ވައްވަރަކީ ނައިފަރުގެ ދެކުނަށް އޮންނަ ފަޅުރަށެކެވެ. ޤުދުރަތީ ދިރުންތަކުން މުއްސަނދިކަން ލިބިފައިވާ ފަރެއް އޮންނަ ރަށެކެވެ. ދަށުގިިރި ފިނޮޅަކީ މާފިލާފުށީގެ އުތުރުގައި ވޭވަށުގެ އިރުމައްޗަށްވާހެން އުފެދިފައިވާ ބޮޑު ވެލިގަނޑެކެވެ. މި ފިނޮޅުގެ ވެލިގަނޑަކީ ހުރިހައި މޫސުމެއްގައި ވެސް އެންމެ ގިނައިން ދޫނި ފެންނަ ފިނޮޅެއްކަން ފާހަގަކޮށްލެވެއެވެ.


Dunya Ge Kanboduvun Tha HRCM Aai Hihsaa Kohfi - Vaguthu\nދުންޔާގެ ކަންބޮޑުވުންތައް އެޗްއާރްސީއެމް އާއި ހިއްސާކޮށްފި\nޖަލުގައި ބަންދުކޮށްފައިވާ ބައްޕާފުޅު ކުރީގެ ރައީސް މައުމޫން އަބްދުލްގައްޔޫމް އާއި ކޮއްކޯފުޅު ފާރިސް މައުމޫންގެ ހައްޔަރާމެދު ހުރި ކަންބޮޑުވުންތައް މައުމޫންގެ ދަރިކަނބަލުން ދުންޔާ މައުމޫން ހިއުމަން ރައިޓްސް ކޮމިޝަނާއި ހިއްސާ ކުރައްވައިފިއެވެ.\nދުންޔާ މި ކަންބޮޑުވުންތައް ހިއްސާކުރެއްވީ އެޗްއާރްސީއެމްގެ ރައީސާ އާމިނަތު އީނާސްއާއެވެ.\nދުންޔާ ކުރެއްވި ޓްވީޓެއްގައި ވިދާޅުވީ ބައްޕާފުޅު ހައްޔަރުކޮށްފައިވާ ހުރުމާއި ކޮއްކޯފުޅާއި ކުއްލި ނުރައްކަލުގެ ހާލަތު އިއުލާން ކުރުމަށްފަހު ހައްޔަރުކުރި ރައްޔިތުންގެ މަޖިލީހުގެ މެމްބަރުންނާއި އެހެނިހެން އާއްމުންނަށް ލިބެންޖެހޭ ހައްގުތަކާމެދު ހުރި ކަންބޮޑުވުންތައް އެޗްއާރްސީއެމް އާއި ހިއްސާކުރައްވާފައިވާ ކަމަށެވެ.\nއެ ފަރާތްތަކުގެ ހައްގުތަށް ފުރިހަމަ އަށް އިހުތިރާމް ކުރުމަށް ދުންޔާ ވަނީ ކަމާބެހޭ މުއައްސަސާތަކަށް ގޮވާލާފައެވެ.\nނަމަވެސް މި ހުރިހާ ތުހުމަތުތަކަކަށް ރައީސް މައުމޫން ވަނީ އިންކާރު ކުރައްވާފައެވެ.\nކަަމަނާ އަށް ވަރަށް ރަނގަޅަށް އެނގިވަޑައިގަންނަވާނެ ބައްޕާ ފުޅީ ކޮށްކޯ ފުޅު ތެޅިއެރުވި ވައްތަރު...\nފެބުރުއަރީ 18, 2018 16:32\nބަލަ ދުންޔާގެ ބައްޕާފުޅު ކުރެއްވި ކަމަކުން ކިތައް ރަށްޔިތުންގެ ހައްގު ގެއްލެމުންދާކަން އެނގިލައްވާތޯ؟ ދަންނަވަންތޯ ރަނގަޅު ވާހަކައެއް. ޖަލު ވާނީޖަލަށް. ވަކި ހަސަބަކުން ނަސަބަކުން ވަކި ނަސްލަކުން އަޔަތީ ނުޖެހޭ5ތަރީގެ ހޮޓަލުގައި ގެންގުޅޭ ގޮތަށް ގެންގުޅެން. ކަމަނާގެ ބައްޕާފުޅު އެޅުއްވި ޖަލުތަކަކީ ކޮންތަނެއްކަން އަދި ކިހާފެންވަރެއްގެ ތަނެއްކަން މިހުރިހާ ދުވަހު ނޭނގުނީތީ ދެރަވަން. އަދި ޖަލުގައި ދެން ތިބީވެސް އިންސާނުން ކަން ހަނދާންކޮށްދެން.\nފެބުރުއަރީ 18, 2018 21:26\nކޮން ކަމެއް އެބަފާ ތިދަރިންނަށް ނުކޮށްދެނީ. ދުނިޔޭގެ ލަދުހަޔާތްވެސް ހުންނަންވާނެ. ދަރިފުޅު ލޯބިން ބަލާ ބޮޑުކުރި ބައްޕަ ޖަލުގަ. ދަރިފުޅު މިނިސްޓިރީ ކަމުގަ. ދަރިފުޅާ ހިތްވަރުގަދަ ފިރިހެނެއްގެ ދަރިއެއްގެ ޙައްޤުއަދާކޮއްލަބަލަ. ތިކުރާ މިނިސްޓަރު ކަމަށްވުރެން ގުއިތަފާލުގަ ދަޑިން ތެޅިއްޔާ މާތާހިރުވާނެ.


galehiri: ބަޣާވާތުގެ ތަފާތު ވައްތަރުތައް\nބަޣާވާތުގެ ތަފާތު ވައްތަރުތައް\nރާއްޖޭގައި އެއިރެއްގައި އޮންނަ ވެރިކަމާދެކޮޅަށް ނޫނީ އެ ވެރިކަމެއްގައި ކުރާ ކަމަކާ ދެކޮޅަށް ރާއްޖޭގައި ކުރާ ކަންކަމަށް ކިޔާފައިވަނީ އެކި ނަންނަމެވެ. މިއީ ދިވެހިރާއްޖެއަށް "ޑިމޮކްރަސީ" ލެއްގުމުގެ މާ ކުރިންވެސް މިކަން ހިނގަމުންދާ ގޮތެވެ. މިނަމޫނާ ނަގާފައިވަނީ އިންސާނާގެ ހަށިގަނޑުގެ އެކި ހިސާބުތަކުގައި މުލިހި ޖެހުމުން މުލިހީގެ ނަން ބަދަލުވާ އުޞޫލުންކަމަށް ވެދާނެއެވެ.\nގިނަ އަނގަ ހުންނަ ކޮންމެ މުލިއްސަކީ "ވިޔާއްދަ" އެވެ. ނުވަތަ ކުޅަނދުރު ހަތާ މުލިއްސެވެ. ކަންފަތު ކޮރު ތެރޭ މުލިއްސެއް ޖަހައިފިނަމަ އެއަށްކިޔަނީ "ކޮރުވިޔާއްދަ" އެވެ. ލޮލުގެ ފަލަކޮޅުގެ އަޑީން ކަރުނަވަރު ތެރޭ މުލިއްސެއް ޖަހައިފިނަމަ އެއީ "އެސްނާޅި" އެވެ. ކިހިލިފަތް ދޮށުގައި މުލިއްސެއް ޖަހައިފިނަމަ އެއީ "ދިއްގޮނޑި" އެވެ. ފުރަގަސްފަރާތުގައި މުލިއްސެއް ޖަހައިފިނަމަ އެވަނީ "ބަވާސީ" އަކަށެވެ. ނަމަވެސް ލޮލުގެ ފަލަކޮޅުގެ އަޑީން ކަރުނަވަރު ތެރެއާއި ކިހިލިފަތްދޮށާއި ފުރަގަސްފަރާތް ނޫން ތަނެއްގައި ގިނަ އަނގަ ނެތި މުލިއްސެއް ޖަހައިފިނަމަ އެވާނީ ބަރާބަރު މުލިއްސަށެވެ. އެހެން ނަމެއް ނުކިޔާނެއެވެ. ކިޔާނީ "މުލިހި" އެވެ. ތަފާތަކަށްވާނީ އެކި ތަންތާނގައި ޖަހާ މުލިހީގެ ބޮޑުމިނާއި ދުޅަވާވަރާއި އޭގެ ސަބަބުން ތަދުވާ ވަރުގެ ކުޑަބޮޑުކަމެވެ.\nމާފިލާފުށީގައި ވަކި ވެރިކަމެއް ގާއިމުކޮށްގެން އުޅުއްވި ސާމިޔާ ފާށަނާކިލެގެފާނު އިސްކޮށް ހުންނަވައިގެން މާލެއިން އުތުރުގެ ބައެއް ރަށްރަށުގެ މީހުންނާ އެކީ މާލޭގައި އޮތް ރަސްކަމާ ދެކޮޅަށް ހަނގުރާމަކޮށް ގިނަ ބަޔަކު މަރުވެދިޔަ ނަމަވެސް އެއީ ސާމިޔާ ފާށަނާކިލެގެފާނު ކުރެއްވި ބަޣާވާތަކަށް ނުވެއެވެ. އެކަންވީ ބާވަތެއްގެ "ޅިޔަންފަހަވެރި މައްލަވަ" ކުރުމަކަށެވެ. މި މައްލަވައިގެ ނިމުމަކީ ސާމިޔާ ފާށަނާކިލެގެފާނު ރިހީގެ ހިލިހިލާއެއް ޖެއްސެވުމަށް ފަހު ފުވައްމުލަކަށް އަރުވާލައި އެރަށުގައި އަވަހާރަވެ ދިޔުމެވެ.\nޙާޖީ ޢިމާދުއްދީން ރަދުން ރާއްޖެއިން ބޭރުގައި ހުންނަވަނިކޮށް އެއްރެއަކު ފުރަމެންދަމު މުލީގޭ މަނިއްޕުޅު(ޝަމްސުއްދީން3 ރަދުން)ގެ ދެއަތްޕުޅުގައި2މީހަކު ހިފައިގެން ރަސްކަމުގެ ކޮއިލަށް ގެންގޮސް އެ މަނިއްޕުޅު ރަސްކަމުގެތަޚުތުގައި ވަޑުވައި ޙާޖީ ޢިމާދުއްދީން ރަސްކަމުން ޣަޒުލްކޮށްފިއެވެ. މިކަމަކަށް ބަޣާވާތެކޭ ކިޔާ އަޑެއް ނީވެއެވެ. މިކަމަށް ކިޔައިއުޅުނު އެއް ނަމަކީ "ނައިބުތުއްތު އޮޑިއަށްލުން" އެވެ. ނައިބުތުއްތު ހުންނަވާނޭ އެއްވެސް ގެއެއް މާލޭގެ ބިމުގައި ނެތިއްޔާ މާލެ ފަޅުތެރޭ ކޮންމެވެސް އޮޑިއެއްގައި ވެސް އެ މަނިކުފާނަށް ހުންނެވިދާނެތާއެވެ. މައްސަލައެއް ނޫނެވެ.\nޝަމްސުއްދީން ރަދުންގެ ދަރިކަލުން ޕްރިންސް ޙަސަން ޢިއްޒުއްދީން ރަސްކަމަށް އިސްނުކުރެވޭނެ ގޮތަކީ ކޮބައިތޯ ބެލުމަށް ކުރެވުނު ތަދުބީރުގައި ގާނޫނު އަސާސީއެއް ހެދި ފަހުން މާލޭގެ ގުޅަކުޅޭ ފަސްގަނޑަށް ބަޔަކު ނުކުމެ އެ ގާނޫނު އަސާސީ އޮތްތާކުން ދަމައިނެރެ އެ އެތި ވީދައި ކުދިކުދިކޮށްލިއެވެ. މިކަމަށް ކިޔައި އުޅުނު އެއްނަމަކީ "ހަވަރު އެއްވެލުން" އެވެ. ހަވަރު އެއްވެލުމަކީ އާދައިގެ ކުޑަކަމަކަށް ވެގެން ވެސް ނުވާނެއެވެ. އެހެނީ ހަމަ މިދުވަހު އެ ގާނޫނު އަސާސީގެ ދަށުން ކަނޑައެޅިފައި ތިއްބެވި ވަޒީރުންގެ ގިނަ ބޭފުޅުން ހަވަރަށް ދެއްވުމަށް ހަވަރު އެއްއަޑަކުން ގޮވަގޮވައި ތިއްބައި އެ ބޭފުޅުން ފޮނުވާލެއްވީ މުއްދަތެއްނެތި އޮޅުދޫކަރައަށެވެ. ކުޑަ ނަޞީބެއްނޫނެވެ.\nމުއްދަތެއް ނެތި އޮޅުދޫކަރައަށް ފޮނުވާލެއްވި ބޭފުޅުންގެ ތެރެއިން ވަޒީރުލްޙައްޤާނިއްޔާ ޙުސައިން ޞަލާޙުއްދީންގެ ބަގީޗާގެ އެ ދުވަހު ހަލާކުކޮށްލިއެވެ. އަދި ބަންޑާރަނައިބު އިބްރާހީމް ރުޝްދީ އެ މަނިކުފާނުގެ ގޭގެ އުނދޯލީގައި އޮންނަވަނިކޮށް ބިންމައްޗަށް ވައްޓާލައި އޮޅިއޮޅިމަތިން ދަމަމުން ނެރި ތަޅައި ހެދީ އިންސާނިއްޔަތު ކަމެއް ނެތިއެވެ. ނަމަވެސް މިކަމަކީ ބަޣާވާތެއް ނޫނެވެ. އެހެންވާކަށް ވެސް ނެތްތާއެވެ. ކަމަކީ އޭރު އޮތް ރަސްކަމާ ދެކޮޅަށް ހިންގި ކަމެއް ނޫނިއްޔާއެވެ. ރަސްކަމާ އެއްކޮޅަށް ހިންގި ކަމެކެވެ. އެހެންވީމާ މިކަމުގެ ނަމަކަށްވީ "މޮޓަރުބޯޓްގެ ގަނޑުބަޑު" އެވެ. ރީތި ނަމެކެވެ. މިކަމާ ގުޅިގެން ދެން ހިނގީ އަނެއް ކޮޅުގެ ކަމެކެވެ. ރަސްކަމާ ދެކޮޅުގެ ކަމެކެވެ. ޝަމްސުއްދީން ރަދުން ރަސްކަމުން ޣަޒުލްކޮށް، އެ ރަދުންގެ ދަރިކަލުން ޕްރިންސް ޙަސަން ޢިއްޒުއްދީނާ އެކީ ފުވައްމުލަކަށް ފޮނުވައިލީއެވެ. ނަމަވެސް މި ކަމެއް ބަޣާވާތަކަށް ނުވެއެވެ. ބާވަތެއްގެ ގަނޑުބަޑެކެވެ. ކުރީގެ ގަނޑުބަޑުގެ ނަމުގެ ކުރިއަށް އައީ މޮޓަރުބޯޓެވެ. މިފަހަރު ހެންވޭރު ގަނޑުވަރެވެ. "ހެންވޭރު ގަނޑުވަރުގެ ގަނޑުބަޑު" އެވެ.\nމުޙައްމަދު އަމީން ދޮށިމޭނާ ކިލެގެފާނުގެ ވެރިކަމުގައި ސަރުކާރުން ކުރައްވާ ބައެއް ކަންކަމާމެދު ހިތްހަމަނުޖެހިގެން އެކަންކަން ރަނގަޅުވޭތޯ ބޮޑު ތިލަދުންމަތީ 552 އުޅަނދުގައި 7452 މީހުން މާލެ ދިޔުމުގެ ނަތީޖާއަކީ އޭގެ ތެރެއިން ބައެއް މީހުންގެ ބުރިހަން ނަގައި އިހާނެތި ގޮތުން އެ ތާނގައި ލޮނުމިރުސް އުނގުޅައި ރަށްރަށަށް އަރުވާލުމެވެ. މި ކަންތައްގަނޑަށް ކިޔާ އަޑުއިވެނީ "އުތުރު ގަނޑުބަޑު" އެވެ. ބަޣާވާތެއް ނޫނެވެ.\nފުރަތަމަ ޖުމްހޫރިއްޔާގެ ރައީސް މުޙައްމަދު އަމީން ރާއްޖެއިން ބޭރުގައި ހުންނަވަނިކޮށް އެ މަނިކުފާނުގެ ވެރިކަން ވައްޓާލި ވައްޓާލުމަށް ބަޣާވާތެކޭ ކިޔާތީ އަޑެއް ނާހަމެވެ. އެ ފަހަރު އޮޅުވާލައިގެން އެ މަނިކުފާނު މާލެ ގެނެސް ދޫނިދޫގައި ބަންދުކުރިއެވެ. ދޫނިދޫގައި ހުންނަވަނިކޮށް ރޭވިފައިވާ ކަމެއްގެ ތެރެއިން އެ މަނިކުފާނު މާލެގެނެސް ހަށިކޮޅަށް އަރައިގަނެ ބިންމައްޗަށް ވައްޓައިލައި އެ މީހެއްގެ އަތުގައި ޖެހުނު އެއްޗަކުން އެ މީހަކު ހިތަށްއެރި ގޮތަކަށް އެ މަނިކުފާނުގެ ގައިކޮޅުގައި ތަޅައި ދަމާކޫއްތާ ގެންގޮސް ބޮޑުއިސްޓޯރުގެ ތަޅަންމައްޗަށް ބަންޑުން ވައްޓައިލައި އެ ތަނުން ގެންގޮސް މާލެފަޅުތެރޭ އޮތް ބޮއްކުރާ ތެރެއަށް ގުޅައަކަށް ޖެހީ އިސްތަށިފުޅާއި ނޭފަތްޕުޅާއި އަދި އަނގަފުޅުން ވެސް ލޭފޮދު އޮހެރެމުން ދަނިކޮށެވެ. ކޮންމެގޮތަކުން ބެލިކަމަށް ވިއަސް މި ކަމަކީ ވަކި ބަޔަކަށް މާ ބޮޑު ކަމަކަށްނުވާ ކަމެކޭ ހީވެއެވެ. ކަމަކީ "ފުރަތަމަ ޖުމްހޫރިއްޔާ އުވުން" ވިއްޔާއެވެ. ބަޣާވާތެއް ނޫނެވެ.\nމުޙައްމަދު ފަރީދު ރަދުންގެ ރަސްކަމުގައި ދެކުނު ތިން އަތޮޅުގެ ރައްޔިތުންނަށް ބައެއް ކަހަލަ ކަންކަމުގައި ދަތިތަކެއް މެދުވެރިވުމުން އެބައިމީހުން ދިރިއުޅުމަށް ކުރާ މަސައްކަތަށް ވަރަށްބޮޑު ދައްޗެއް މެދުވެރިވިއެވެ. މިހެންވުމުން އެ ކަންކަމާ އެބައިމީހުން ހިތްހަމަނުޖެހިފައިވާ ދަނޑިވަޅެއްގައި ފުރުޞަތުގެ ބޭނުންހިފައި އެ ދިދައަށް އިރުއޮއްސުމެއް ނުވާ އިނގިރޭސީންގެ ބަޔަކު ބައެއް މީހުންގެ ބޮލަށް ވަދެގެން އޭރު ރާއްޖޭގައި އޮތް ސަރުކާރާއި ވަކިކުރުވައި އެ ތިންއަތޮޅުގައި ވަކި ވެރިކަމެއް ކުރުވިއެވެ. މި ކަން ހިމެނިގެން ދިޔައީ ދުނިޔެ ހެއްދެވީއްސުރެ މިހާތަނަށް ދުނިޔޭގައި ނުހިނގާ ވަރުގެ ބޮޑުވެގެންވާ ބަޣާވާތަކަށެވެ. މަޝްހޫރު "ދެކުނުގެ ބަޣާވާތު" އެވެ. "މަގޫދަނޑި ސަރުކާރު" އަށެވެ. "ފެންބައްޑާ ސަރުކާރު" އަށެވެ. ނަމަވެސް މުޙައްމަދު ފަރީދު ރަދުންނާއި އެ ރަދުންގެ ބޮޑުވަޒީރު އިބްރާހީމް ނާޞިރުގެ ހަށިކޮޅަކަށް ދެކުނުގެ ތިންއަތޮޅުގެ އެއްވެސް ބަޔަކު އަރައިގަނެ ލޭ އޮހޮރުވުމަކަށް ގެންދާކަށް ނޫޅެއެވެ. މިހެންމެ ލަންޓަންތަކުގެ ހޮޅިދަނޑިއެއްގެ ދެ ފަރާތަށް އެއިން ބޭފުޅެއްގެ ދެ ފައިންޕުޅު ގެންގޮސް އިރާލުމަކަށް ވެސް ބޭނުމެއް ނުވެއެވެ. އަދި އެއިން ބޭފުޅެއްގެ ކުރިމަތިފުޅު ފަރާތުގައި ޖެހުން ފަދަ ލާއިންސާނީ ވަޙުޝީކަމެއް ކުރާކަށް ވެސް ދެކުނުގެ ތިން އަތޮޅުގެ އެއްވެސް މީހަކު ނޫޅެއެވެ.\nދިވެހިރާއްޖެ މިހާތަނަށް ދެކިފައިނުވާ ފަދަ އަނިޔާވެރި ޕޯޗްގީޒުންގެ 17 އަހަރުގެ އަޅުވެތި ވެރިކަމުން ރާއްޖެ ސަލާމަތްކުރެއްވުމަށް އުތީމު ތިންބެއިން ކުރެއްވި މަސައްކަތުގައި ދެ ހާޖީންނާއި ދަންޑަހެލުގެ އިތުރަށް ދެކުނު ތިން އަތޮޅުގެ މުޖާހިދުން ބައިވެރިވެ ލަޝްކަރެއް އެކުލަވާލައި މި މަސައްކަތަށްޓަކައި އައްޑޫ ހިތަދޫ ކޯއްޓެއާއި އަދި ހުވަދޫ ގަމު ކޯއްޓޭ ބޭނުންކުރިކަމަށް ވެސް ބޭރުގެ ތާރީޚު ޢިލްމުވެރިއެއްކަމަށްވާ އެޗް.ސީ.ޕީ ބެލް ވެސް ލިޔުއްވާފައިވެއެވެ. މިއީ ދެކުނު ތިން އަތޮޅުގެ ބަޔަކު ކުރި ކޮންކަހަލަ ކަމެއްބާވައެވެ. މާތްވެގެންވާ އިސްލާމްދީނާއި ގައުމަށްޓަކައި އެބައިމީހުން ކުރި ކަމެއްބާވައެވެ. ނޫނީ މިކަން ވެގެންދާނީ "ދެކުނުގެ މުސްކުޅި ބަޣާވާތު" އަށް ނޫން ބާވައެވެ. (ނުނިމޭ)


Anhenun Chocolate kaa hihvanee keeve?\nއަންހެނުން ޗޮކްލެޓް ކާ ހިތްވަނީ ކީއްވެ؟\nއާދަޔާ ހިލާފަށް ޗޮކުލެޓް ކާހިތްވާ ދުވަސްތައް އާދޭ ހެއްޔެވެ؟ ނޫނީ ޗޮކްލޭޓްގެ ރަހަ ލާ އެއްޗެއް އެއްގޮތަކަށް ވެސް ނުކައި ނުހުރެވޭފަހަރު އާދޭ ހެއްޔެވެ؟ މިކަމެއް ދިމާވަނީ ގިނަ ފަހަރަށް އަންހެނުންނަށެވެ. ބައެއް މީހުން އެވަރަށް ޗޮކްލެޓު ކާ ހިތް ވަނީ ކީއްވެތޯ ބަލާލަމާ ހިނގާށެވެ.\nއެކި މީހުން ޗޮކުލޭޓް ކާ ހިތް ވަނީ އެކި ސަބަބުތަކާ ހެދި އެވެ. އެހެންނަމަވެސް ރިސާޗުން ދައްކާގޮތުގައި ފިރިހެނުންނަށްވުރެ ބޮޑަށް އަންހެނުން ޗޮކްލެޓް ކާ ހިތްވެއެވެ. ޗޮކުލޭޓް ކާ ހިތް ވަނީ ކޮންމެހެން ހަށިގަނޑުން ޗޮކުލޭޓް މަދުވެގެން ނޫން ކަމުގައި ވިއަސް އެއީ ޗޮކްލޭޓްގައި ހުންނަ މާއްދާއެއް ކަމުގައިވާ މެގްނީޒިއަމް އާއި އެންޓިއޮކްސިޑެންޓް ގެ ސަބަބުން ކަމުގައި ވެދާނެ އެވެ. އަދި ޗޮކުްލެޓު ގެ ސަބަބުން ސިކުނޑިއަށް ވެސް އަސަރުތަކެއް ކުރާ ކަމުގައި ވަނީ ހޯދިފަ އެވެ. ޗޮކްލެޓް ގެ ސަބަބުން ސިކުނޑީގައި ނިއުރޯޓްރާންސްމިޓާސް އާއި ޑޮޕަމައިން އިތު ރުކޮށްދިނުމުން މީހާއަށް އުފާވެރިކަން ގެނެސްދެއެވެ.\nއަދި މީގެ އިތުރުން ޗޮކުލޭޓް ކާހިތްވުމަކީ މާބަނޑުދުވަސްވަރާއި މައްސަރުކަންތައް ލައިގަނެގެން އުޅޭއިރު އަންނަ ހޯމޯންތަކަށް އަންނަ ބަދަލެއްގެ ސަބަބުން ކަމަށްވުމަކީ އެކަށީގެންވާކަމައް ކަމަށް ދިރާސްތަކުންދައްކައެވެ. މިގޮތުން މެގްނީޒިއަމްގެ ބައި މަދުވުމާއި ނިއުރޯޓްރާންސްމިޓާސް އަށް އަސަރުކުރުން މިއީ މި ސަބަބާއި ހުރެ ވާކަމެއް ކަމުގައިވުން އެކަށީގެންވެއެވެ.\nއެންމެ ގިނައިން މެގްނީޒިއަމް އެކުލެވިގެންވާ ކާނާ އަކީ ޗޮކްލެޓެއް ނޫނެވެ. އެހެންނަމަވެސް މެގްނީޒިއަމް މާއްދާ ގިނަ ދިހަ ކާނާތަކުގެ ތެރޭގައި ޗޮކުލެޓް ހިމެނެއެވެ. އަދި ޗޮކުލެޓަކީ މެގްނީޒިއަމް ގިނަ ކާނާތަކުގެ ތެރެއިން މީހާއަށް އުފާވެރިކަން ( ނިއުރޯޓްރާންސްމިޓާ އަދި ޑޮޕެމައިން އުފެއްދައިގެން) ގެނެސްދޭ އެއްޗެއްކަމުން ހޯމޯން އިމްބެލެންސެއްގައި ޗޮކުލޭޓް ކާހިތްވެއެވެ.\nއެކި ބާވާތުގެ ފެހިކަން ކުލަ ގަދަ ފަތާއި ، ތީނި، އެވޮކާޑޯ އަދި އެކި ބާވަތް ބާވަތުގެ ނަޓްސްގެ ކޮންމެ ގްރާމެއްގައި މެގްނީޒިއަމް ހުންނަ ވަރު ގިނައެވެ. އެހެންނަމަވެސް ޑާކް ޗޮކުލެޓްގެ ކޮންމެ 100 ގްރާމެއްގައި 327 މިލިގްރާމްގެ މެގްނީޒިއަމް ހުރެއެވެ. އަދި ގިނަ މީހުންނަކީ ހަށިގަނޑުގައި މެގްނީޒިއަމްގެ ބައި މަދުވެފައި މީހުން ކަމުން ޗޮކުލޭޓް ކާ ހިތްވެދާނެއެވެ. އެހެންނަމަވެސް ހަށިގަނޑަށް ބޭނުންވާ މެގްނީޒިއަމް ހަމައެކަނި ޗޮކުލެޓުން ހޯދުމަކީ ބުއްދިވެރިގޮތެއް ނޫނެވެ.\nޗޮކުލޭޓާއި މީހާގެ ސިކުނޑި\nއެންމެ ބޮޑަށް ޗޮކުލެޓު ކާ ހިތް މިވަނީ އޭގެން ސިކުނޑިއަށް އަސަރުކުރާގޮތުންނެވެ. ޗޮކުލެޓް މީރުވެފައި ކޮންމެ މީހާކަށްވެސް ޗޮކުލެޓެއް ކާލުން މި އޮންނަނީ ވަރަށް ގަޔާވާކަމަކަށްވެފައެވެ. މީގެ ސަބަބުން ޑޮޕެމައިން ބޭރުކޮށްދެއެވެ. އަދި ސިކުނޑީގައި ސެރޮޓޯނިއަން އިތުރުކޮށްދެއެވެ. ސެރޮޓޯނިއަން އަކީ ސިކުނޑީގައި މީހާގެ މުޑާއި، ނިދުމާއި އަދި ހާސްކަން ފިލުވާލާން އެހީތެރިވާ ނިއުރޯޓްރާންމިޓާއެވެ. މައްސަރުކަންތަށް ލައިގަންނަން ހަފްތާއަކަށްވުމުން އަންހެނުންގެ ސިކުނޑީގެ ސެރޮޓޯނިއަން ދަށްވެއެވެ. އެހެންކަމުން މި ދުވަސްވަރު ޗޮކުލެޓް ކާހިތްވަނީ މި ސަބަބާއި ހުރެކަމީ އަކަށީގެންވާކަމެކެވެ. ޗޮކުލެޓުގައި ތިއޯބްރޮމައިން ކިޔާ މާއްދާއެއްވެސް އެކުލެވިގެންވެއެވެ. އަދި މީގެ ސަބަބުން ހިތުގެ ވިންދު އަވަސްކޮށްދީ ގައިގަ ހަކަތަ އިތުރުކޮށްދެއެވެ.\nޗޮކުލެޓާއި އެންޓި އޮކްސިޑެންޓްސް\nޗޮކުލެޓުގައި ރަނގަޅުވަރަކަށް ފްލަވޮނޮލްސް ހިމެނެއެވެ. މިއީ މީހާ މުސްކުޅިވުމުން ދުރުކޮށްދޭ އަދި ލޭދައުރުވުމާއި ލޭގެ ޕްރެޝަރު ރަނގަޅުކޮށްދޭ އެއްޗެކެވެ. އަދި މީގެ އިތުރުން ފްލެވޮނޮލްސްގެ ސަބަބުން ލޭހޮޅިތަށް އިލާސްޓިކްކޮށްދެއެވެ.\nއެހެންނަމަވެސް ޗޮކުލެޓަކީ އޭގައި ވަރަށް ގިނަ އަދަދަކަށް ހަކުރު ހިމެނޭ އެއްޗެކެވެ. އަދި ކޮމާޝަލްކޮށް އުފައްދާ ޗޮކުލެޓަކީ ކޯން ސިރަޕްވެސް ގިނަ އެއްޗެއްކެވެ. މިއީ އޭގެން ހަށިގަނޑަށް ގެއްލުންދޭއެއްޗެކެވެ. ހައިކޮލިޓީ ޗޮކުލެޓް މެދުމިންވަރަކަށް ކެއަސް ޗޮކުލޭޓް ކާހިތްވާނަމަ ހަށިގަނޑުގެ މެގްނީޒިއަމް ލެވެލް ޗެކްކުރުމަށްފަހު، ނިންޖާއި ސްޓްރެސް މަދުކުރުމަށް އިސްކަންދޭށެވެ.


Covid-19: Raajje In Beyrugai Thibi Dhivehinnah Eheevumah Zakat Fund In3Million Haradhu Koffi - Vaguthu\nކޮވިޑް-19: ރާއްޖެއިން ބޭރުގައި ތިބި ދިވެހިންނަށް އެހީވުމަށް ޒަކާތު ފަންޑުން ތިން މިލިއަން ހަރަދުކޮށްފި\nރޭ ރާއްޖެ ޓީވީގެ "ފަލަ ސުރުހީ" ޕްރޮގްރާމްގައި ވާހަކަ ދައްކަވަމުން މިނިސްޓަރު ވިދާޅުވީ، ޒަކާތު ފަންޑުގައި ހުންނަ ފައިސާ ބޭނުން ކުރުމަށް ވަކި ހާއްސަ އުސޫލެއް ކަނޑައެޅިފައި އޮންނަ ކަމަށެވެ. އެގޮތުން އެ ފައިސާ ހަރަދު ކުރަނީ ޒަކާތު ފަންޑާ ގުޅޭ ކޮމިޓީ އާއި އިލްމުވެރިން ތިއްބަވާ ޒަކާތު ފަންޑު އެޑްވައިޒަރީ ބޯޑުން ހުއްދަދޭ ކަންތައްތަކަށް ކަމަށް އިސްލާމިކް މިނިސްޓަރު ވިދާޅުވިއެވެ.\nކޮވިޑް-19ގެ ސަބަބުން ރާއްޖެއިން ބޭރުގައި ތާށިވެފައި، ހާލުގައި ޖެހިފައިވާ މީހުންނަށް ކޮންމެވެސް ކަހަލަ އެހީއެއް ވުމަށް ޒަކާތު ފަންޑުން3މިލިއަން ރުފިޔާ ހަރަދު ކޮށްފައިވާކަމަށްވެސް މިނިސްޓަރ ވިދާޅުވިއެވެ.\n"އެނގިވަޑައިގަންނަވާނެ މިހާރު ސަރުކާރަށް ދިމާވެފައިވަނީ ވަރަށް ބޮޑު ހާދިސާއެއް. ކޮވިޑް-19 އާއި ގުޅިގެން ރާއްޖެއިން ބޭރަށް ގޮސްތިބި ހާލުގައި ޖެހިފައި ތިބި ފަރާތްތަކަށް އެހީ ވުމަށްޓަކައި ސަރުކާރުން ވަރަށް ބުރަ މަސައްކަތްތައް އެބަ ކުރައްވާ. ވަރަށް ބައިވަރު ފައިސާތަކެއް އެބަ ހަރަދު ކުރައްވާ. މި ހަރަދު ކުރައްވަމުން ގެންދަވާއިރު، އަޅުގަނޑުމެން ޒަކާތު ފައިސާއިން3މިލިއަން ރުފިޔާ އެބޭފުޅުންނަށް، އެއީ ކޮންމެވެސް ސަޕޯޓެއް ދިނުމުގެ ގޮތުން ޒަކާތު ފައިސާއިން އަޅުގަނޑުމެން ވާނީ ހަރަދު ކޮށްފައި" މިނިސްޓަރު ވިދާޅުވިއެވެ.\nބޭރުގައި ތިބި ދިވެހިންނަށް އެހީވުމުގައި ބޭސްފަރުވާ އަށް ގޮސް، އަނބުރާ ނާދެވި ތާށިވެފައިވާ ފަރާތްތަކަށް އިސްކަން ދޭނެ ކަމަށް ސަރުކާރުން ވަނީ މީގެ ކުރިން ބުނެފައެވެ. އެގޮތުން އަވަށްޓެރި ސްރީލަންކާ އަދި އިންޑިއާގައި ތިބި ބައެއް މީހުން މިހާރު ވަނީ ރާއްޖެއަށް ގެނެސްފައެވެ. އަދި މެލޭޝިޔާގައި ތިބި ދިވެހިންގެ ތެރެއިން އެނބުރި ރާއްޖެ އަންނަން ބޭނުންވާ ދިވެހިން ގެނައުމުގެ މަސައްކަތް މިހާރު ދަނީ ކުރަމުންނެވެ.\nއޭޕްރީލް 7, 2020 15:30\nޥަރަށް ދެރަކކކަ ކަމެއް ތީ ރާއްޖޭގައި ތިބި ނިކަމެތި ރައްޔިތުންނަށް އެހީތެރި ކަމެއް ނުދީ ރާއްޖެ ކަމުނުދާތީވެ ރާއްޖެއިން ބޭރުގައި ދިރިއުޅެމުންދާ މީހުނަށް އެހީވަނީ އެކ ކަމަ ކު މިތާ ދިރި އުޅޭ ނި ކަމެތިންނަށް އެހީތެރި ކަމެއް ނުލިބޭ ހުރިހާ ފައިސާއެއް ބޭރުގަ މަޖާ ކުރަން އުޅުނު މީހުންނަށް ވލށެވެ.\nއޭޕްރީލް 7, 2020 15:35\nމިއީ ފައިސާކޮޅު ދަވާލަން ލިބޭ ރަނުގެ ފުރުސަތެއް އެންމެ އެތިކޮޅެއްވެސް ހުއްޓާ ދޫކޮށްނުލާތި އެކި ނަންނަމުގަ ފައިސާކޮޅު ބަނޑުއަޅާލާފަ ރައްޔިތުން ބޮލުގަ ބަދުނާމު އަޅުވާލާ ތިބެފަ ބޮޑު ކަމަކާ ލައިގަތީމަ ދެން ނޯންނާނެ ހަރަދު ކޮށްލާނެ ލޯލާރިއެއްވެސް\nއޭޕްރީލް 7, 2020 15:37\nމަގޭ ދަރިވެސް ހުރީ ބޭރުގަ ކިޔަވަން.\nތިތަނަކުން 1 ރުފިޔާވެސް ނުލިބެ .\nނުވިތާކަށް މިއަދު މެލޭ އށް ފޮނުވަން ޕެކޭޖް ހަދާ ހުރިހާކަމެއް ކުރީމަ ބުނެފި 500 ގަ ނުހިމެނެޔޯ\nެކަމް މިއަދު 9.30 ގަ ފޯމް ހުށައެޅުމުން ޖަވާބު ލިބުނީމަ ހުރިހާކަމެއް މި ކުރީ .\nއޭޕްރީލް 7, 2020 15:52\nހަމަ ތިޔަގޮތަށް ޕެންޝަން ފައިސާވެސް ދީބަލަ އޭގެ ހައްޤުވެރިންނަށް.\nއޭޕްރީލް 7, 2020 16:05\nކާކަށް ކޮންފައިސާއެއް ކޮންކަމަކަށް ދީނީ. ހަމަ ބޭރުގަ ތިބި މީހުންނަށް އެހީވުމަށޭ ބުނީމަ ކޮން އެހީއެއްތޯ ދެއްވީ. އަަހަރެމެން މިތިބީ ބޭރުގަ. އެއްވެސް އެހީތެރިކަމެއް ނުލިބޭ. ވާވަރު ކަންކަމުގެ ވާހަކަ ދައްކަވާ. ތެދެއް ގާތް މީހުންނަށް އެމްބަސީން ކަންތައް ކޮށްދޭ. ކިއުގައި ނުޖެހި އެތައް ފޮށިގަނޑެއް އެކި ފަރާތްތަކުގެ ނުފޫޒުގެ ތެރެއިން ބޯޓައް އެރުވި އެތައް ބަޔަކު. އަނެއް ބަޔަކު ރައްދައްކާ އަވީގައި ތިން ގަޑިއިރު ތިބި.\nއޭޕްރީލް 7, 2020 16:08\nތީ ވަރަށްބޮޑު ބޭއިންސާފެއް. އެމީހުން ރާއްޖެއިން ބޭރުގަތިބީ ކޮން ބޭނުމެއްގަތޯ ބެލުނުބާ؟ އެމީހުނަށްވެސް ރާއްޖެއައިސް އެމީހުންގެ ގެދޮރުގަ އުޅުމުގެ އޮޕްޝަން އޮތްއިރު، މާލޭގަ ކުއްޔަށް އުޅޭތަންތަނުގެ ކުލި ކުޑަކޮށްނުދީގެން ވަޒީފާގެއްލިގެން ކުލިނުދެއްކިގެން ރަށަށްދާންޖެހުނު މީހުންގެ ހައްގުތައް ކޮބާ؟\nއޭޕްރީލް 7, 2020 16:52\nޒަ ކާތު ފައިސާ އަ ކީ ފަންޑެއް ނޫން.. އެއީ ޒަ ކާތް ހައްގުވާ ބަޔެއްގެ ހައްގެއް. އެއީ ކަލޭމެން އެ ކި އެ ކި ކަން ކަމައް އެހީވާން ހަދާ ފަންޑެއްނޫން. ޒަ ކާތުގެ އަޅު ކަން އަދާ ކުރުމައް މީހުން ދީފަ ހުންނަ ޒަ ކާތުފައިސާ ބެހޭނީ ދީނުގައި ކަނޑަ އަޅާފައި ހުންނަ އޭގެ ހައްގުވެރީންނައް. ކަލޭ ޕޯޕު ހެދިފަ ޒަ ކާތު ފައިސާ ހިތައް އެރިގޮތަ ކައް ނުބެހޭނެ. ޚަބަރުދާރު.\nއޭޕްރީލް 7, 2020 16:56\nޒަ ކާތުގެ3މިލިޔަން އެއީ ގާތްގަނޑައް 1000 ނި ކަމެތި އަދި މިސް ކީނު އާއިލާތަ ކުގެ ހައްގެއް. މި ކަންތައް ހުއްޓުވުމައް އިބޫސޯލިހަށާއި ސަރު ކާރައް ގޮވާލަން. ޒަ ކާތު ލާރިޔަ ކީ ދީނުގައި ކަނޑަ އަޅާފައިވާ ވަ ކި ބަޔެއްގެ ހައްގެއް.\nއޭޕްރީލް 7, 2020 17:23\nތިފެންވަރުގެ މީހުން އަދިވެސް ތަނެއް އޮތީޔާ ބޯގަޅާތި. ސަރުކާރުން ކުރަންޖެހޭކަމަކީ އެމީހުންނައް ގައުމައް އެނބުރި އާދެވޭނެ އިންތިޒާމ ހަމަޖައްސައި ދޭންވީ. އެމީހުން އަމިއްްލަޔައް ޚަރަދު ކުރަންޖެހޭނީ. ބޭސްފަރުވާޔަކައް ނޫން ތިތާ ގިނައީ ނާޗަރަންގީ ކުޅެން ގޮސް ތިބި ދެއްކުންތެރީން .ނުފޯރާފޮތިން ފޫގަޅަން އުޅުނީމަ ފެންނާނީ ...............\nއޭޕްރީލް 7, 2020 17:25\nތިފެންވަރުގެ މީހުން އަދިވެސް ތަނެއް އޮތީޔާ ބޯގަޅާތި. ސަރުކާރުން ކުރަންޖެހޭކަމަކީ އެމީހުންނައް ގައުމައް އެނބުރި އާދެވޭނެ އިންތިޒާމް ހަމަޖައްސައި ދޭންވީ. އެމީހުން އަމިއްްލަޔައް ޚަރަދު ކުރަންޖެހޭނީ. ބޭސްފަރުވާޔަކައް ނޫން ތިތާ ގިނައީ ނާޗަރަންގީ ކުޅެން ގޮސް ތިބި ދެއްކުންތެރީން .ނުފޯރާފޮތިން ފޫގަޅަން އުޅުނީމަ ފެންނާނީ ...............\nއެންސްފާއިން ހަރަދުކުރި ވާހަކަ މަބުރޫކު ބުނީ. ތިޔަ ލާރިތައް ކާލީ ޔަގީން\nއަޖައިބެއް ރާއްޖެއިން ބޭރުގައި ތަ ތިބެނީ ހާލުގައި ޖެހިފަ ތިބޭ ދިވެހިން. މަ ހީކުރީ ރާއްޖެއިން ބޭރުގައި ދިރިއުޅެނީ ފޯރާ މީހުން ކަމަށް. ރާއްޖޭގައި އަނގަ އާއި އަތާ ދިމާ ނުވާ މީހުން މީ މަހުޖަނުންނަށް ދޯ އެވީ\nއޭޕްރީލް 7, 2020 18:46\nކޮންގޮތަކުންތޯ ތި އެހީވީ. މި ސުވާލަށް ޖަވާބް ދެއްބަ . މަ ވެސް މިހުރީ ބޭރުގަ ތާށިވެފަ\nއޭޕްރީލް 7, 2020 19:50\nބަލަ ބޮޑު އަގުގައި ޓިކެޓް ވިއްކާފަ ނުޖެހޭ ފަންޑުން ޚަރަދު ކުރާކަށް ބޯޓް ފުލް ވަންދެން މީހުން ގެނައި. ކޮބާ ޓިކެޓް ލާރި. ކިޔާއެއްޗެއް ކުރާކަމެއް ދިމައެއް ނުވޭ ސޯލިޙްއިސްތިއްފާ ނާޤާބިލް ސަރުކާރު. ރ. ޔާމީން ނަންވާނީ. ސޯލިޙްގެ ނަމަ ދިމާނުވޭ. ކާލާދަވާލާ . ... .....\nއޭޕްރީލް 8, 2020 00:22\nއާދާގެ ދެރަ ނިކަމެތި މީހަކު ބައްޔެވެގެން ތިފަންޑުން އެހީ ތެރިކަމަކަށް އެދި ފޯމް ހުޝައެޅީމަ ލިބުނު ޖަވާބަކީ އެ ފައިސާއިން ބޭސް ފަރުވާއަށް އެހީ ދެވެން ނެތްކަމަށް އެކަމު ތަނަވަސަކަން ހުރި ބަޔަކަށް އެހީ ވާންވީމަ ހަމަ އޯކޭ.\nއޭޕްރީލް 8, 2020 15:50\nއެމްޑީޕީއިން ގައުމު ދަވާލާ ހުސްކޮއްލައިފި


އާއިލީ ޑޮކްޓަރުންގެ ޕްރޮގުރާމާއި އެކު އާސަންދަ ސުވާލެއްގެ ތެރެއަށް؟ — Ihavandhoo.com\nއާއިލީ ޑޮކްޓަރުންގެ ޕްރޮގުރާމާއި އެކު އާސަންދަ ސުވާލެއްގެ ތެރެއަށް؟\n26 ޖޫން 2014 1 މުހައްމަދު އަކްރަމް\nއާއިލީ ޑޮކްޓަރުންގެ ޕްރޮގުރާމާއި އެކު އާސަންދަ ހިދުމަތް ކުރިއަށް އޮތްތާނގައި ލިބޭނެގޮތާއި މެދު ސުވާލު އުފެދިއްޖެއެވެ. އާއިލީ ޑޮކްޓަރުގެ ޕްރޮގުރާމުއި ރަޖިސްޓްރީ ކުރަން ފެށުމަށް އިހަވަންދޫ ސިއްހީ މަރުކަޒުން ކޮށްފައިވާ އިއުލާނުގައި ވަނީ ސަރުކާރުގެ ސޯޝަލް އިންޝިއުރެންސް ނިޒާމު [އާސަންދަ] ގެ ދަށުން ފަރުވާ ހޯދަން ބޭނުންވާ ފަރާތްތަކުން ޞިއްޙީ ޚިދުމަތް ހޯދުމަށްޓަކައި ކޮންމެ ދިވެހި ރައްޔިތަކު މި (އާއިލީ ޑޮކްޓަރުންގެ) ނިޒާމަށް ރަޖިސްޓްރީ ވާން ޖެހޭކަމަށެވެ.\nމިހާހިސާބުން އުފެދޭ ސުވާލަކީ އާއިލީ ޑަކްޓަރު ޕްރޮގުރާމުގައި ރެޖިސްޓްރީ ނުކުރާ ފަރާތްތަކަށް ދެން އާސަންދައިގެ ހިދުމަތް ލިބޭނެކަމާއި މެދު އުފެދޭ ސުވާލެވެ؟ މިސުވާލުގެ ޖަވާބަހޯދުމަށް މަސައްކަތްތަކެއް ކޮށްލީމެވެ.\nއިހަވަންދޫ ސިއްހީ މަރުކަޒުގެ ބަސް\nއިހަވަންދޫ ސިއްހީ މަރުކަޒުގެ މުވައްޒަފަކަށް ގުޅާލުމުން އެބޭފުޅާ ބުނީ އާއިލީ ޑަކްޓަރު ޕްރޮގުރާމުގައި ބައިވެރިނުވިއަސް އާސަންދައިގެ ހިދުމަތް ލިބޭނެ ކަމަށާއި، އެމަރުކަޒުން ކޮށްފައިވާ އިއުލާނަކީ އެކޮޅުން (ހެލްތު މިނިސްޓްރީން) ފޮނުވާފައިވާ ގޮތަށް ކޮށްފައިވާ އިއުލާނެއް ކަމަށެވެ. އެމަރުކަޒުން ކޮށްފައިވާ އިއުލާނުން، އާއިލީ ޑޮކްޓަރު ޕްރޮގުރާމަށް ރަޖިސްޓުރީ ނުކުރާ ފަރާތްތަކަށް ދެން އާސަންދައިގެ ހިދުމަތް ނުލިބޭނެކަމަށް ދޭހަވާކަމަށް އެމުވައްޒަފުވެސް އެއްބަސްވެއެވެ.\nސަރުކާރުގެ ސޯޝަލް އިންޝިއުރެންސް ނިޒާމު [އާސަންދަ] އިގެ ބެލެނެރިވެރި ފަރާތް ކަމުގައިވާ އެންސްޕާޔާވެސް އެކަން އޮންނަގޮތް ސާފުކުރުމަށް ގުޅާލީމެވެ. "ތިކަން ސާފުކުރަން މިކޮޅަށް ވަރަށް ގިނައިން މީހުން އެބަގުޅާ! އަޅުގަނޑުމެންގެ އޮފިހަކުން ހަމަގާމުވެސް އެއްވެސްތާކަށް ނާންގަ ވަކި ޕްރޮގުރާމެއްގައި ރަޖިސްޓްރީ ކޮށްގެންނޫނީ ދެން އާސަންދަ ނުލިބޭނެކަމަކަށް.." އެންސްޕާގެ މުވައްޒަފަކު ބުންޏެވެ.\nހެލްތް މިނިސްޓްރީގެ ބަސް\nމިކަމުގައި ހެލްތް މިނިސްޓްރީގެ ބަހެއް ހޯދާލުމަށް ކުރެވުނު މަސައްކަތުން މައުލޫމާތު ދެވޭވަރުގެ ފަރާތަކާއި ބައްދަލުވާގޮތެއް ނުވިއެވެ. އާއިލީ ޑަކްޓަރ ފުރަގުރާމުގައި އަތޮޅަކަށް ކަނޑައަޅާފައި ހުންނަ ކޯޑިނޭޓަރަކު ނަން ނުޖެހުމަށް އެދި ބުނީ އާއިލީ ޑަކްޓަރު ޕުރޮގުރާމުގައި ބައިވެރި ވުމަކީ ދެން އާސަންދަ ހޯދުމަށް އަމަލުކުރަން ޖެހޭގޮތްކަމަށާއި، އެޕްރޮގުރާމުގައި ރަޖިސްޓުރީ ނުވާ ފަރާތްތަކަށް އާސަންދަ ދެންލިބޭނެކަން ނުވަތަ ނޫންކަންވެސް އޭނާއަށް ނޭގޭކަމަށެވެ.\nބެލެވޭ ގޮތުގައި އާއިލީ ޑޮކްޓަރުންގެ ޕްރޮގުރާމުގެ މައުލޫމާތު އެކަމުގައި ހަރަކާތްތެރިވަމުންދާ މުވައްޒަފުންނަކަށްވެސް މާކަބޮޑަކަށް އޮޅުން ފިލުވާ ދީފައެއް ނުވެއެވެ. ފަހަރެއްގައި ނުއުފަންނަ ޕުރޮގުރާމެއް، ސަރުކާރުގެ ވައުދެއް ފުއްދުމުގެ ގޮތުން އަވަސް އަރުވާލާފައި ހިންގަންފެށީ ކަމަށްވެސް ވެދާނެއެވެ.\nރިޔާސީ އިންތިހިބުގައި ރައީސް ޔާމީންވި "ކޮންމެ އާއިލާއަކަށް ޑޮކްޓަރެއް" ވައުދަކީ އެތައްބަޔަކަށް އޮޅުންއެރި ވައުދެކެވެ. އެއްބަޔަކުތިބީ ކޮންމެ އާއިލާއަކަށް ޑަކްޓަރެއް ލިބޭނެކަމުގެ އިންތިޒާރުގައެވެ. ނަމަވެސް މިހާރު ފެންނަ މަންޒަރުތަކުން ލަފާކުރެވެނީ ކޮންމެ އާއިލާއަކަށް ޑަކްޓަރަކު ހަމަޖައްސާނީ ކަމަށެވެ. މައުލޫމާތު ލިބިފައިވާ ގޮތުގައި އިހަވަންދޫގެ ހުރިހާ އާއިލާއެއްގެ އާއިލީ ޑޮކްޓަރުންނަށް ވާނީ މިހާރުވެސް އިހަވަންދޫ ސިއްހީ މަރުކަޒުގައި ހިދުމަތް ކުރަމުންދާ ދެ ޑޮކްޓަރުންނެވެ.\nބައެއް މީހުން ބުނާގޮތުގައި އާއިލީ ޑޮކްޓަރު ޕްރޮގުރާމާއި އާސަންދަ ގުޅުވަނީ، އާއިލީ ޑޮކަރުންގެ ޕޮރޮގުރާމުގައި ވީހާވެސް ގިނަބަޔަކު ރަޖިސްޓްރީކޮށް ސަރުކާރުގެ ވައުދުތަކަށް ރަތްޔިތުންގެ ތާއީދު އޮތްކަން ދެއްކުމަށެވެ.\nއާއިލީ ޑޮކްޓަރުގެ ޕްރޮގުރާމުގައި ރަޖިސްޓްރީ ނުވާފަރާތްތަކަށް އާސަންދަ ލިބޭނެކަން ނުވަތަ ނޫންކަމުގެ ސާފު ޖަވާބެއް، ހެލްތް މިނިސްޓުރީން ރައްޔިތުންނަށް ވީހާވެސް އަވަހަކަށް ދޭން އެބަޖެހެއެވެ. ހަމަގައިމުވެސް އިހަވަންދޫ ރައްޔިތުން އެކަމާ ހުރެ މިހާރު ހަނާވަނީއެވެ.\nސިޔާސީ ގޭމު ކުޅެ ކުޅެ ތިބޭ. ރައްޔިތުންނަށް އަޅާލާނެ ކަމެއް ނެތް.\n– 29 ޖޫން 201400


Covid-19 ge sababun bangladheshge masverikamuge sinaa athah kuri asaru Kudakurumah3million dollar ge loanu dheefi | Masverin Media\nކޯވިޑް-19ގެ ސަބަބުން ބަންގްލަދޭޝްގެ މަސްވެރިކަމުގެ ސިނާއަތަށް ކުރި އަސަރު ކުޑަކުރުމަށް3މިލިއަން ޑޮލަރުގެ ލޯނު ދީފި\nކޯވިޑް-19 ގެ ސަބަބުން ބަންގްލަދޭޝްގެ މަސްވެރިކަމުގެ ސިނާއަތަށް ކޮށްފައިވާ އަސަރުކުޑަކުރުމަށް އެޤައުމުގެ ސަރުކާރުން3މިލިއަން ޑޮލަރުގެ ލޯނުގެ ދީފިއެވެ.\nމިލޯނު ބަންގްލަދޭޝްގެ މަސްވެރިންނާއި މިސިނާއަތުގައި މަސައްކަތް ކުރާ ފަރާތްތަކަށް ފޯރުކޮށްދީފައިވަނީ ޕަބްލިކް އަދި ޕްރައިވެޓް ބޭންކުތައް މެދުވެރިކޮށެވެ. ބަންގްލަދޭޝްގެ ޑިޕާޓްމަންޓު އޮފް ފިޝަރީޒްގެ އެޑިޝަނަލް ޑިރެކްޓަރ ޖެނެރަލް އަދި ޗީފް ސައިންޓިފިކް އޮފިސަރ ރަމްޒާން އަލީ ވިދާޅުވީ، މަސްވެރިކަމުގެ ސިނާއަތުގައި މަސައްކަތްކުރާ 1326 ފަރަތަކަށް ޖުލައިމަހުގެ ނިޔަލަށް ލޯނު އެހީ ދީފައިވާކަމަށެވެ. އޭނާ ވިދާޅުވީ ކުރިޔަށް މިހިނގާ މަސްތަކުގައިވެސް މިފަދަ އިތުރު ލޯނުތައް ބޭނުންވާ ފަރާތްތަކަށް ފޯރުކޮށްދޭނެކަމަށެވެ. މިލޯނުތައް ދޫކޮށްފައިވަނީ4ޕަސެންޓުގެ އިންޓްރެސްޓް ރޭޓަކާއެކުގައެވެ.\nމިއީ ކޯވިޑް-19 ގެ ސަބަބުން އަސަރުކޮށްފައިވާ ބަންގްލަދޭޝްގެ މަސްވެރިކަމާއި ދަނޑުވެރިކަމުގެ ދާއިރާގެ ފަރާތްތަކަށް ސަރުކާރުން ފޯރުކޮށްދޭ 578.5 މިލިއަން ޑޮލަރުގެ ސްޓިމިއުލަސް ޕެކޭޖުގެ ދަށުން ދެވޭ ލޯނުތަކެކެވެ.\nމިގޮތުން ފޯރުކޮށްދޭ ލޯނުތައް މަސްވެރިން ބޭނުންކުރަނީ އެކިއެކި ވަސީލަތްތައް ހޯދުމަށާއި، މަސްވެރިކަމުގެ އުފެއްދުންތައް އިތުރުކުރުމަށާއި، މާރކެޓްކުުރުމަށެވެ.\nމި ލޯނުތައް މަސްވެރިންނާާއި، މަސްވެރިކަމުން ބާނާ މަހުގެ އެކި ބާވަތްތައް އުފައްދަ ފަރާތްތަކާއި، މަސްވެރިކަމާ ގުޅުން ހުރި އެކި ދާއިރާތަކުގެ ފަރަތްތަކަށް ފޯރުކޮށްދެއެވެ.\nލޯނުގެ އެހީގެ އިތުރުން ބަންގްލަދޭޝްގެ ކަމާބެހޭ ފަރާތްތަކުން ދަނީ އެޤައުމުގެ މަސްވެރިންނާއި، މަސްވެރިކަމުގެ ދާއިރާގައި ހަރަކާތްތެރިވާ އެކި ފަރާތްތަކަށް އެހެން ގޮތްގޮތުންވެސް އެހީތެރިވަމުންނެވެ. މިގޮތުން ކޯވިޑް-19 ގެ މައުލޫމާތު ސާފުކޮށްދީ، ސަޕްލައި ވެއިން ދެމެހެއްޓުމާއި، މަހާއި މަހުގެ ބާވަތްތައް މާރކެޓްކޮށްދިނުމަށް ބަންގްލަދޭޝް ސަރުކާރުން މިދާއިރާގައި ހަރަކާތްތެރިވާ ފަރާތްތަކަށް ދަނީ އެހީތެރިވަމުންނެވެ.\nބަންގްލަދޭޝްއިން 2017-2018 ވަނަ އަހަރާއި ދެމެދު 68،935 މެޓްރިކްޓަން ނުވަތަ 514 މިލިއަން ޑޮލަރުގެ މަހާއި މަހުގެ އުފެއްދުންތައް ވަނީ ޤައުމުން ބޭރަށް އެކްސްޕޯޓުކޮށްފައެވެ.


ފަތުވާ: ޙައިޟުވުން މަނާކުރާ ބޭސް ބޭނުންކުރުމުގެ ޙުކުމް – DhiSalafiyyah\nފަތުވާ: ޙައިޟުވުން މަނާކުރާ ބޭސް ބޭނުންކުރުމުގެ ޙުކުމް\n11/06/2014 ޢިލްމުވެރިންގެ ފަތުވާ, ފިޤުހާއި އޭގެ ޢިލްމުތައް, ފިޤުހީ މައްސަލަތައްދިސަލަފިއްޔާ\nޙައިޟުވުން މަނާކުރާ ބޭސް ބޭނުންކުރުމުގެ ޙުކުމަކީ ކޮބާ ހެއްޔެވެ؟\nޖަވާބު: ޞިއްޙީ ގޮތުން އަންހެނާއަށް ގެއްލުމެއްނުވާނެނަމަ ޙައިޟުވުން މަނާކުރާ ބޭސް ބޭނުންކުރުމަކީ މައްސަލައެއް ނޫނެވެ. އެކަމުގެ ޝަރުޠަކީ ފިރިމީހާ އެކަމަށް ހުއްދަ ދިނުމެވެ. އަޅުގަނޑަށް އެނގިފައިވާ ގޮތުގައި މިފަދަ ބޭސްތަކަކީ އަންހެނާއަށް ވަރަށް ގެއްލުންހުރި ބޭސްތަކެކެވެ. ހުރިހާ އެންމެންވެސް ދަންނަ ފަދައިން އަންހެނާގެ ފުށުން ނުކުންނަ ޙައިޟުގެ ލެއަކީ ޠަބީޢީ ގޮތުން ނުކުންނަ އެއްޗެކެވެ. ޠަބީޢީކަމެއް އޭގެ ވަގުތުގައި ހިނގުން މަނާކުރެވިއްޖެނަމަ ފަހެ އެކަން މަނާކުރުމުން ހަށިގަނޑަށް ގެއްލުންވާނެކަން ކަށަވަރެވެ.\nހަމަ އެފަަދައިން މިފަދަ ބޭސްތައް ބޭނުންކުރުމުގައި ސަމާލުވާންޖެހޭ އަނެއް ކަމަކީ، މިކަންކުރުމަކީ އަންހެނާ އާދަކޮށް ޙައިޟުވާގޮތް ބަދަލުކޮށްލާ ކަަމެކެވެ. ފަހެ އޭގެ ސަބަބުން އޭނާއަށް އެކަން އޮޅިދާނެއެވެ. އޭރުން ނަމާދުކުރުމުގައްޔާއި، ފިރިމީހާއާ އެކު އެއްދާންކުރުމުގައި އަދި އެނޫންވެސް ބައެއް ކަންތައްތަކުގައި ހަދާނެގޮތެއް ނޭނގި ޝައްކުވާ ގޮތް މެދުވެރިވެއެވެ.\nއެހެންކަމުން މިކަމަކީ ޙަރާމް ކަމެކޭ އަޅުގަނޑު ނުދަންނަވާނަމެވެ. ނަމަވެސް އަންހެން ކަނބަލުންނަށް ގެއްލުމެއް ލިބިދާނެކަމުގެ ބިރަށްޓަކައި އެފަދަ ބޭސްތައް އަންހެނަކު ބޭނުންކުރުމަށް އަޅުގަނޑު ނޭދެމެވެ.\nދަންނަވަމެވެ. އަންހެނާގެ މައްޗަށްވަނީ ﷲ ތަޢާލާ އޭނާގެ މައްޗަށް ނިޔާކަނޑައަޅުއްވާފައިވާ ގޮތާމެދު ރުހުމެވެ. ޙައްޖަތުލްވަދާޢު ކުރެއްވި އަހަރު ނަބިއްޔާ صلى الله عليه وسلم އުއްމުލް މުއުމިނީން ޢާއިޝާ رضي الله عنها ގެ އަރިހަށް ވެދެވަޑައިގެންނެވިއިރު އެކަމަނާ ކީރިތި ކުރައްވަން އިންނެވިއެވެ. އޭރު އެކަމަނާވަނީ ޢުމްރާއަކަށް އިޙުރާމް ބަންނަވާފައެވެ.\nފަހެ އެކަލޭގެފާނު ޙަދީޘްކުރެއްވި ބަސްފުޅުގެ މާނައިގައިވެއެވެ. “ކަމަނާއަށް ކިހިނެތް ވީ ހެއްޔެވެ. ޙައިޟުވެރިވީ ހެއްޔެވެ؟“\nއެކަމަނާ ދެންނެވިއެވެ. “އާދޭހެވެ.”\n((هَذَا شَيْءٌ كَتَبَهُ اللهُ عَلَى بَنَاتِ آدَمَ…))\nމާނައީ: “ތިޔައީ އާދަމުގެ ދަރީންގެ ތެރެއިން އަންހެނުންގެ މައްޗަށް ﷲ ލިޔުއްވާފައިވާ ކަމެކެވެ…”[رواه مسلم في صحيحه]\nފަހެ އަންހެންކަނބަލުންގެ މައްޗަށް އޮތީ ކެތްތެރިވެ ﷲ ގެ ޙަޟްރަތުން ދަރުމައާ ޘަވާބަށް އުންމީދުކުރުމެވެ. ޙައިޟުވުމުގެ ސަބަބުން ރޯދަހިފާ ނަމާދުކުރުމަށް ޢުޛުރުވެރިވިނަމަވެސް ޛިކުރުކުރުމުގެ ދޮރުވަނީ ހުޅުވިގެންނެވެ. – އެންމެހާ ޙަމްދެއްވަނީ ﷲ އަށެވެ. –\nﷲ ހަނދުމަކޮށް، އެކަލާނގެއަށް ތަސްބީޙަކިޔާ، ޞަދަޤާތްކޮށް، ބަހާއި ޢަމަލުން މީސްތަކުންނަށް ހެޔޮކޮށް ހިތާނީއެވެ. ފަހެ މިއީ އެންމެ މަތިވެރިވެގެންވާ ޢަމަލުތަކުގެ ތެރެއިން ހިމެނޭ ކަންތައްތަކެވެ.\nފަޟީލަތުއްޝައިޚް މުޙައްމަދު ބުން ޞާލިޙް އަލްޢުޘައިމީން – رحمه الله –\nمجموع فتاوى ورسائل العثيمين / رقم السؤال: ٢٣٧


ކެންސަރު އަކީ ހަށިގަނޑުގެ އެހެން ބައިތަކަށް ފެތުރިގެންދާ އެއްޗެކެވެ. އޮޕަރޭޝަން ކޮށްގެން ކެންސަރުގެ ދުޅައެއް އެއްކޮށް ވަކިކުރި ނަމަވެސް އަލުން އުފެދުމަކީ ވަރަށް އާންމު ކަމެކެވެ. އާންމު ގޮތެއްގައި ކެންސަރުގެ ދުޅަ އޭގެ ސައިޒުން ބޮޑުވެފައި އޭގެ ވަށައިގެންވާ ބައިތަކަށް ފެތުރިގެން ދިއުން އަވަސްވާނެ އެވެ. އަދި އެފެތުރިގެން އޭގެ އަސަރު ފޯރާ ބައިތައް ވެސް ފަސޭހަ ކަމާއެކު ހަލާކު ކޮށްލައެވެ. ދުނިޔޭގައި އެތައް ހާސް ބަޔަކު އަހަރެއްގެ ތެރޭގައި ކެންސަރު ޖެހިގެން ދުނިޔެ ދޫކޮށް ދެއެވެ. އެމެރިކާ ފަދަ ގައުމުތަކުގައި މީހުން މަރުވާ ދެވަނަ އެންމެ ކުރީގައި އުޅޭ ސަބަބެއް ކަމުގައި ދިރާސާތަކުން ހާމަވެފައިވަނީ ކެންސަރު ކަމެކެވެ. އިންސާނުންގެ ހަށިގަނޑަށް ތަފާތު ވައްތަރުގެ ކެންސަރުތައް ޖެހޭ ކަމަށް މިހާތަނަށް ހޯދިފައިވެއެވެ. ކޮންމެ ކެންސަރެއް އަނެއް ކެންސަރާއި ތަފާތެވެ. ކޮންމެ ކެންސަރަކީ ވެސް ހަށިގަނޑުގެ ކޮންމެ ވެސް ހިސާބެއްގެ ސެލްތަކަކުން އުފެދޭ އެއްޗެކެވެ.\nކުރިން ބުނިހެން ހަށިގަނޑުގެ ސެލްތަކަކީ ވަކި އުސޫލެއްގެ ދަށުން ނެތި، އާވެދާ ސެލްތަކެކެވެ. މިގޮތަށް ސެލްތައް ދުވަސްވުމުން ނެތި، އާވަމުން ދަނީ ވަރަށް ފުރިހަމަ ނިޒާމެއްގެ ދަށުންނެވެ.އަދި ވަކި ތަރުތީބަކާއި ހަމަތަކެއްގެ ދަށުންނެވެ. ބައެއް ފަހަރު މިގޮތަށް އާވެދާ ސެލްތައް އެއްވެސް އުސޫލެއް، ނުވަތަ ގަވާއިދެއް ނުވަތަ ހަމައެއް ލަމައެއް ނެތި އާވެ، އިތުރުވެ، ގިނަވަމުން އާދެއެވެ. މިބުނި އުސޫލުން އިތުރުވެ، ބޮޑުވަމުންދާ ސެލްތަކުގެ ފުނިވަރަކަށް ކިޔަނީ ޓިއުމަރ(Tumour)އެވެ. ޓިއުމަރ ހަށިގަނޑުގައި ބޭނުމެއް ނެތް ގަނޑުއެއް، ނުވަތަ ދުޅައެއް އުފައްދައެވެ. އެހެންކަމުން ޓިއުމަރ އަކީ ހަށިގަނޑުގައި އުފެދޭ ދުޅައެކެވެ. އަދި ކެންސަރަކީ މިފަދަ ދުޅައިގެ ވައްތަރެކެވެ. ޓިއުމަރ އުފެދުމަށް ގަނޑުލުން މިހެން ކިއިދާނެ އެވެ. އަދި ޓިއުމަރ އަށް ގަނޑު މިހެން ވެސް ކިޔައި އުޅެއެވެ. (ނޯޓް: ދިވެހިން އާންމުކޮށް ގަނޑުލުން ކިޔަނީ ގޮށްލުން މިކަމަށް ނިސްބަތް ކޮށެވެ. ގޮށްލުމަކީ ހަށިގަނޑުގެ އެކި ހިސާބުތަކުގައި އެތުރިފައިވާ ލިމްފް ގޮށްތައް ދުޅަވުމަށް ކިޔައި އުޅޭ ބަހެކެވެ. އެހެން ކަމުން ކެންސަރާއި ވިދިގެން ގަނޑުލުން އަދި އާންމުކޮށް ކިޔައިއުޅޭ ގޮށްލުން މިއީ މުޅިން ތަފާތު ދެކަމެކެވެ. ނަމަވެސް ލިމްފް ނޯޑްތަކަށް ކެންސަރު ޖެހި ދުޅަވުމަކީ ވެސް ވެދާނެ ގޮތެކެވެ. )\nކެންސަރުގެ އިލްމީ ތައުރީފަކީ އެއްވެސް ސަބަބެއް ނެތި، އެއްވެސް ބޭނުމެއް ނެތި، ހަށިގަނޑަށް މަތަނުވާ ވަރަށް(ކޮންޓްރޯލްނުވާ ވަރަށް) ހަށިގަނޑުގައި އުފެދޭ ކޮންމެ އާ އުފެދުމެކެވެ.\nމިބުނި އުސޫލުން އުފެދޭ ދުޅަ ނުވަތަ ޓިއުމަރ ދެބަޔަކަށް ބަހާލެވިފައި ވެއެވެ. އެއީ ބިނައިން ޓިއުމަރ (Benign Tumour) އަދި މެލިގްނަންޓް ޓިއުމަރ(Malignant Tumour)ވެ. މިދެވައްތަރުގެ ތެރެއިން ފުރަތަމަ ވައްތަރަކީ ކެންސަރެއް ނޫނެވެ. އާންމުކޮށް ކެންސަރޭ ކިޔަނީ މެލިގްނަންޓް ޓިއުމަރ އަށެވެ.އަދި ކެންސަރު ގެ އަސަރު ފޯރާފައިވާ ސެލްތަކަށް މެލިގްނަންޓް ސެލް(Malignant cells) އޭ ކިޔައެވެ. ޓިއުމަރ އަށް ކާނާ ލިބެނީ ޓިއުމަރ އުފެދިފައިވާ ހިސާބު ވަށައިގެން ހުންނަ ލޭހޮޅި ތަކުންނެވެ.\nކެންސަރު ޖެހިދާނެކަމަށް ބެލެވޭ ސަބަބުތައް\nކެންސަރު ޖެހިފައިވާކަން ދެނެގަތުން\nކެންސަރުން ރައްކާތެރިވުމަށް ކުރެވިދާނެ ބައެއް ކަންތައްތައް\n1 ކެންސަރުގެ ސެލް\n2 ކެންސަރު ފެތުރުން\n3 ކެންސަރުގެ ވައްތަރުތައް\n4 ކެންސަރު ޖެހިދާނެކަމަށް ބެލެވޭ ސަބަބުތައް\n4.1 ތިމާވެށްޓާއި ގުޅުންހުރި ކަންތައްތައް\n4.2 ރޭޑިޔޯއެކްޓިވް މާއްދާތަކާއި ގުޅުންހުރި ކަންތައްތައް\n4.3 ވައިރަސް އާއި ގުޅުންހުރި ކަންތައްތައް\n4.4 ހޯމޯންއާއި ގުޅުންހުރި ކަންތައްތައް\n4.5 އާއިލީގޮތުން ދިމާވާ ކަންތައްތަކާއި އަމިއްލަ ޒާތީ ކަންތައްތައް\n5 ކެންސަރު ޖެހިފައިވާކަން ދެނެގަތުން\n5.1 ކެންސަރުޖެހިފައިވާކަމަށް ޝައްކުކުރެވިދާނެ ބައެއް ނިޝާންތައް\n5.2 ކެންސަރު ޖެހުމުގެ ފުރުޞަތު ބޮޑުކަމަށް ފާހަގަކުރެވޭ މީހުން\n5.3 ކެންސަރު ޖެހިފައިވާކަން ދެނެގަތުމުގެ ގޮތުން ކުރެވިދާނެ ކަންތައްތައް\n5.3.1 ބައްޔާއި ބެހޭގޮތުން ހޯދޭ މައުލޫމާތު\n5.4 ހަށިގަނޑަށް އައިސްފައިވާ ބަދަލުތަކާއި ގުޅޭގޮތުން ހޯދޭ މައުލޫމާތު\n5.4.1 ކުރަން ބޭނުންވާ ބައެއް ތަހްލީލް\n6 އާންމު އަލާމާތްތައް\n6.1 ކާހިތް ކުޑަވުމާއި އެކަމުގެ ސަބަބުން ބަރުދަން ލުއިވުން\n6.2 މޭނުބައިކުރުމާއި ހޮނޑުލެވުން\n6.5 ރިހުމާއި ތަދުވުން\n6.8 ކުޑަކަމުދިއުމުގެ ކޮންޓްރޯލް ނެތުން\n6.9 ބޮޑުގޮހޮރު ބެދޭގޮތްވުން\n6.10 ބަނޑުގައި ފެންހެދުން\n6.12 ދިރުވަން އުދަގޫވުން\n7.2 ރޭޑިއޭޝަން ދިނުން\n7.3 ކީމޯތެރަޕީ ދިނުން\n7.4 ހޯމޯން ތެރަޕީ ދިނުން\n8 ކެންސަރުން ރައްކާތެރިވުމަށް ކުރެވިދާނެ ބައެއް ކަންތައްތައް\n8.1 އަނގައިގެ ކެންސަރާއި މެދު ރައްކާތެރިވުން\n8.2 ފުއްޕާމޭގެ ކެންސަރާއި މެދު ރައްކާތެރިވުން\n8.3 ރަހިމުގެ ދޮރަށް ޖެހޭ ކެންސަރާއި މެދު ރައްކާތެރިވުން\n8.4 ފިރިހެނުންގެ ޖިންސީގުނަވަނަށް ޖެހޭ ކެންސަރާއި މެދު ރައްކާތެރިވުން\n8.5 ކެންސަރުން ރައްކާތެރިވުމަށްޓަކައި ޢާންމުގޮތެއްގައި ކުރެވިދާނެ ކަންތައްތައް\n9 އަދިވެސް ބައްލަވާލައްވާ


Kohthu roshee ge raha badhalu kolli meehaa!\nއަޝްރަފް މުސްތަފާ: އާ ރަހައެއް އަދި ބަދަލެއް ގެނެސްދިން\nއަޝްރަފް މުސްތަފާ، އުމުރުން 18 އަހަރުގައި މަސައްކަތެއް ފެށި އެވެ. އާއިލާގެ ވިޔަފާރިއެއް ހިންގުމުގައި ބައިވެރިވި އެވެ. އެ ވިޔަފާރީގައި އޮންނަނީ ގޭތެރެ ޒީނަތްތެރި ކުރާ ސާމާނު ހޯދައި ވިއްކުމެވެ. މިހާރު އަޝްރަފު ވަނީ އޭނާގެ ވިޔަފާރީގެ މިސްރާބު އަނބުރާލާފަ އެވެ. އޭނާ ކުރާ ކަމަކީ ހުޅުމާލޭގައި "މަމަކް" ގެ ނަމުގައި ކެފޭއެއް ހުޅުވައި ހިންގުމެވެ. އެތަން ހުޅުވާފައި ވަނީ އޭނާގެ ކޮއްކޮއާއެކު ދެބެން އެކުވެގެނެވެ.\nއެ ދެބެން މީގެ އަހަރެއްހާ ދުވަސްކުރިން ހިންގަން ފެށި ކެފޭއަކީ މެލޭޝިއާ ކާނާއަށް ހާއްސަ ކެފޭއެކެވެ. އަޝްރަފް އެކި ފަހަރު މެލޭޝިއާއަށް ގޮސް މެލޭގެ ކެއުންތައް ތަޖުރިބާ ކުރަމުން އައިސް އެ ރަހަތައް ހުޅުމާލެއަށް ގެނައީ އެވެ.\nމެލޭއަކީ ދިވެހި ވަރަށް ގިނަ ޒުުވާނުންގެ "ހޯމް އަވޭ ފްރޮމް ހޯމް" އެވެ. މެލޭގެ "ރޯޓިޗަނާއި" އާއި "ތެތަރޭ" ސަޔަކީ އުފާވެރި މަޖާ ދުވަސްވަރެއްގެ ހަނދާންތަކެއް ގެނެސްދޭ އެއްޗަކަށް ވާނެ ދިވެހިން ވަރަށް ގިނަވާނެ އެވެ.\n"މާލޭގައި އަދި ނެތް މެލޭޝިއަން ފުޑަށް ހާއްސަ ކެފޭއެއް. މަމަކް ހުޅުވަން ގަސްދުކުރީ މި ރަހަތައް ދިވެހިންނަށް ކަމުދާނެތީ. ވަރަށް ގިނަ ދިވެހި ޒުވާނުން ވެސް މި ރަހަތައް ތަޖުތިބާކޮށްފައިވާނެ މެލޭ ދަތުރުތަކާ އެ ގައުމުގައި ކިޔަވަން އުޅޭއިރު. 'މަމަކް' އަކީ މެލޭޝިއާ އިން ބުނާ ގޮތުން ކަޑައިން ކެއުން. އަހަރެން ގަބޫލުކުރާ ގޮތުގައި އެހެން ގައުމަކަށް ގޮސް ލޯކަލް ކޫޒީން އެންމެ ރަނގަޅަށް ތަޖުރިބާ ކުރެވޭނީ ސްޓްރީޓް ފުޑް ކައިގެން. ރާއްޖެއިން ބޭރަށް ދާ ކޮންމެ ދަތުރަކު ބަލަން އެ ގައުމެއްގެ ކެއުން ތަޖުރިބާކޮށްލަން ސްޓްރީޓް ފުޑް ކެވޭތޯ އެހެންކަމުން ތަފާތު ކަޑަތަކުން ކަން."\nޗިލީކޮއްތު މަމަކް ގެ ގޭމްޗޭންޖަރ ކޮއްތުރޮށި\nހުޅުމާލޭގައި މަމަކްގައި މެލޭޝިއަން ފުޑްގެ އިތުރުން ސިގްނޭޗާ ޑިޝްއަކަށް ވެފައި ވަނީ "ޗިލީ ކޮއްތު" އެވެ. މިއީ މަމަކްގެ މެނޫގެ އެންމެ ބޮޑު ހިޓެވެ. ދިވެހި ކޮއްތުރޮށި ފޭނުންނަށް މި ޗިލީ ކޮއްތުވާނީ މުޅިން އާ ތަޖުރިބާއަކަށެވެ.\nކޮއްތުރޮއްޓަކީ ސްރީލަންކާގެ އޮރިޖިން އެކެވެ. ދިވެހިންގެ މެދުގައި ވެސް އެހާ މަގުބޫލެވެ. ހާބަރު ކަޑަތައް ހުޅުވާލި ޒަމާނުގައި ރޭގަނޑު ކޮއްތުރޮށި ހަދަން ތަޅާ އަޑު ހިސާބުގަނޑުން ކަނޑައިގެން ނުދެ އެވެ. އޭުރުންސުރެ އެ ރަހަ ދިވެހިންނަށް ކަމުދެ އެވެ.\nފަހަކަށްއައިސް ކޮއްތުރޮށި ވައިވެފައި ވިޔަސް މަމަކް އިން މި ގެނައި ޗިލީކޮއްތުރޮއްޓާއެކު އަނެއްކާވެސް ވަނީ ކޮއްތުރޮށީގައި ތަފާތު ރަހައެއްލާފަ އެވެ.\nޗިލީކޮއްތު ދިވެހިން މީގެ ކުރިން ކައިފައި ހުރި އެހެން ކޮއްތުރޮއްޓާއި މުޅިން ތަފާތެވެ. މުރަނަކަން އަދި މަޑުފޮނި ކަމާކާއި އެކު ހެޔޮވަރެއްގެ ކުޅިކަމެއް ހުންނަ މި ކޮއްތުރޮށި ތަފާތު މީރު ކަމެއް ހުރެ އެވެ.\nއަޝްރަފް ބުނިގޮތުގައި އޭނާގެ ޗިލީކޮއްތަކީ ލަންކާއިން ލީ ރަހައެކެވެ. އަދި އެ ޑިޝް ވަނީ ދިވެހި އަދި މެލޭޝިއާ ފްލޭވާ ބޭނުން ކޮށްގެން އެޖަސްޓްކޮށް ފުރިހަމަކޮށްފަ އެވެ.\n"ބުނެވޭނީ މިއީ ފިއުޝަން އޮފް ޓޭސްޓްއެކޭ. ޗިލީ ކޮއްތު ޒުވާނުންގެ މެދުގައި މަގުބޫލު އަދި މިއީ އަހަރުމެންގެ މެނޫއިން ސޭލްސްއަށް އެންމެ މަތީ އެއް ޑިޝް. ބައެއް ކަސްޓަމަރުން ބުނޭ މި ރަހަލާ ޗިލީކޮއްތެއް ނުލިބެއޭ ލަންކާއިނެއް. މެލޭއަކުން ވެސް. ދިވެހިންނަށް ކަމުދާ ރަހައަކަށް ވެގެން ގޮސްފި މި ޑިޝް،" އޭނާ ބުންޏެވެ.\nމި ޑިޝްއަށް އޮތް ތަރުހީބާއި އެކު ޗިލީކޮއްތުގެ މުޅިން އާ ފްލޭވާ ތަކެއް ގެނައުމަށް މަމަކްއިން މަސައްކަތް ކުރެ އެވެ. ޗިލީ ކޮއްތުގެ އިތުރުން މަމަކް އިން ދެން މުޅިން ތަފާތު އެއްޗެއްގެ ގޮތުގައި ގެނެސްދީފައިވަނީ ބަޓަޗިކަން ކޮއްތު އާއި ބިރިޔާނީ ކޮއްތެވެ.\nއަޝްރަފް ބުނި ގޮތުގައި ވާދަވެރި އިރު ކޮންމެ ތަނެއްގައި ވެސް ހާއްސަ ކަމެއް ހުންނަން ޖެހެ އެެވެ. އާ ރަހަތއް އެކްސްޕެރިމެންޓް ކުރާ މައިގަނޑު ސަބަބަކީ އެއީ އެވެ.\n"ކައްކާ ނޫޅުނަސް ވަރަށް ގިނަ ކައްކާ ވީޑިއޯ ބަލާ ޝެފުންނަށް ކިޔައިދެން. ދިވެހިންނަށް ކަމުދާނެ ރަހަތަކަކީ ކޮބައިތޯ. އަދި ކަމުދާނެ ހިނގާނެ ގޮތްގޮތް. މިސާލަކަށް ތެތަރޭ އަކީ މެލޭގެ އެންމެ ހިނގާ ކިރު ސައި. މީގެ ސައިފަތް ރަހަ ގަދަ. އަދި މަސާލާ ޗާއިގައި ހުންނާނެ ފޮނިކަމެއް. މިގޮތުން މި ސައި މޮޑިފައިކޮށްފައި 'މަމަކް ޗާއި' ނަމުގައި އިތުރު ސައެއް މެނޫގައި ހިމަނާފައި ވާނެ،"\nދިވެހިންގެ މެދުގައި މަގުބޫލު މެލޭޝިއާ ކެއުމެއް\nމަމަކް ގެ ކަސްޓަމާ ބޭސްގެ ބޮޑު ބަޔަކީ ޒުވާނުންނެވެ. އެކަމަކު ކޮންސެޕްޓަކީ ފެމިލީ ކެފޭއެކެވެ. މުސްތަގުބަލުގައި ދިވެހިންނަށް ކަމުދާނެ އިތުރު އައިޓަމްތަކެއް މެނޫ އަށް އިތުރުކުރުމަކީ މަމަކްގެ އުއްމީދެވެ. ހާއްސަކޮށް ރޮއްޓާއި ގުޅޭ ގިނަ ބާވަތްތަކެއް ތައާރަފު ކުރަން ދަނީ ތައްޔާރުވަމުންނެވެ. އަޝްރަފް ހުރީ އެކަން ކުރަން ބޭނުންވެފަ އެވެ.